Nepotism aa behey gothun Saif dhehkki vaahakathakah ethah bayaku faadu kiyanee - One Online\nސައިފު އަލީ ހާން ---\nބޮލީވުޑްގެ މަޝްހޫރު ފިލްމީ އާއިލާތަކުން އަންނަ ތަރިންނަށް އިސްކަން ދޭ ވާހަކައާއި ނުފޫޒު ގަދަ ތަރިން ބޮލީވުޑްގައި ބާރު ހިންގާ ކަމުގެ ވާހަކައަކީ މިދުވަސްކޮޅުގެ އެންމެ ހޫނު އެއް ވާހަކައެވެ. ބޮލީވުޑްގެ މަޝްހޫރު ތަރި ސުޝާންތު ސިންގުރާޖު ޕުތު އަމިއްލައަށް މަރުވުމާއި ގުޅިގެން ބޮލީވުޑްގައި ނެޕޮޓިޒަމް އޮތް މިންވަރާއި ގުޅޭގޮތުން ދަނީ އިންޑަސްޓްރީގައި ހަރަކާތްތެރިވާ މަޝްހޫރު ތަރިންވެސް ވާހަކަ ދައްކަމުންނެވެ.\nދާދިފަހުން ސައިފް އަލީ ހާން ނެޕްޓިޒަމްއާ ގުޅޭގޮތުން ދެއްކި ވާހަކަތަކުން އެތައް ބަޔަކު ދަނީ އެވާހަކަތަކަށް ޖޯކު ޖަހައި ސައިފްއަށް ފާޑުކިޔަމުންނެވެ. ނެޕްޓިޒަމް އާއި ގުޅޭގޮތުން ވާހަކަ ދައްކަމުން ސައިފް ބުނީ، އޭނާވެސް ކުރިން ނެޕްޓިޒަމްގެ ޝިކާރައަކަށް ވި ކަމަށެވެ. އެގޮތުން ނަން ހަމާނުކޮށް ސައިފް ބުނީ މަޝްހޫރު ތަރިޔެއްގެ ބައްޕަ ޑައިރެކްޓަރަކަށް ގުޅާފައި ސައިފްއަށް ފިލްމު ނުދިނުމަށް ބުނި ކަމަށެވެ.\nސައިފް އިތުރަށް ބުނީ ނެޕްޓިޒަމްގެ ސަބަބުން އެކްޓިންގެ ހުނަރު ހުރި މޮޅެތި ތަރިންނަށް ފުރުސަތު ނުލިބުމަކީ އެއްވެސް ހާލެއްގައި ރަނގަޅު ގޮތެއް ނޫން ކަމަށެވެ. އެހެންނަމަވެސް ސައިފްގެ މިވާހަކަތައް އާއްމުންނަށް އެހާ ކަމަކު ނުދިޔައެވެ. ބައެއް މީހުން ވަނީ ޓުވީޓަރު އަދި ފޭސްބުކުގައި ސައިފް އަށް ވަރަށް ބޮޑަށް ފާޑުކިޔައިފައެވެ.\nސައިފްގެ އެވާހަކަތަކަށް ރައްދު ދެމުން ބައެއް އާއްމުން ބުނީ، ސައިފް ކުޅޭ ހުރިހާ ފިލްމެއް ކަހަލަ ގޮތަކަށް ފްލޮޕް ވާއިރުވެސް އޭނާއަށް ބޮޑެތި ފިލްމުތަކުން ޖާގަ ލިބެމުންދިޔައީ، އިންޑަސްޓްރީގައި އޮތް އޭނާގެ ނުފޫޒުން ކަމަށެވެ. މީގެ އިތުރުން ސައިފް އަށް ނެޝަނަލް އެވޯޑް ލިބުނީ އޭނާގެ މަންމަގެ ނުފޫޒުން ކަމަށް ބުނެ އެ އެވޯޑް އަނބުރާ ހަވާލުކުރުމަށްވެސް ބައެއް މީހުން ވަނީ ގޮވާލައިގައެވެ.


Virat ge annaunu Anushka laa sababu miothee!\nއަނުޝްކާ އާއި ވިރާޓް\n9 ނޮވެންބަރ 20190ކޮމެންޓް\nވިރާޓްގެ އަންނައުނު އަނުޝްކާ ލާ ސަބަބު މިއޮތީ!\nބޮލީވުޑުގެ މަޝްހޫރު ބަތަލާ އަނުޝްކާ ޝަރްމާ އާއި ވިރާޓް ކޯލީއަކީ ބޮލީވުޑުގެ އެންމެ ލޯބި އެއް ޖޯޑެވެ. 2017 ވަނަ އަހަރު އިޓަލީގައި ދެމީހުން ކައިވެނި ކުރިއިރު އެމީހުންގެ ކައިވެނީގެ ފޮޓޯތަކަށް ވެސް ބޮޑު ސަމާލުކަމެއް ލިބުނެވެ.\nކައިވެންޏަށް ދެ އަހަރު ފުރެން ގާތްވެފައިވާއިރު ވިރާޓް އާއި އަނުޝްކާ، ތަފާތު ހަފުލާތަކުގައި ބައިވެރިވުމަށް ހެދުން އަޅާ ގޮތަށް ވެސް މީހުންގެ ކަޅިތައް ހުއްޓެވެ. ބައެއް ފަހަރު އެއް ކަހަލަ ގޮތަކަށް ހެދުން އަޅާފައި ހުންނައިރު މަންޒަރު ވެސް ފެނެ އެވެ.\nގިނަ ބަޔަކު އޭނާގެ ހެދުން އެޅުމާ ގުޅޭގޮތުން ވާހަކަ ދައްކާމުންދާއިރު އަނުޝްކާ މިވަނީ އެކަމާ ގުޅޭ ގޮތުން ވާހަކަދައްކާފަ އެވެ. އެގޮތުން އަނުކްޝާ ބުނީ ފިރިމީހާގެ ކަބަޑުން އޭނާގެ ޓީޝާޓުތައް ނަގައިގެން ވަރަށް ގިނައިން ލާފައި ހުންނާނެ ކަމަށެވެ.\nއަނުޝްކާ ބުނީ އެގޮތަށް ފިރިމީހާގެ އަންނައުނުލުމުން ފިރިމީހާ ވެސް ވަރަށް އުފާވެފައި ހުންނަ ކަމަށާއި އެހެންވެ އެގޮތަށް ހެދުން ނަގައި ކަމަށެވެ.\nއެންމެ ފަހުން "ސަންޖޫ" އާއި "ސުއި ދާގާ" އިން ބެލުންތެރިންނަށް ފެނިގެންދިޔަ އަނުޝްކާ އެވާހަކަތައް މީޑިއާއަށް ތިލަކޮށްލި މިއީ ފުރަތަމަ ފަހަރުވެސް މެއެވެ.\nބޮލީވުޑް މުނިފޫހިފިލުވުން އަނުޝްކާ ޝަރްމާ


Serie A Thahtaa Eku Ronaldo Ah Record Eh | FenvaruOnline\nސީރީއާ ތައްޓާއެކު ރޮނާލްޑޯއަށް ރެކޯޑެއް\n09:00 - 21 އޭޕްރީލް 2019 -0comment\nސީރީއާ ތައްޓާއެކު ރޮނާލްޑޯ އައު ރެކޯޑެއް ޤާއިމުކޮށްފިއެވެ. އިންގްލެެންޑް، ސްޕެއިން އަދި އިޓަލީ މިތިން ޤައުމުގެ ލީގު ކާމިޔާބުކުރި ހަމައެކަނި ކުޅުންތެރިއަކަށް ރޮނާލްޑޯމިވަނީ ވެފައެވެ.\nރޮނާލްޑޯ އިގްލިޝް ޕްރިމިއާ ލީގު ކާމިޔާބުކޮށްފައިވަނީ މެންޗެސްޓާ ޔުނައިޓެޑްއާއެކުގައެވެ، ލަލީގާ ރެއާލްމެޑްރިޑާއެކު ކާމިޔާބުކޮށްފައިވާއިރު ސީރީއާ މި ކާމިޔާބުކުރީ ޔުވެންޓަސްއާއެކުގައެވެ.\nލީގު ކާމިޔާބުކުރުމުގެ ފުރުޞަތު މިދިޔަ ހަފްތާގައިވެސް ޔުވެންޓަސްއަށްވަނީ ލިބިފައެވެ. ނަމަވެސް އެފުރުޞަތުގެ ބޭނުން ޔުވެންޓަސްއަށްވަނީ ހިފޭގޮތްނުވެފައެވެ.\nރޭ ފިއޮރެންޓީނާ އާއި ބައްދަލުކޮށް 2-1 ގެ ނަތީޖާއަކުން މެޗު ކާމިޔާބުކުރުމާއި ގުޅިގެން ޔުވެންޓަސްއަށް ލީގު ޔަޤީންވީ ކުޅުނު 33 މެޗުން ލިބުނު 87 ޕޮއިންޓާއެކުގައެވެ. ދެވަނާގައި އޮތް ނަޕޯލީ 32 މެޗު ކުޅެފައިވާއިރު ލިބިފައިވަނީ 67 ޕޮއިންޓެވެ. ދެޓީމުގެ ފަރަގުގައި 20 ޕޮއިންޓް އޮތްއިރު ނަޕޯލީއަށް ބާކީ އޮތް6މެޗުންވެސް އެންމެ ގިނަވެގެން ހޯދޭނީ 18 ޕޮއިންޓެވެ.\nރޭގެ މެޗުގައި ފުރަތަމަ ލަނޑުޖެހީ ފިއޮރެންޓީނާއިންނެވެ. މިއީ މެޗުގެ6ވަނަ މިނަޓްގައި މިލެންކޮވިޗް ކާމިޔާބުކޮށްދިން ލަނޑެކެވެ. ޔުވެންޓަސްއިން މެޗުގެ ނަތީޖާ ހަމަހަމަކޮށްފައިވަނީ މެޗުގެ 37 ވަނަ މިނަޓްގައި ލޯބޯ ސިލްވާގެ ލަނޑަކާއެކުގައެވެ. އަދި ޔުވެންޓަސްއަށް ރޭގެ މެޗު ކާމިޔާބުކުރެވުނީ 53 ވަނަ މިނަޓްގައި ފިއޮރެންޓީނާގެ ޕެޒެލާ އަތުން ބައިކޮޅަށްވަތް ލަނޑަކާއެކުގައެވެ.\nމިއީ ޔުވެންޓަސްއިން ސީރީއާ ޖައްސަ ޖައްސައިގެން ނެގި 8 ވަނަ ފަހަރެވެ. އަދި ޔޫރަޕްގެ އެންމެ ވަރުގަދަ ފަސް ލީގުގައި ޔުވެންޓަސްއިން ހެދި އައު ރެކޯޑެކެވެ. ޔުވެންޓަސްއިން ސީރީއާ 35 ފަހަރު ކާމިޔާބު ކޮށްފައިވެއެވެ.\nމިކާމިޔާބީއަށްފަހު ވާހަކަ ދައްކަމުން ރޮނާލްޑޯ ބުނެފައިވަނީ ކުޅުނު ފުރަތަމަ ސީޒންގައި ލީގު ކާމިޔާބުކުރެވުމުން ވަރަށް އުފާވާކަމަށެވެ. އަދި ޗެމްޕިއަންސް ލީގުން ޓީމަށް ރަނގަޅު ނަތީޖާއެއް ނުނެރެވުނުނަމަވެސް އަބަދުވެސް އަންނަ ސީޒަން އޮންނާނެ ކަމަށް ރޮނާލްޑޯ ބުނެފައިވެއެވެ.\n99.2 މިލިއަން ޕައުންޑަށް މިދިޔަ ހޫނު މޫސުމުގައި ރެއަލްމެޑްރިޑް ދޫކޮށް ޔުވެންޓަސްއާއި ގުޅުނު ކްރިސްޓިއާނޯ ރޮނާލްޑޯވަނީ ޔުވެންޓަސްގައި މަޑުކުރާނެ ކަމުގެ ފުރިހަމަ ޔަޤީންކަށް ދީފައެވެ.\nޢީދު ބަންދާއި ދިމާކޮށް ކަނޑު ދަތުރުކުރާ އުޅަނދު ފަހަރު ޗެކް ކުރުމުގެ ޕްރޮގްރާމެއް ފަށައިފި\nމާލެ ސަރަހައްދުގެ ކުނި މެނޭޖުކުރުމަށް 33 މިލިޔަން ޑޮލަރު ދޭން އޭޑީބީން ނިންމައިފި\nގިނަ އަދަދަކަށް ދިވެހިން ދިރިއުޅޭ ދެހިވަލާގައިވެސް ބޮމެއް ގޮއްވައިފި\nމަސްވެރިކަމުގައި އުޅެނިކޮށް ހާލުބޮޑުވި މީހަކު ކުޅުދުއްފުއްޓަށް ގެންދިއުމުގެ އެމްއެންޑީއެފް ފަށައިފި\n30 މާޗް 2018\nވޭނަކާ ނުލައި ޅެން ވެރިއަކަށް...2\n20 ޑިސެމްބަރު 2017\nއޮފީސް ކަޕް: ބޮޑު ތަފާތަކުން ކޯޓް މައްޗަށް ކުރިހޯދައި ކައުންސިލުން މޮޅުވިއިރު، ފެނަކަ އާއި ސްކޫލް އަށް ހަމަހަމަ ފެށުމެއް\n29 އޮގަސްޓް 2016\nކުށްމަދު ކުރުމަށް ކުރެވެންހުރި ކަންކަމާއި ގުޅޭގޮތުން ލ.އަތޮޅު ތިން ރަށެއްގައި މަޝްވަރާކޮށްފި\nދިވެހިންގެ އުއްމީދުތަކުގައި ކުލަޖައްސައިދޭނީ އަޅުގަނޑު- ރައީސް ޔާމީން\n15 އޮގަސްޓް 2018\nހޫނު ގަދަވެ، ވާރޭ ނުވެހޭތީ ރާއްޖޭގައި އިސްތިސްގާ ނަމާދުކޮށްފި


Covid-19: Aveegai Gina Vaguthu Ulheynama Maruvumuge Furusathu Kuda- Dhiraasaa - Vaguthu\n3 މަސް ކުރިން ( އޭޕްރީލް 12, 2021 )\nކޮވިޑް-19 އާއި މެދު ކުރި ދިރާސާއަކުން، ގިނަ ވަގުތު އަވީގައި އުޅުމަކީ އެބަލީގައި މަރުވާ މީހުންގެ އަދަދު މަދުވާ ކަމެއް ކަމަށް ދައްކައިފިއެވެ. މި ދިރާސާއިން ދައްކާގޮތުން ހޫނު އަވީގައި އުޅުމަކީ ރައްކާތެރިކަމަށް މަގުފަހިކޮށްދޭ ކަމެކެވެ.\nޔޫވީ-އޭ ރޭޑިއޭޝަންގެ ސަބަބުން އިރުގެ އަލްޓްރަ ވައިލެޓް ރޭގެ އަސަރު ހަންގަނޑުގެ ފަށަަލަތަކަށް 95 އިންސައްތަ އާއި ހަމައަށް ކުރެއެވެ. ޔޫވީ-ސީ ރޭޑިއޭޝަން އަކީ ކޮވިޑުން ރައްކާތެރިވުމަށް މަގުފަހިކޮށްދޭ ކަމެއްކަން ދިރާސާތަކުން އެނގެން ހުރި އިރު ބްރިޓިޝް ޖަރނަލް އޮފް ޑަރމޮޓޮލޮޖީގައި ޝާއިއުކޮށްފައިވާ ދިރާސާއިން އެނގޭ ގޮތުން އަވި ގަދަ ހިސާބުތަކުގައި އުޅޭ މީހުން ކޮވިޑްގައި މަރުވާ އަދަދު ދަށެވެ.\nހޫނު ހިސާުބުތަކާއި އެހެން ހިސާބުތަކާއި އަޅާ ކިޔޭ ގޮތަށް އެ ދިރާސާ، އެމެރިކާ، އިނގިރޭސިވިލާތްް އަދި އިޓަލީގައިވެސް ވަނީ ކޮށްފައެވެ. އަދި އެ ދިރާސާއިން އެނގުނު ކަމަކީ އަވި ގަދަ ހިސާބުތަކުގައި އުޅޭ މީހުންނަށް ވިޓަމިން ޑީ ގިނައިން ލިބޭ ކަމެވެ. އަދި އެ ހިސާބުތަކުގައި ކޮވިޑް ބަލީގައި މަރުވާ މހުންގެ އަދަދު މަދުކަމަށް އެ ދިރާސާތަކުން އެނގެއެވެ.\nދިރާސާ ކުރާ މީހުން ބުނާ ގޮތުން އަވި ގަދަ ހިސާބުތަކުގައި މަރުވާ މީހުންގެ އަދަދު މަދުވާ އަނެއް ސަބަބަކީ އެ ހިސާބުތަކުގައި ނައިޓްރަސް އޮކްސައިޑް ހުންނަ މިންވަރު އިތުރުވުމެވެ.\nކުރިން ކޮށްފައިވާ ދިރާސާ އަކުން އަވީގައި ގިނަ ވަގުތު އުޅުމަކީ ހިތުގެ ހާލަތު ދުޅަހެޔޮވާ ކަމެއް ކަމަށާއި އެއީ ލޭގެ ޕްރެޝަރ ދަށްކޮށް ހަރޓް އެޓޭކް ޖެހުމުން ދުރުކޮށްދޭ ކަމެއް ކަމަށް ވަނީ ހޯދިފައެވެ.\nމިއީ އޮބްޒަވޭޝަނަލް ދިރާސާ އަކަށް ވުމުން މިއީ އަވީގައި އުޅުމުން ކޮވިޑް ބަލީގައި މަރުވާ އަަދު ދަށް ވާން މަގުފަހިވާ ސީދާ ސަބަބު ހޯދޭނެ ދިރާސާއެއް ނޫނެވެ. އެހެންނަމަވެސް މި ދިރާސާގެ އަލީގައި ބައްޔަށް ރަނގަޅު ފަރުވާ އެއް ހޯދިދާނެއެވެ.\nއޭޕްރީލް 12, 2021 18:38\nއޭރުވެސް މަބުނިން، އަވިން ކޮވިޑުގެ ނުރައްކާ ކުޑަވާނޭ! ރޯނގާ ވަރުގަދަވާނީ ފިންޔަށޭ، ރޯނގާ ބިަލިވާނީ އައްވަށޭ. މިވީތަނައް އެންމެ ގިނަ މީހުން މަރުވެފަ ވަނީވެސް ފިނި ހިސާބުތަކުންނޭ، ވަރުބަލި ކަމެއް ހުއްޓަސް ގަދަ އަވީގައި ހެލިފެލިވެ އުޅުމާއި ކަޅު ސަޔަށް އިނގުރު ގިނާއިން އަޅައިގެން މަދުވެގެން ކޮންމެ ގަޑިއަކު ކަޅުސައި ބުއިމާއި، އޭސީ އަދި ފަންކާގެ ތެރޭގައި ނޫޅުމާއި ފެންވަރާއިރު ހޫނުފެން، ބޮޑަށް ހިތިފަތު ތާފަނާފެނުން ފެންވެރުމާއި، ގަދަ އަވީގައި މޫދައްގޮސް ނޭފަތާއި ކަރުތެރެ ސާފުކޮށް ތާފަނާ ފެނަށް ލޮނުކޮޅެއް އަޅައިގެން ކަރުތެރެ ސާފުކޮށް އާވި އެރުވުމާއި އެކު ހުމަށް ޕެރެސްޓިޕޯލް ގަޑިން ކެއުމުން ތަފާތު ފެންނާނެ. ކޮވިޑުގެ އިހުސާސެއް ނުވެ ބަލިން ރަނގަޅުވާނެ. ހަށިގަނޑައް ދުވާލިވަގުތު ރެސްޓް ނުދިނުން ވަރަށް މުހިންމު މިކަމުގައި\nއޭޕްރީލް 13, 2021 12:17\nއަޅުގަނޑު މަސައްކަތް ކުރާ ތަނުގެ ޓެމްޕަރޭޗާރވެސް އާމުކޮށް ހުންނާނީ 37 ގަ.


Gedhoru Alhan iulaan Kuri Loan Scheme In Loan Dhookuraanee Aharuge Fahukolhu - Vaguthu\nސަރުކާރުން ރޭ އިއުލާންކުރި "ގެދޮރުވެރިޔާ" ލޯން ސްކީމަށް މި މަހުގެ ތެރޭގައި ފޯމު ހުށަހެޅުމުގެ ފުރުސަތު ހުޅުވާލި ނަމަވެސް ލޯނު ދޫކުރަން ފަށާނީ މި އަހަރުގެ ފަހުކޮޅު ކަމަށް ހައުސިން ޑިވެލޮޕްމަންޓް ފައިނޭންސް ކޯޕަރޭޝަން (އެޗްޑީއެފްސީ) އިން ބުނެފި އެވެ.\n"ގެދޮރުވެރިޔާ" ލޯން ސްކީމަކީ ހައުސިން މިނިސްޓްރީ އަދި އެޗްޑީއެފްސީ ގުޅިގެން ރަށްރަށުގައި ދިރުއުޅޭ މީހުންނަށް ގެދޮރު ބިނާކުރަން ލުއިގޮތްތަކެއް ފަހިކޮށްދޭން ކުރިޔަށް ގެންދާ ސްކީމެކެވެ. މި ލޯނު ސްކީމްގެ ތެރެއިން ގެދޮރު އިމާރާތްކުރުމަށާއި ގެދޮރު މަރާމާތްކުރުމަށް ބޭނުންވާ ފައިސާ ލިބޭނެ އެވެ.\nގެދޮރުވެރިޔާ ލޯނު އިއުލާންކުރަން ބޭއްވި ހަފްލާގައި ލޯނާ ގުޅޭގޮތުން މައުލޫމާތުދެމުން އެޗްޑީއެފްސީގެ އެސިސްޓަންޓް ޖެނެރަލް މެނޭޖަރު މުހައްމަދު ޝަފީގު ވިދާޅުވީ މި ލޯނު ފަރުމާކުރީ ލޯނަށް އެދާ ފަރާތްތަކަށް ވީހާ ވެސް ލުއިގޮތަކަށް ކަމަށެވެ.\n"އަޅުގަނޑުމެން ބޭނުންވަނީ މި ސޯޝަލް ސްކީމް ލޯންތަކަކީ މި ފަރާތްތަކަށް ވަރަށް ފަސޭހައިން މީގައި ބައިވެރިވެވި އަދި އެ ފަރާތްތައް ބޭނުންވާ މަގުސަދު ހާސިލުކުރެވޭނެ ޕްރޮގްރާމަކަށް ވުން" ޝަފީގް ވިދާޅުވި އެވެ.\nމި ފޯމުތައް ބަލައިގަނެ ލޯނު ލިބޭނެ ފަރާތްތައް ކަނޑައަޅާނީޕްލޭނިން މިނިސްޓްރީ އާއި އެޗްޑީއެފްސީ ގުޅިގެން އެކުލަވާލައިފައިވާ ޖޮއިންޓް ކްރެޑިޓް ކޮމިޓީއަކުންނެވެ.\nމި ލޯނަށް ޝަރުތު ހަމަވަނީ، ލޯނަށް އެދޭ ފަރާތުގެ ނަމުގައި އެހެން ބިމެއް ރަޖިސްޓްރީ ވެފައި ނެތުމާއި ބިން ރަޖިސްޓްރީ ވެފައިވާ ރަށުގެ ރަށްވެއްސަކަށް ވުމާއި، ރަށްވެހި ވެފައިވާ ރަށުގައި ލޯނަށް އެދޭ ފަރާތް ނުވަތަ އެ މީހެއްގެ އާއިލާ ދިރިއުޅޭތާ މަދުވެގެން ތިން އަހަރުވެފައިވާ މީހުންނަށެވެ.\nޑީއެންއޭގެ ޕްލޭންގައި އޮތީ ގޯތި ދިނުން، ފްލެޓް ކަމަކު ނުދާނެ: އުމަރު\nޖޫން 15, 2021 09:15\nޢެމް ޑީޕީ މިދައުރުގެ ވެރިކަމާއި ހަވާލުވިފަހުން ފްލެޓެއް ދޫކުރެވިފަވާ ފަރާތެއް ވަދެފައި ހުރި އެންމެ ފަރާތެއްވެ ސް އެބަހުރިތަ؟؟؟ ރަނގަޅު ނިޔަތެއްގައި ކުރަނީނަމަ އިންތިޙާބައް މަޑުނުކޮށް ފްލެޓް ދީބަލަ. މީހުން ވަންނާނެ ތަނެއް ނެތިގެން މިވަގުތު ތިބީ ވަރަށް ހާލުގައި\nޖޫން 15, 2021 09:20\nއަޅުގަނޑުމެން އަތޮޅުތެރޭގައި ދިރިއުޅޭ ރައްޔިތުމީހާވެސް ބޭނުންވަނީ އަބުރުވެރި، ތޯހިރުކަންމަތީތިބެ ތޯހިރު ރިވެތި ދިރިއުޅުމެއް އުޅެވޭނެ ބޯހިޔާވެހިކަމެއް. ލޯނު> ހަޕަސަންޓް> ކުޑަ އިންޓަރެސްޓް> މިކުޑަ އިންޓަރެސްޓުން ސަލާމަތްވާނެ އެެއްވެސް ގޮތެއް ...ބޭނުންވަނީ ލިބިފައިވާ ބިންކޮޅުގައި ސަރުކާރުން ގެދޮރުއަޅުއްވާފައި ދިގުމުއްދަތުން ފައިސާ ނަގާ ހަލާސްކުރާގޮތަށް ހައްދަވައި ދެއްވުން.\nމިސަރުކާރު ގެ ޖުމުލަ ދަރަނި މިވީ ދެ އަހަރު ބައި ތެރޭގައި 39 ބިލިޔަން\nކުރީ ސަރުކާރުގެ5އަހަރު 19.5 ބިލިޔަން\nދެން ކިހިނެއްތޯ ... ގައުމު ބަނގުރޫޓް ނުވެދާނީ\nލޯނު ތިޔަދެނީ އަމާ ބުނީތީ ފަރަށްދާ އުސޫލުން\nޖޫން 15, 2021 10:19\nތިކަން އިނގޭ. އިންޑިއާ އަށް ގައުމު ވިއްކާ ހުސްކުރާވާހަކަ މެދުކަނޑުވާލަން ދޫކޮށްލި އެއްޗެއް ތިއީ.\nޖޫން 15, 2021 10:38\nމިދާގޮތުން އެއްކޮޅަކުންވެސް ލައްވައެއްނުލާނެ..މާލޭމީހަކަށް ނުވި ރާއްޖެތެރޭ މީހަކަށްވެސް ނުވި ..ދެބޯހަލާކު\nޖޫން 15, 2021 10:39\nމައުމޫނު ވެރިކަމުގަވެސް ތިކަހަލަ ލޯނުތައް ތައާރަފްކުރި. ލެއްގީ ހަމަ ލައްގާ ހުރަޔަށް..ނިކަމެތިން ވީ އަދިވެސް ނިކަމެތި ހާލުގައިބޯހިޔާވަހިކަމެއްނެތް.\nޖޫން 15, 2021 10:42\nމުވާސަލާތީ ޚިދުމަތުގެ ހެޔޮ އަގުވެސް އަހަރު ނިމޭކޮޅަށް\nލޯނުވެސް އަހަރު ނިމޭކޮޅަށް\nޖޫން 15, 2021 11:04\nތިޔަ ބުނާ ލޯނު ލިބޭނީ 2060 ހިސާބުގަ ކަމަށް ބެލެވެނީ\nޖޫން 15, 2021 11:50\nގިނަ ރަށްރަށުން ގޯތިދެނީކީނޫން، ރަނގަޅު ސިއްހީ ފަރުވާއެއްނުލިބޭތާގަ، މުހިއްމު ގިނަވަސީލަތެއްނެތް، ދެންކިހިނެއް ލޯނުދިނަސް އަދި އުޅެންބޭނުންވިޔަސް އުޅޭނީ....\nޖޫން 15, 2021 12:07\nބީ އެމް އެލް އިން ގެދޮރުހަދަން ލޯނުލިބިފަ އިވާ ފަރާތްތަކަށް ގެދޮރު މޯގޭޖުކޮ އްފަ އިވާތީ އެޗް .ޑީ. އެސް.ސީ ލޯނު ހަމަޖެހިފަ ނެތްކަމަށް ގުޅާލީމަ މިބުނަނީ؟؟\nޖޫން 15, 2021 16:24\nކުޑަ އިންޓްރެސްޓް. 20 އަހަރު ވަންދެން ދަރަނީގެ ދަންތުރައެއް.


Bodufinolhun bidheyseen beylumuge amurakah edhijje | Mihaaru\nފުލުހުންގެ އެސްއޯ ޓީމުގެ ދެ ފުލުހަކު ބޮޑުފިނޮޅުގައި.---ފޮޓޯ: ޕޮލިސް\n12 ޖުލައި 2020 - 10:33 10 comments\nބ. އަތޮޅުގައި ރިސޯޓެއްގެ ގޮތުގައި ތަރައްގީ ކުރަމުން އަންނަ ބޮޑުފިނޮޅުގައި ތިބި ބިދޭސީން ބޭލުމުގެ އަމުރަކަށް އެ ރަށުގެ ވެރިފަރާތް، ސީލް މޯލްޑިވްސް އިން ބ. ތުޅާދޫ ކޯޓުގައި އެދިއްޖެ އެވެ.\nއެ ކުންފުނިން މިއަދު ބުނީ އެ މައްސަލައިގެ އަޑު އެހުމެއް އޮންލައިންކޮށް މިއަދު ބާއްވަން ތާވަލްކޮށްފައިވާ ކަމަށެވެ.\nއެ ރަށުގައި މިހާރު ތިބި ގާތްގަނޑަކަށް 170 ބިދޭސީންނަކީ ސީލް އިން ބުނާ ގޮތުގައި އެ ރަށް ތަރައްގީކުރަން ހަވާލުކުރި، ރައްޔިތުންގެ މަޖިލީހުގެ މިލަންދޫ ދާއިރާގެ މެމްބަރު އަލީ ރިޒާގެ ރިޒް ކުންފުނިން ގެންދިޔަ މީހުންނެވެ. އެކަމަކު، ރިޒް ކުންފުނި ތަމްސީލްކުރާ ލޯ ކްރާފްޓްގެ ވަކީލަކު ވިދާޅުވެފައި ވަނީ އެ ރަށުގައި ތިބި ބިދޭސީންނަކީ ބޮޑުފިނޮޅު ރިސޯޓް ނަމަކަށް ކިޔާ ކުންފުންޏެއްގެ ނަމުގައި ގެނެސްފައި ތިބި ބައެއް ކަމަށެވެ.\nއެ މީހުންނަކީ ގަވާއިދާ އެއްގޮތަށް އަދި ހުރިހާ ލިޔުންތަކެއް ހަމައަށް ތިބި ބައެއް ކަމަށާއި އެކަމަކު އެހެން ކުންފުންޏެއްގެ ކޯޓާގައި ތިބި މުވައްޒަފުންތަކަކާ ހަވާލުވުމުގެ ކުރިން އެއީ ކޮން ބައެއްގެ މުވައްޒަފުން ކަން ކަށަވަރު ކުރަން ބޭނުންވާ ކަމަށާއި އެކަން ސާފުކުރަން ފުލުހުންގެ ކިބައިން އެދިފައިވާނެ ކަމަށް ރިޒްގެ ވަކީލުން ވަނީ ވިދާޅުވެފަ އެވެ.\nކޯޓާ ހޯދާފައިވާ ކަމަށް ރިޒް ކުންފުނިން ބުނާ ކުންފުންޏަކީ އެނގިފައިވާ ގޮތުގައި ބޮޑު ފިނޮޅު ހޮޓެލް އެންޑް ރިސޯޓް ކިޔާ ކުންފުންޏެކެވެ. އެ ކުންފުނީގެ ހިއްސާދާރުންގެ ގޮތުގައި ތިބީ އަހްމަދު އައިހަމް ކިޔާ މީހަކާއި މަހްފޫޒް އިބްރާހިމް ކިޔާ މީހެކެވެ. އެއީ ބޮޑު ފިނޮޅު ތަރައްގީކުރާ ކުންފުންޏާ ގުޅުމެއް ހުރި ކުންފުންޏެއް ނޫން ކަމަށް އެނގިފައިވެ އެވެ.\nރިޒް ކުންފުންޏާއި ސީލް ކުންފުނީގެ ދެމެދުގައި އުފެދިފައިވާ ހަމަނުޖެހުމުގައި އެ ބިދޭސީންނާ ހަވާލުވާނެ ބަޔަކު ނެތެވެ. އެ މީހުންނަށް ކާބޯތަކެތި ފޯރުކޮށްދެނީ، އެނގިފައިވާ ގޮތުގައި، ރިޒް ކުންފުނިންނެވެ.\nރިޒް ކުންފުންޏާއި ސީލް މޯލްޓިވްސްއާ ދެމެދު ވެފައިވާ އެއްބަސްވުމުގައިވާ ގޮތުން ނަމަ، މުވައްޒަފުން އިންޝުއާ ކުރުން ފަދަ ކަންކަން އޮތީ ރިޒް ކުންފުނީގެ ޒިންމާއެއްގެ ގޮތުގަ އެވެ. އެކަމަކު މުސާރަ ނުދިން މައްސަލައިގައި ވެސް ރިޒް ކުންފުންޏާއި ސީލް ކުންފުނީގެ އަރައިރުމުގައި ތުހުމަތު އަޅުވަނީ އެއް ބަޔަކު އަނެއް ބައެއްގެ ބޮލުގަ އެވެ.\nމުސާރަ ނުދީ މަސައްކަތް ކުރުވި މައްސަލައިގައި ބިދޭސީން ވަނީ ބޮޑުފިނޮޅުގައި ދިވެހިންތަކެއް ރަހީނުކޮށް، ރަށުގެ ތަކެއްޗަށް ގެއްލުންދީ ފުލުހުންނާ ވެސް ކުރިމަތިލައިފަ އެވެ. މި މައްސަލައިގައި 19 ބިދޭސީއަކު ހައްޔަރުކޮށް ބަންދުގެ މުއްދަތު ވަނީ ޖަހައިފަ އެވެ.\nމި މައްސަލައިގެ ތެރެއިން ފެންމަތިވީ އެ ބިދޭސީންނާ މެދު ހިއުމަން ޓްރެފިކިންގެ އަމަލުތަކެއް ހިންގާފައިވާ ކަމެވެ.\nފުލުުހުންގެ ހިއުމަން ޓްރެފިކިން ޑިޕާޓްމަންޓުން ތަހުގީގުކުރާ މި މައްސަލައިގައި ބޮޑެތި ތުހުމަތުތައް ކުރަނީ ރިޒް ކުންފުނީގެ މައްޗަށެވެ. މި ތަހުގީގަށް މެމްބަރު ރިޒާއާ ވެސް ސުވާލުކޮށްފައިވާއިރު، ފުލުހުން ބުނީ ބިދޭސީންނަށް މަޖުބޫރުކޮށް އެކްސްޕްލޮއިޓޭޝަންގެ އަމަލުތައް ހިންގައި މީހުން ޓްރެފިކް ކުރުމަށް މަގުފަހިވާ ގޮތަށް އަމަލުކޮށް ބިދޭސީ މަސައްކަތްތެރިންގެ ފަރާތުން އެ ކުންފުނިން ދައުލަތަށް ދައްކަންޖެހޭ ފީ އާއި ފައިސާ ނުދައްކާ މަސައްކަތްތެރިންގެ ހައްގުތައް ނިގުޅައިގެންފައިވާ ކަމަށް ރިޒް ކުންފުންޏަށް ތުހުމަތުކުރެވޭ ކަމަށެވެ.\nއިތުރު ލިޔުންތައް ކުށްކުރުން ފުލުހުން ބިދޭސީން ހިއުމަން ޓްރެފިކިން ބ. ބޮޑުފިނޮޅު


Qasim Resort hinagnee nuhaggun hoadhi rahthakugai: Nihan | Mihaaru\nޕީޕީއެމުން މިރޭ ބޭއްވި ޖަލްސާގައި ނިހާން ވާހަކަ ދައްކަވަނީ.---ފޮޓޯ: ހުސެއިން ވަހީދު/މިހާރު\nގާސިމް ރިސޯޓް ހިންގަނީ ވެސް ނުހައްގުން ހޯދާފައިވާ ރަށްތަކުގައި: ނިހާން\n25 ފެބުރުއަރީ 2018 - 23:20 54 comments\nޖުމްހޫރީ ޕާޓީގެ ލީޑަރު އަދި މާމިގިލީ ދާއިރާގެ މެމްބަރު ގާސިމް އިބްރާހީމަކީ ރައްޔިތުންގެ އެތައް މުދަލެއް ނުހައްގުން ގެންގުޅުއްވާ ބޭފުޅެއް ކަމަށާއި އޭނާ ރިސޯޓް ވެސް ހިންގަނީ އެގޮތަށް ހޯދާފައިވާ ރަށްތަކުގައި ކަމަށް ޕީޕީއެމްގެ ޕީޖީ ލީޑަރު އަދި ވިލިމިމާލެ ދާއިރާގެ މެމްބަރު އަހުމަދު ނިހާން މިރޭ ވިދާޅުވެއްޖެ އެވެ.\nރުމާލު2ޖަގަހާގައި "ގައުމަށްޓަކައި މަގޭ މޭ އައްޑަނަކަށް" ގެ ނަމުގައި ބޭއްވި ޖަލްސާގައި އޭނާ ވިދާޅުވީ ގާސިމަކީ ކޮންމެ ސަރުކާރެއްގައި ވެސް އަމިއްލަ އެދުމަށް މަސައްކަތް ކުރައްވާ ބޭފުޅެއް ކަމަށެވެ. އެގޮތުން އެ މަސައްކަތަކީ 1993 އިން ފެށިގެން އޭނާ ކުޅުއްވާ ކުޅިއެއް ކަމަށާއި ސަރުކާރުން ގާސިމްގެ "ދޮލަނގަށް ބައި އަޅަން ޖެހޭ" ކަމަށެވެ.\n"ކޮންމެ ވެރިއަކު ވެރިކަމަށް އަންނަން ގާތްވީމަ ގާސިމް އިބްރާހީމްގެ ދޮލަނގުތަކުން ކެއްކުން ފެއްޓޭނެ. އެއާ ވިދިގެން ހަމަ ނިމުމާއެކީ ވެރިކަމަށް ހޮވޭ މީހާ އަށް މީނަގެ ފުށުން ބިލް އަންނަން ފަށާނެ. އެ ބިލްތަކުގެ ތެރޭގައި ހިމެނޭނެ ފަޅުރަށްރަށާއި އެއްގަމާއި ވަޔާއި ކަނޑުގައި ހުންނަ ވިޔަފާރީގެ މުހިއްމު ކަންތައްތައް،" ނިހާން ވިދާޅުވި އެވެ.\n"މިހާރު ވެސް ގާސިމްގެ ގިނަ ރިސޯޓްތަކަކީ މިގޮތަށް އެކި ދިމަދިމާލުން ބިލްޑް އަ ބެޓާ ޑިމޮކްރަސީގެ ނަމުގައި މީނަ ހިންގާފައިވާ ޖަރީމާތަކުން ހޯދާފައިވާ ރަށްތައް،" ރައީސް މައުމޫންގެ ވެރިކަމަށް އިޝާރާތްކުރައްވަމުން ނިހާން ވިދާޅުވި އެވެ.\nއެގޮތުން ފަން އައިލެންޑާއި ޕެރެޑައިސް ފަދަ ތަންތަނަކީ ގާސިމް ރިސޯޓް ހިންގަން ބިޑްކޮށްގެން ހޯދި ރަށްތަކެއް ނޫންކަން ވަރަށް ސާފުކޮށް އެނގިވަޑައިގަންނަވާ ކަމަށް ނިހާން ވިދާޅުވިި އެވެ.\n"ބިޑް ނުކޮށް ރަށްތައް ހޯދަން ހިންގި ޖަރީމާތަކުގެ ތެރެއިން އެންމެ ބޮޑެތި ނާޖާއީޒު ފައިދާތައް ނެގި އެކަކީ ގާސިމް،" އޭނާ ވިދާޅުވި އެވެ. "އެންމެ ކައިރިން މިއޮތް ޕެރެޑައިސްއަކީ ވެސް އޭނާގެ ރިސޯޓެއް ނޫން. އެއީ ވަރަށް ރައްޔިތު އަހައްމަދު ހެދިގެން އުޅުނު މީހަކަށް ރައީސް މައުމޫން ދެއްވި ރަށެއް އެއްވެސް މީހެއްގެ ކައިރީ އަހާ ނުލާ."\nގާސިމް، ރައީސް ޔާމީނާ އެކު: މި ވެރިކަން ގެންނަން ގާސިމް ވަރަށް މަސައްކަތް ކުރެއްވި.\nނިހާން ވިދާޅުވި ގޮތުގައި ފަން އައިލެންޑް ހިންގާ ބޮޑުފިނޮޅަކީ ފަލަސްތީން ރައްޔިތުންނަށް އެހީވާން ގުދުސް ފަންޑަށް އެހީވާން ރިސޯޓެއް ހަދަން ބަޔަކަށް ދިން ރަށެކެވެ. އެކަމަކު އެ ރަށް ހަދަން ހަވާލު ކުރި މީހުންނަށް އެކަން ނުވެގެން ގާސިމް އެ ރަށް ހޯއްދެވީ ރައީސް މައުމޫނަށް ގުޅުއްވައި އާދޭސްކޮށްގެން އެންމެ 5،000 ޑޮލަރަށް ކަމަށް ނިހާން ވިދާޅުވި އެވެ.\n"އަޅުގަނޑު މި ދެންނެވި ވާހަކަތައް ދޮގު ނުކެރެވޭތީވެ މިހާ ސާފުކޮށް މި ވާހަކަ ކިޔަނީ،" އޭނާ ވިދާޅުވި އެވެ.\nނިހާން ވިދާޅުވި ގޮތުގައި ގާސިމްގެ ކިބައިގައި ހުރި މިފަދަ އަމިއްލަ އެދުން ބޮޑު ކަންކަމާ ހެދި ދިވެހި ރައްޔިތުންނަށް ބޮޑު މުސީބާތަކަށްވެފައިވާ ކަމަށެވެ.\n"ހަމަ ކޮންމެ ފަހަރަކު މި ދޮލަނގަށް އެއްޗެހި އަޅަން ހަދައިގެން ވެރިކަން ވައްޓަން އެބަ ޖެހޭ. ބަޣާވާތް ކުރަން އެބަ ޖެހޭ. ނޭވާ ރައްޔިތުންނަށް ލެވޭކަށް ނެތް،" އޭނާ ވިދާޅުވި އެވެ.\nއޭނާ ވިދާޅުވި ގޮތުގައި، މަޖިލިސް މެންބަރުންނަށް ރިޝްވަތު ހުށަހެޅުމުގެ ކުށުގައި ޖަލު ހުކުމެއް އައިސްފައިވާ ގާސިމް ރާއްޖެ ބަނޑަށް ޖެހޭނެ ވާހަކަ ދެއްކެވުމުގެ ބަދަލުގައި ދައުލަތަށް ދައްކަން ޖެހޭ ފައިސާ ދެއްކުން މާ ރަނގަޅެވެ. އަދި އެ ފައިސާ ލިބިއްޖެ ނަމަ، ރައްޔިތުންގެ ތަރައްގީ އަށް ކުރެވޭނެ އެތައް ކަމެއް ހުންނާނެ ކަމަށް ވިދާޅުވި އެވެ.\nއިތުރު ލިޔުންތައް މެމްބަރު ގާސިމް އިބްރާހިމް (މާމިގިލި) ޕީޕީއެމް ކުރީގެ މެމްބަރު އަހުމަދު ނިހާން ޕީޕީއެމް ކެމްޕޭން ރިސޯޓްތައް\nޕީޕީއެމަށް އެންމެ ބޮޑު ކުރިއެރުމެއް ލިބުނީ މާމިގިލިން\nޔާމީން ޖަލަށް ލުމަކީ ވައުދެއް، ގާސިމާ ގުޅުމެއް ނެތް!\n"އަނިޔާކުރި" މީހުންނަށް ވައްޑެ ރީތިކޮށް ބަވާލައިފި


ފަހު ނޭވާ – Esfiya – Dhivehi Vaahaka Site\n- by Narrna - 0- July 17, 2013\nމެންދުރުގެ ހޫނު ގަދަ ވަގުތެވެ. އެކިބަށްޓަން ތަކަށްވާ ކަފަކޮޅުތައް އުޑުގައި އޮޅާލެވިފައިވާ ނޫކުލައިގެ ދޫލަމަތީގައި މިނިވަން ކަމާއެކު ދަތުރުކުރަމުން ދިޔައިރު ހީވަނީ ކުޅަދާނަ ކުރެހުންތެރިއެއްގެ މިންނެތް މަސައްކަތް ހެންނެވެ. އިރުގެ ދޯދިތަކުން ކަނޑުގެ ލޮނުގަނޑު ޖަރީކޮށްލާފައި އޮތުމުން ވިދާބަބުޅަމުން ދިޔައީ ކުދި އަލިމަސްކަށީން މޫދުގެ ސަތަހަ ބަރާވެފައިވާ ފަދަ ގޮތަކަށެވެ. ވައިރޯޅިތަކާއެކު ގަސްތަކުގައި އަޅުވާލަމުން ދިޔަ ނާނާގެ އަޑު އެހާ ހިތްގައިމުވެފައި މެންދުރުގެ ހޫނުކަން ވަނީ ހިސާބަކަށް ފަނޑުކޮށްލާފައެވެ. އާޓިފިޝަލް ބީޗްގައި ބަހައްޓާފައިވާ ބެންޗެއްގައި އިޝްކާ އިށީންދެލައިގެން އިންއިރު މެދުކެނޑުމެއްނެތި ތޮށިގަނޑުމައްޗަށް ބިންދާލަމުން ދިޔަ ރާޅުގެ އަޑު އެކަންފަތުގައި ހަރުލާފައިވަނީ ރީތި މިޔުޒިކެއް ހެންނެވެ.\nފަހަތަށް ދޫކޮށްލެވިފައިވާ އިޝްކާގެ ރާޅުބާނީ އިސްތަށިގަނޑު ނުކިޔަމަންތެރި ކަމާއެކު އުދުހިލާފައި އިޝްކާގެ ޓޭންކުލައިގެ އޮމާން ކަނދުރާގައި ބޮސްދޭއިރު މީހުންތައް އަޖައިބު ވާހާވެއެވެ. އެދިގު އެސްފިޔަތަކުގެ ތެރޭން ކަޅުކަންގަދަ ކަޅި ފެންނަނީ އެހާމެ ރީތިކޮށެވެ. އަނދުނުގެ ސަބަބުން އެދެލޮލުގެ ވިދުވަރު ވަނީ އެތައް ގުނައަކަށް އިތުރުކޮށްދީފައި ވުމުން އެރީތި ދެލޮލަށް ބަލަހައްޓައިގެން އެތައް އިރެއް ވަންދެން ހުރެވިދާނެއެވެ. އިޝްކާ ދެއަތް ޖޯޑުކޮށްލަމުން ދުރުން ފެންނަމުން ދިޔަ މާސިންގާ ކަނޑަށް ފުންނަޒަރެއް އުކާލައިފިއެވެ. އެމަޑުފިޔާތޮށުކުލައިގެ ތުންފަތަށް ރީތި ހިނިތުންވުމެއް ވެރިވެފައި ވާއިރު އިޝްކާގެ ރީތިކަމަށް އިތުރު ފުރިހަކަމެއް ގެނެސްދެއެވެ. ހަމުގެ ކުލަ އަލި ނޫންކަމުގައި ވިޔަސް އިޝްކާ ނުލާހިކު ރީއްޗެވެ.\n” އީޝް… ” ފަހަތުން އިވުނު ފިރިހެންވަންތަ އަޑަކުން ގޮވައިލުމުން އޭނަ ސިއްސުވާލުމާއެކު އިޝްކާއަށް ފަސްއެނބުރި ބަލައިލެވުނީ ތެޅިތެޅި އޮތް ހިތަކާއެކު ގައެވެ. އޭރު ނުރައްކާތެރި ދަރަޖައަކަށް އޭނައާއި ކައިރިވެލައިގެން ހުރި އިމާކް ފެނުމުން އެހިތުގެ ތެޅުން އަވަސްވީ ރޭހެއްގައި ދުވާ އަހެއްގެ ހިތުގެ ތެޅުމާ އެއްވަރަށެވެ. ” އީމް ކިރިޔާއެއްނު ހާޓް އެޓޭކެއް ނުޖެހުނީ… ” އިޝްކާ ހާސްކަން ކަނޑުވައިލަން މަސައްކަތް ކުރިއެވެ. ނަމަވެސް އެކަންވީ ނާކާމިޔާބީއެވެ. އިމާކްގެ މޫނަށް ބަލައިލުމުންވެސް އޭނަ ހިތުގެ ތެޅުން އަވަސް ވަނީއެވެ. އެމޫނަށް ބަލައިލުމުން އާގަމަވީ އަދަދެއް ނޭގެއެވެ. ވާނީވެސް އެވަރު ނޫންހެއްޔެވެ ؟ އޭނައަށް އިމާކް ސިފަކުރެވުނީ ބޭރު ކުއްޖެއް ހެންނެވެ.\nއެދިގު އިސްކޮޅާއެކު ބާމަތި ފުޅާ ހަށިގަނޑެއް ލިބިފައި ވުމުގެ އިތުރުން އިމާކްގެ ހެދުން ލުމުގެ ސްޓައިލް ވެސް އެހާ ތަފާތެވެ. އެމަޑު މުށިކުލައިގެ ލޮލުގައި ހިތްތައް މޮޔަކޮށްލުމުގެ ބާރުވެސް އެކުލެވިގެން ވެއެވެ. ” ހާދަ ވަރަކަށް ބިރުގެންފަ ތިހުރީ ؟ އައިމް ނޮޓް އަ ގޯސްޓް…. ” އިމާކް އޭނަ ލައިގެން ހުރި ނޫކުލައިގެ ޖިންސްގެ ޖީބަށް އަތްޖަހާލަމުން ހިނިތުންވެލިއެވެ. ” އެނގެޔޭ ގޯސްޓެއް ނޫންކަން… ބަޓް އެގޮތަށް އައިސް ކުޑަ ޕެނިކް އެޓޭކެއް ދިނީމަ ބިރުގަތްވަރު ކުޑަ… ” އިޝްކާ މިފަހަރު ހާސްކަން ފޮރުވަން އޭނަގެ ބުޅިއިސްތަށިގަނޑާ ކުޅެން ފެށިއެވެ. އިމާކްއަށް ކިތަންމެ ފަހަރަކު ބެލިކަމުގައި ވިޔަސް އޭނަގެ ހިތް ނުފުރެއެވެ. އެދެލޯ ބޭނުންވަނީ ތާއަބަދު އެސޫރަ ދުށުމަށެވެ. އެސޫރަ ތާއަބަދު އެހިތުތެރޭގައި ވާނެއެވެ. ނަމަވެސް އިމާކް ގެއްލިގެން ހިނގައިދާނެކަމުގެ ބިރު އެހިތުގައި ދުވެލަނީ އިލެކްޓްރިކް ޝޮކެއް ހެންނެވެ.\n” ގެސްވަޓް ؟ ” އިމާކް ބެންޗްގައި އިށީނުމުން އިޝްކާގެ ހަށިގަނޑު ފިނިވިއެވެ. ” ނުތަޅުވާ ބުނެބަލަ.. ލަވް ” އިޝްކާ އަތުގެ އިނގިލިތަކާ ކުޅެލަމުން އިމާކްއާށް ބަލާލިއެވެ. ” މަމް އެންމެ ފަހުން އެއްބަސް ވެއްޖެ… ފޯރ އަވާރ މެރިއޭޖް… ” އިމާކް ގަނޑުފެންކޮޅެއްހާ ފިނިވެފައިވާ އިޝްކާގެ އަތަށް ފިތާލަމުން އިޝްކާއާ ހަތަރުކަޅި ހަމަކުރިއެވެ. އިމާކްގެ ޖުމްލަ ކަންފަތުގައި ގުގުމާލުމުން އިޝްކާއަށް ހީވީ އާސުމާނުގައި އުދެހެވުނު ހެންނެވެ. ލިބުނު އުފަލެއްގެ ސަބަބުން އެދެލޮލުން ކަރުނަ ހިލުނެވެ. އޭނަ އެލަފްޒުތައް އަޑުއަހަން ބޭގަރާރު ވެފައިވާތާ ކޮންދުވަހެއް ހެއްޔެވެ ؟ އެންމެފަހުން އޭނައަށް އިމާކް ލިބެން އުޅޭކަމުގެ ފެހި ސިގްނަލް ލިބުނީއެވެ. އިމާކްގެ މަންމަގެ ހިތް އެންމެ ފަހުން ބަދަލު ވީއެވެ.\n” ބޭބް ރޮނީތަ ؟ އުފާވާން ވީމަ ތި ރޮނީ… އިޓްސް އަ ބްލެސިންގް ފްރޮމް ﷲ… މަންމަ ނުރުހުންވެފައި ހުރެވެސް މެރިއޭޖްއަށް އެކްސެޕްޓް ވުމުން އަހަންނަށް ވެސް ފުރަތަމަ ޤަބޫލެއް ނުކުރެވުނު ބަޓް މަމް ދެތިން ފަހަރު ބުނީމަ ޤަބޫލު ކުރެވުނީ… މަމް ބުނި އަވަހަށް އީޝް ގޮވައިގެން މެލޭޝިޔާއަށް އަންނާށޭ… ” އިމާކް އިޝްކާ ގެނެސް އެބާރުގަދަ ދެއަތުގެ ތެރެއަށް ލުމުން އިޝްކާއަށް ލިބުނު އުފާ އިތުރު ވިއެވެ. މީ ރީތި ހުވަފެނެއް ހެއްޔެވެ ؟ އެހެންވެއްޖެނަމަ އޭނަ މި ހުވަފެނުން ހޭލަން ބޭނުމެއް ނޫނެވެ. އޭނަ ބޭނުންވަނީ މިހުވަފެން ތެރޭގައި ތާއަބަދު ހުރުމަށެވެ.\n” ޕިންޗް މީ… އަދިވެސް ޤަބޫލެއް ނުކުރެވޭ… އިމާކް މަމް އަހަރެން ފެނުނު ފުރަތަމަ ދުވަހުވެސް ރުންކުރު ވެފަ ހުރީ… ނެވާރ އިމޭޖިން ދިސް ވުޑް ހެޕެން…. ” އިޝްކާ އެވަގުތު ހެއްދެވި ފަރާތައް ދުޢާކުރިއެވެ. އޭނައަށް މިހާ ބޮޑު ނަސީބެއް ދެއްވުމުންނެވެ. އިމާކް އިޝްކާގެ އަތުގައި ވިކާލުމުން އިޝްކާ ހަޅޭއްލަވައިގަތީ ނުހަނު ބާރަކަށެވެ. އޭނައަށް ހުރެވުނީ ހުވަފެނެއްގައި ނޫންކަން އެނގުމާއެކު އިޝްކާ އިމާކްގެ ގައިގައި ކުރިއަށްވުރެ ބާރަށް ބައްދައިލަމުން އެހަށިގަނޑުން ދުވާ މީރުވަހުން ސިކުނޑި ތާޒާ ކުރިއެވެ.\nއުފަލާއި ހިތްހަމަ ޖެހުމާއެކު އިމާކް އާއި އިޝްކާ މާލެއިން ފުރިއިރު ނޭގިނަމަވެސް އެދެވެނީ ދެމީހުންގެ ހަޔާތަށް ޒަލްޒަލާތަކާއި ތޫފާންތައް ގެންނާނެ ތަނަކަށެވެ. ދެކުދީންގެ ލޯބީގެ ގޮށް ކިތަންމެ ބާރުކަމުގައި ވީނަމަވެސް ނިކަމެތި ފަހަކަށް ޓޯނޭޑޯއަކާއި ކުރިމަތި ލެވޭނެ ހެއްޔެވެ ؟ ޖެހިލާނެ ފުރަތަމަ ނަގޫރޯޅިއާއެކު ގަސް މުލުން ދާނެކަން ގައިމެވެ.\nއިމާކްގެ މަންމަ ފަޒްނާއަށް އިޝްކާ ފެނުމާއެކު އެމޫނުގެ ކުލަވަރު އޮއްސުނެވެ. އިމާކް މިކަހަލަ ފަގީރު ކުއްޖަކާއި ރައްޓެހިވީތީ އޭނަ ހާދަ ލަދުގަނެއެވެ. އެކުވެރިއެއްގެ ކުރިމައްޗަށް ދާކަށް ނުކެރުނެވެ. އޭނައަށް ހުރިހާ ކަމެއް އެނގުނުއިރު އިޝްކާ އޭނަގެ ދަރިފުޅު އޭނަގެ ދަލުގައި ޖައްސާލައިފިއެވެ. އެއީ ފަގީރު ކުދިން އުޅޭގޮތެވެ. ތަނަކުން މުއްސަނދި ކުއްޖަކު ފެންނައިރަށް އެކުއްޖާ އަވާގައި ޖައްސާލާނައެވެ. ނަމަވެސް އޭނަ ހަމަހޭގައި ހުރެ މިކައިވެނި ވިޔަކަ ނުދޭނެއެވެ. އޭނަ އެކައިވެންޏާ އެއްބަސްވީ ވަރުގަދަ ރޭވުމެއްގެ ތެރޭންނެވެ. އިމާކްއާއި އިޝްކާ އެއްވެސް ގޮތަކުން ނުގުޅެއެވެ. މަދު ދުވަސް ކޮޅެއްގެ ތެރޭގައި އޭނަ އިޝްކާ އިމާގެ ދިރިއުޅުމުން އެއްފަރާތް ކޮށްލާނެއެވެ. އޭރުން އިމާކް ޖެހޭނީ އޭނަ ހޮވާފައިވާ ”ޕްރިންސެސް” ރިލްވީ އާއި ކައިވެނި ކުރާށެވެ. ސަލާންޖަހާމިހާކާއި ގޭގެ ރާޖާއާއި ކައިވެނި ކުރެވޭނީ ކޮން ހައިސިއްޔަތަކުންނެވެ. އޭނައަށް އެ ސުންޕާގެ މޫނުފެނުނަސް ސިކުނޑި ދަނީ ސުމަކަށެވެ.\nހިތާއި ދެކޮޅަށް ފަޒްނާ އިޝްކާއަށް އަޅާލީ ނުހަނު ލޯބިންނެވެ. ނަމަވެސް ވިހަގަދަ ހަރުފައެއް ވިހަލާނެ ވަގުތެއް ނޭގޭ ފަދައިން އިޝްކާއަށް ވެސް ފަޒްނާ އޭނަގެ އުފާވެރި ދިރިއުޅުމަށް ވިހަލާނެ ވަގުތެއް ނޭގުނެވެ. ފަރުދާގެ އަނެއް ފަރާތުގައި ފިލާހުރި ފަޒްނާގެ ހަޤީޤީ ސޫރަވެސް އެފަކީރަށް ވަނީ ކަޝްފު ވެފައެވެ. ފަޒްނާ ފޮނުވާލަން އުޅޭ ވިހަގަދަ ތީރު ތަކުން އޭނަގެ ހަޔާތުގެ ކުރިވެސް މަރާލާނެކަން އިޝްކާއަށް ރޭކާ ނުލިއެވެ.\n” ވަޓް ދި ހެލް!! ” ސޯފާގައި އިށީންދެލައޮގެން އިން ފަޒްނާގެ އަގުބޮޑު ހެދުމަށް އިޝްކާ ބޮމުން އައި ޖޫސްތަށިން ޖޫސް ވެރުމާއެކު ފަޒްނާ ހަޅޭއްލަވައިގަތެވެ. ފަޒްނާގެ ފަރާތުން ފެނުނު ރުޅިވެރިކަމުން އިޝްކާއަށް ފަހަތަށް ފިޔަވަޅުތައް އަޅާލެވުނެވެ. ފަޒްނާ އެހާ ރަނގަޅަށް ކަންތައް ކޮށްފައި މިހާ ”ޑެވިލް” ކަމެއް ދައްކާލުމުން ވާނީވެސް އެވަރެވެ. އިޝްކާ އެއްޗެއް ބުނަން އުޅުނު ވަގުތު އޭނަގެ ކޯތާފަތް މައްޗަށް އެރި އެތިފަހަރާއެކު އެކަޅުކުލައިގެ ލޮލުގައި މުތީތަކެއް ފަދައިން ކަރުނަތައް ވިދައިގަތެވެ. ބޮލަށް އެނބުރުން އަރާފައި ވުމުން އިޝްކާއަށް ކޮޅަށް ހުންނަން ވެސް ދަތިވިއެވެ.\nމިހުރިހާ ދުވަހު އެހިތުގައި ރައްކާކޮށްގެން ހުރި ރުޅިވެރި ކަމުގެ އަލިފާން ގަނޑު ފަޒްނާ ބޭރުކޮށްލިއެވެ. ދުލަށް އައިހާ އެއްޗެއް ގޮވާލިއިރު ނަސީބަކުން އޭނަގެ ރޭވުންގަނޑު ފަޒްނާ ހާމަ ނުކުރިއެވެ. ” ގަމާރު… ” ފަޒްނާ ހެދުމުގައިވ ޖޫސް ފޮހެން މަސައްކަތް ކުރިއެވެ. ” އައިމް ސޮ..ރީ… ‘ މަޑު ގިސްލުމެއް އިޝްކާގެ އަޑުގައި ވެއެވެ. ހަޤީޤަތުގައިވެސް ފަޒްނާގެ ފަރާތުން ފެނުނު ރުޅިވެރި އަމަލުތަކުން އޭނަގެ އުފާވެރިކަމުގައި ހުޅުރޯކޮށްލިއެވެ. ފަޒްނާ އޭނައާއި އިމާކްގެ ކައިވެންޏަށް ޤަބޫލުވީ ހިތުން ރުހުމުން ބާވައެވެ. ” ދެން ކޮން ވާހަކައެއް ދައްކާކަށް… ބުނަން ކަލޭ ތި ހަރާބުކުރީ އަހަރެންގެ އެންމެ އެކްސްޕެންސިވް ޑްރެސް… ހުރިގޮތް ބަލާބަލަ ސުންޕާގަނޑު…. ދުރަށްދޭ ބިޗް! ” އިޝްކާ ދޮންނުވިޔަސް އިޝްކާ ގައިގައި ހުންނަ ހިތް ދަމައިގަންނަ ސިފަތަކުން ފަޒްނާ ހަސަދަވެރިވިއެވެ. އިޝްކާގެ މޫނު ނޮޅާލާނަމޭވެސް އޭނަގެ ހިތަށް އެރިއެވެ. ދަތްކުނޑި ވިކާލިއިރު ފަޒްނާ ދެވަނަ އެތިފަހަރު އިޝްކާގެ ކޯތާފަތް މައްޗަށް ވީއްލާލިއެވެ.\nސިޓިންގް ރޫމްއަށް ނިކުތް އިމާކްއަށް މިހުރިހާ މަންޒަރެއް ފެނުނެވެ. އެދުވަހު ފުރަތަމަ ފަހަރަށް އޭނަ މަންމައާއި ދިމާއަށް ލަފްޒެއް ބުންޏެވެ. ފަޒްނާ އައި ރުޅީގައި އޭނަ އެތަނުން ދާން ހިނގައިގަތް އިރު އޭނަ ވަނީ ރުޅިއައިސް ރަތް ވެފައެވެ. ދަރިފުޅަށް ވެސް މިއަދު މުހިންމުވީ އިޝްކާއެވެ.\n” އީމް އަހަރެން ބޭނުމީ ދާން… އީމް މަންމަ އަދިވެސް އަހަރެން ދެކެ ހޭޓް ކުރޭ… މި މެރިއޭޖްއަށް އެކްސެޕްޓްވީ މަޖުބޫރީއެއް އޮވެގެންހެން ހީވަނީ މޭއި ބީ ޔޯރ ޑޭޑް ފޯރސް ހާރ… ” އިޝްކާގެ ލޮލުން ފައިބަމުން ދިޔަ ހޫނު ކަރުނަތަކުން އިމާކްގެ ޓީޝާޓް ތެމުނެވެ. ” އީޝް! މަންމަ ރުޅިއައީ އެހާ އަގުބޮޑު ހެދުމެއް ސްޕޮއިލް ވީމަ… އެއީ މައްސަލައެއް ނޫން… ފަހުން މަންމަ އޯކޭ ވާނެ… ޝީ ހޭވް އަ ގުޑް ހާރޓް… ބޭބެ ވެސް އަވަހަށް ގިވް އަޕް ކުރަނީ އެއްނު… އެކަކު ޤަބޫލު ނުވިޔަސް އަހަރެން އިޝްކާއާއި މެރީ ކުރާނަން… ” މަންމައާއި ވާހަކަ ދެއްކުނު ގޮތުން އިމާކް ދެރަވިއެވެ. މަންމައާއި ދިމާއަށް އޮގޮތަށް ވާހަކަ ދެއްކީ އޭނަ ހެއްޔެވެ ؟ ހާދަ ދެރައެވެ. އަވަހަށް މަންމަ ކައިރިން މާފަށް އެދެން ވީއެވެ. މަންމަ ކިހާ ދެރާވާނެހެއްޔެވެ.\nއެދުވަހު ފަޒްނާ ރިލްވީއަށް ގުޅާފައި ހުރިހާ ކަމެއް އަވަސް ކުރުމަށް ބުނެލިއެވެ.\nޖެހިގެން އައި ދުވަހު ރިލްވީ އައުމުން ފަޒްނާ ހުރީ ނުހަނު އުފަލުންނެވެ. މަޑުމަޑުން ރިލްވީ އިމާކްއާއި އިޝްކާގެ ދިރިއުޅުމަށް ވަންނަން ފެއްޓިއެވެ. އެކިކަހަލަ މަންޒަރުތައް އިޝްކާއަށް ދައްކަމުން ގޮސް ރިލްވީ އިމާކްއާއި އިޝްކާގެ ދެމެދުގައިވާ ވާފަށް ކަނޑާލިއެވެ. އިމާކްއަށް ނޭގި ނަމަވެސް ރިލްވީއާއެކު ބޭރަށް ދިއުމާ އެކުވެރިންނާއެކު ތަންތަނަށް ދިއުން ގިނަވެއްޖެއެވެ. އޭނަ އިޝްކާއަށް ވަގުތު ހުސްކުރަން ބޭނުން ވިޔަސް ރިލްވީގެ ސަބަބުން އެކަން އޮންނަނީ ނުވެފައެވެ.\nއޮޅުމެއްގެ ތެރޭން އިޝްކާގެ ހިތުގައި ބޭވަފާތެރިކަމުގެ މޫއިންދާލެވުނެވެ. އެއޮށުގެ މޫތަށް ވަނީ ހިތުގައި ބާރަށް އޮޅާލެވިފައެވެ. އިޝްކާގެ ކަމަކީ މިހާރު އަބަދު ރުއިމެވެ. އިމާކް އޭނައަށް ކުރި ހުރިހާ ވައުދެއް އުވާލީއެވެ. އުއްމީދެއްނެތް ހުވަފެންތަކެއް ވެސް ދެއްކީއެވެ. ކަރުނައަކީ އިޝްކާގެ އެންމެ ގާތް އެކުވެރިޔާއަށް ވެއްޖެއެވެ. މިހާރު އިޝްކާ އިމާކްއާއި ވާހަކަ ދައްކަނީ މަދު ފަހަރަކުއެވެ. ކައިވެނީގ ހުރިހާ ހުވެފެންތައް ދެއްކުމަށްފަހު އިމާކް އޭނަ ބާކީކޮށްލީއެވެ. އިޝްކާ މާލެ ދާން ބޭނުންވިއެވެ. ނަމަވެސް އޭނަގެ އަތުގައި ޓިކެޓް ނަގަން އެންމެ ލާރިއެއްވެސް ނެތެވެ.\nއިޝްކާ އިމާކްގެ ދިރިއުޅުމުން އެއްކޮށް ބޭރުކޮށްލަން ފަޒްނާއާއި ރިލްވީ ނިންމިއެވެ. ރޭވުމުގެ މަތީން އެދުވަހު ހެނދުނު އިޝްކާ ސައިބޯން އަންނަން ވާއިރަށް މެއިޑަކަށް ފައިސާ ދީފައި ފަޒްނާ ހުރީ ސްޓެއާސް މައްޗަށް ކުކިންސް އޮއިލް އަޅާފައެވެ. ނަމަވެސް އެދުވަހު ތަޤްދީރު ފަޒްނާމެނަށް ދިނީ ކެއްސެވެ، އިޝްކާގެ ބަދަލުގައި އެމަޅީގައި ޖެހުނީ އިމާކްއެވެ. އިޝްކާއާއި ބަދައްލުކުރަން އިޝްކާގެ ކޮޓަރިއަށް ދަނިކޮށް ތެޔޮމައްޗަށް އެރުމާއެކު އިމާކް ސްޓެއާސް މަތިން ކައްސާލިއެވެ.\nގޭތެރޭގައި ގުގުމާލު އަޑުފަށްގަނޑާއެކު ފަޒްނާގެ މޭގަނޑު އަނގަޔަށް ނައީކިރިޔާއެވެ. ލެއިން ތެމި ފޯވެފައި އޮތް އިމާކް ފެނުމުން ފަޒްނާ އަޑުގެ ކޮޅަށް ހަޅޭއްލަވައިގަންނަމުން ރޮއިގަތެވެ. އިމާކްގެ ބައްޕަ ފަޒްނާގެ ކޮނޑުގައި ހިފަހައްޓާލިއިރު ފަޒްނާއަށް ވަނީ ފުންއަސަރުތަކެއް ކޮށްފައެވެ. ތިމާ ފޭހުނު އިލޮށިގަނޑު އެއޮތީ ލޮލަށް ހެރިފައެވެ. ހިތާމައިގެ އިންތިހާއެވެ. އިޝްކާ ރޮއިރޮއިފައި އިމާކް ގައިގައި ބެއްދިއެވެ. ލޯހުޅުވުމަށް އެދި އާދޭސް ކުރިއިރު އޭނަ ހުރީ ގަބުވެފައެވެ. އޭރު އެހިތުގައިވާ ޝަކުވާތަށް ވަންތަނެއްވެސް ނޭގެއެވެ.\nއޮޕަރޭޝަނަށްފަހު އެނގުނީ އިމާކް ލޮލުގެ ފެނުމުން މަހުރޫމް ވިކަމެވެ. އެޚަބަރު ވެގެން ދިޔައީ ފަޒްނާއަށް ކެވުނު ޒަހަރަށެވެ. އެހެންމީހަކަށް އެހާ ބޮޑު ދެރައެއް ދޭން އުޅުމުން އޭނަގެ ކަރުބުޑުގައި އެކަމުގެ ހިތިރަހަ ލައިފިއެވެ. ފަޒްނާ ރޮމުން ގޮސް މޮޔަވާވަރު ވިއެވެ. އިޝްކާއަށް ވެސް ވަނީ ފުންއަސަރު ތަކެއް ކޮށްފައެވެ.\nއިމާކްއަށް ބައިވެރިއެއްގެ އަޅާލުން އެންމެ ބޭނުންވި ވަގުތު ރިލްވީ އިމާކް ދޫކޮށްލާފައި ދިޔުމުން ފަޒްނާއައީ އަމަށަކު ރުޅިއެއް ނޫނެވެ. ލޮލުގެ ފެނުން ނެތް މީހަކާއެކު ދިރިއުޅުން ހޭދަކުރަން ބޭނުން ނުވާކަމަށްބުނެ ރިލްވީ ދިޔައީއެވެ. އޭނަގެ ދަރިފުޅުގެ ނުކުޅެދޭކަން ހާމަކޮށްދީފައެވެ. ރީތިކަމެއް ލިބިފައި ވިޔަސް ލޮލުގެ ފެނުން ނެތުމުން އެކަމުގެ ބޭނުމަކީ ކޮބާ ހެއްޔެވެ ؟\nއޭގެ ފަހުން ފާއިތުވެގެން ދިޔަ ކޮންމެ ދުވަހަކާއެކު އިޝްކާގެ ރަގަޅުކަން ފަޒްނާއަށް ފާހަކަ ކުރެވި އޭނަ ބޭނުންވީ ވީހާވެސް އަވަހަށް އިޝްކާއާއި އިމާކްގެ ކައިވެނި ކުރުވުމަށެވެ. އިމާކްގެ މީހެއްގެ އެހީއަށް ބޭނުންވި ދުވަހު އެހީ ފޯރުކޮށްދެނީ އިޝްކާއެވެ. އަދި އެވެސް އެންމެ ފުރިހަމަ ގޮތުގައެވެ. ފަޤީރުވިޔަސް އިޝްކާއަކީ ރަގަޅު ކުއްޖެއްކަން ފަޒްނާއަށް އަންދާޒާ ކުރެވިއްޖެއެވެ. އިޝްކާއަކީ އަގުބޮޑު ޖަވާހިރެކެވެ.\nފަޒްނާ އޭނައަށް ކުރެވިފައިވާ ހުރިހާކަމަށް މާފަށް އެދުނެވެ. އަދި ހަމައެއާއެކު އިމާކްއާއި ކައިވެނި ކުރަންވެސް އެދުނެވެ. އޭނަ އިމާކްއާއި އިޝްކާ ދުރުކުރަން ރޭވި ރޭވުންތަކުގެ ވާހަކަވެސް ފަޒްނާ ކިޔައިދިނީ ރޮވިފައިވާ އަޑަކުންނެވެ.\nއިމާކްގެ ލޮލުގެ ފެނުން ނެތްކަމުގައި ވިޔަސް އިޝްކާ އިމާކް ދެކެ ލޯބި ވަނީ އިންތިހާއަށެވެ. ފަހު ނޭވަޔާ ޖެހެންދެން ވެސް އޭނަ އިމާކް ދެކެ ލޯބިވާނެއެވެ. އިމާކްއަށްޓަކައި މުޅި ދިރިއުޅުންވެސް ޤުރުބާންކުރަން އިޝްކާ ހުރީ ތައްޔާރަށެވެ.\nވާހަކަ ވ ވ ވ ވ ވ ވ ރީތި ..\nMun Err says:\nރީތި ވާހަކަ އެއް…\nވާހަކަ ހަމަ ހަބޭސް …\nހެއި………..ވަރަށް ނައިސް ސްޓޯރީ……….\nސަޅި ވަރަށް ރީތި\nShamma Shamma says:\nމިހާތަނަށް ކިޔުނު ވާހަކަ ތަކުގެ ތެރެއިން އެންމެ ރީތި ވާހަކަ.. ހަމަ ހަބޭސް …\nވާހަކަ ވވވވވވވވވވވވވވވވވ ރީތި… ކީޕް އިޓް އަޕް …\nގާކޮޅު ޕުރިންޒް says:\nވ ވ ވ ވ ރީތި ވާހަކަ އެއް..އެކަމަކު ވާހަކަ ތަންކޮޅެއް ކުރީ…ހަމަ ސްޕާރބް…..\nMishy Mayaa says:\nދޮންތި ހާދަ މޮޅޭ ވާހަކަ ލިޔަން… ވާހަކަ ވވ ވވ ވވ ވވ ސަޅި… ހަމަ ސާބަހޭ ބުނެވޭނީ. 🙂\nނައިސް 🙂 🙂\nKaaku kiyuni ? Hiivani mi vaahaka kurin kiyaafa hurihen\nވވވވވވވވވވވވވވވ ސަަަަަަަަަަަޅި ވާހަކައެއް…….\nވވވ ސަޅި ވާހަކައެއް…މިފަދަ އެހެން ވާހަކައެއް ވ އަވަހަށް ފެންނާނެ ކަމަށް އުންމީދުކުރަން.. (:\nAngel Chwyt says:\nރީތި އެންމެ ރީތި.. 🙂\nވަރަށް ރީތި ވާހަކައެއް…. މުނާ ހަބޭސް….\nހުރިހާ ކުދިންނަށް ޝުކުރިއްޔާ … އިރާދަކުރެއްވިއްޔާ ކުރިއަށް އޮތަ ތާނގައި މިފަދަ ރީތި އެތައް ވާހަކަ އެއް ފެނިގެންދާނެ!!\nހަމްބުރި P: says:\nވަރަށް ހަބޭސް….މިކަހަލަ ދެތިން ވާހަކަ އަދި ކުރިއަށް އޮތް ތާ ބޭނުންވަނީ !\n.ވަރަށް ނައިސް ސްޓޯރީ\nފުރިހަމަ ރީތި ވާހަކައެއް. ތިގޮތުގައި ކުރިޔައް ދޭ. މާތް ﷲ ތިބާގެ ތޫނުފިލިކަން އިތުރުކުރައްވާ ހިތް އަލި ކުރައްވާށި. އާމީން\nމާޝާ ﷲ ވ ވ ވ ވ ވ ރީތި ވާހަކަ އެއް..\nކުރިޔަށް އޮތްތާގައި މިފަދަ ރީތި އެހެން ވާހަކަތަކެއް ފެނިގެންދާނެ ކަމަށް އުއްމީދު ކުރަން…\n… ކީޕް އިޓް އަޕް …\nވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވވ ރީތި…ނާނަ ގެ އެހެން ވާހަކަ އެއްްގެ އިންތިޒާރުގައި ނީން އެބަ އިނިން. އަދި އުންމީދުކުރަން ވީހާވެސް އަވަހަކަށް ނީން ގެ ވާހަކަ އެއް ކިޔާލަން ލިބޭނެކަމައް….އަދިވެސް އެއްފަހަރު ބުނެވޭނީ ވާހަކަ ވވވވ ރީއްޗޭ. ތިކުރާ މަސަތްކަތައް ނީންގެ ފާރާތުން ފަށްފަށުން ޝުކުރު ދަންނަވަން… ޝުކުރިއްޔާ ނާނަ.\nވވވވވވ ރީތި މި ވާހަކަވެސް…ނާނަ ގެ ވާހަކަ އަކަށް އިންތިޒާރު ކުރަން..ވވ ފުރިހަމަ\nވވވވވވ ރީތި ވާހަކައެއް…ނާނަ ގެ ވާހަކަ އަކަށް އިންތިޒާރު ކުރަން..ވވ ފުރިހަމަ\nމިއީ ވަރަށް ރީތި ވާހަކައެއް. ތެންކްސް ނާނަ\nހެއި ނާނަ! ވާ ވާ! ވަރަށް ފުރިހަމަ. ބައިދަވޭ… ހަމަ ވާހަކަ ހަބޭސް… ވ ވ ވ މޮޅު…\nވާވް.. ސަޅި..ވަރަށް ފުރިހަމަ…މިހާރު މި ކަހަލަ އެހެން ވާހަކަ އެއް ކިޔާހިތުން ނުހުރެވޭ…\nވަރަށް ރީތި ވަރަށް ޢިބުރަތްތެރި ވާހަކައެއް….ޚާއްސަކޮށް މުއްސަނދި ވީމަ ނިކަމެތިންނަށް ނުވިސްނާ މީހުންނަށް…..ވަރަށް އާންމު ކަމެއް މީ މިހާރު….އަނެއްވާހަކައަށް އިންތިޒާރުކުރަން…..ލިޔުންތެރި ކަމުގެ ދާއިރާއިން ނާނަ އަށް ފާގަތި މުސްތަގްބަލަކަށް އެދެން…..\nވާވްވްވްވް…..ސަޅި ކަމުގެ އިންތިހާ….ހިހިހިހި…ހަމަ ވަރަށް ފުރިހަމަ….މާޝާﷲ…\nވާއު، ނައިސް ސްޓޯރީ ނާނަ… މިކަހަލަ ރީތި ކުރުވާހަކަތައް ކޮންމެ ދުވަހަކުވެސް ގެނެސްދޭންވީނު… ވ. އިންތިޒާރު ކުރަން ނާނަގެ ވާހަކަތަކަށް…. ހަމަ ހަބޭސް..\nނާނަ ތިކުރާ ހިއްވަރަށް އައްސަރި ބަހާއި ސާބަސް!!!!!!! ވވވވވވވވވވވ ލޯބި ކޮންސެޕްޓެއް!!!\nސަޅިކަން… ކިޔާހިތް ވަނީ ހަމަ…\nއެންމެ އެނގޭ says:\nސަޅި…..ހިތްވަރާއެކު މަސައްކަތް ކުރޭ\nވަރަށް ރީތި ވާހަކައެއް މީ! މި ވާހަކަ ހަމަ ސިމްޕްލީ އެމޭޒިންގް! ކީޕް އަޕް ދަ ގުޑް ވޯކް\nވވވވވ ރީތި އިނގޭ..!! ނާނަ ގެ އެހެން ވާހަކަ އަކަށް ވެއިޓް ކުރަނީ މި ހަމަ..! ލޯބީގެ ވާހަކަ އެއް ލިޔައްޗޭ އިނގޭ! ވ.ރީތި ނާނަ ގެ މި ވާހަކަ..!\nމީ ވ ވ ވ ފުރިހަމަވާހަކަ އެއް .. މަ ކީވާހަކަތަކުން އެއްވަނަ ލިސްޓް ކުރި މިވަނީ މިވާހަކަ ހޯދާފަ … މިވާހަކަ ކިޔާލަން ލިބުނީތީ މިހިރީ ވ ވ އުފާވެފަ.. އައިއެމް ވެއިޓިން ފޯދި އެނަދާ ސްޓޯރީ …. މިވާހަކަ ހަމަ އައުޓް ސްޓޭންޑިން\nވަރަށް ރީތި މި ވާހަކަ…އާ ވާހަކައަކަށް އިންތިޒާރު ކުރަން\nއަޅެ ހާދަ ކަޑަ ގޮތެކޭ ދޯ އެވީ :(އިމާކް ނުކުޅެދޭ މީހަކަށް އެވީ ހަމަ އިމާކް މަންމަގެ ސަބަބުން…… އެނީވޭސް ވާހަކަ ހަމަ ވ ވ ވ ވ ވ ސަޅި..\nރީތި ކަމުގެ އިންތިހާ… އިތުރު ވާހަކަ އަކަށް އިންތިޒާރު ކުރަން..\nވާހަކަ ވވވވވވވވ ހަބޭސް.. ސަޅި…\nދޮންތި ގެ މި ވާހަަކަ ހަމަ ވ ވ ވ ވ ވ ވ ބެސްޓް. !!\nވަެަށް ރީތި ވާހަކަ އެއް\nހަބޭސް ވާހަކަ އެއް..\nރީތި އިނގޭ މި ވާހަކަ!!\nވވވވވވވ ރީތި ވާހަކަ\nހާދަ ރީތި ވާހަކަ އެކޭ…\nމިހާ ރީތި ވާހަކަ އެއް އަދި ނުކިޔަން… ވވވ ރީތި\nވވވވ ރީތި މި ވާހަކަ…ތެންކްސް ނާނަ..\nވަރަށް ރީތި ވާހަކަ. އަދިވެސް މިކަހަލަ ރީތި ވާހަކަ ލިޔައްޗޭ..\nހާދަ ރީތި ވާހަކައެއް…..\nރީތި…ނާނަ ހާދަ މޮޅޭ..\nގިނަ ގިނައިން މި ކަހަލަ ވާހަކަ ގެނެސްދޭނަމަ… ވާހަކަ ހަމަ ހަބޭސް\nސަޅި ވާހަކަ އެއް…\nހަބޭސް ވާހަކަ އެއް\nވާހަކަ ވވވވވވ ރީތި..\nއަޅޭ…އަޑި ގަނޑަކަށް ފަހު އުސްގަނޑެއް ދޯ … ވާހަކަ ވވވވވވވވވވވވވވވވވވ ރީތި\nރީތި ވާހަކައެއް… އެކަހަލަ އަންހެން ކުދިން މުޖްތަމައު އަށް ބޭނުމީ…\nރީތި ވާހަކަ އެއް !\nހަމަ ހަބޭސް ވާހަކަ އެއް… އިތުރު ވާހަކަ އެއްގެ އިންތިޒާރުގައި ހުރިން…\nއަޅޭ ހާދަ ލަވް އޭ ދޯ! ރީތި އިގޭ..\nއާއީ…. ވާހަކަ އޯސަމް ހަމަ..\nވަރަށް ހަބޭސް ވާހަކަ އެއް.\nތި ވާހަކަ ވ ވ ވ ރީތި.. އެހެން ވާހަކަ އެއްވެސް ކިޔާލަން ލިބޭނެ ކަމަށް އުންމީދު ކުރަން.\nވާހަކަ ލިޔުމުގެ ހުނަރު އެބަހުރި! ވާހަަކަ ވ ސަޅި.\nވާހަކަ ވ ވ ވ ރީތި.\nހާދަ ސަޅި ވާހަކަ އެކޭ\nފުރިހަމަ ރީތި ވާހަކަ އެއް\nވާހަކަ ވވވވ ރީތި،،\nސަޅި ވާހަކަ… އަދިވެސް އިތުރު ވާހަކަ ތައް ފެންނާނެ ކަމަށް އުންމީދު ކުރަން.\nވާހަކަ ވވވ ރީތި\nވާހަކަ ވ ވ އޮބި\nވާއު… ރީތި އިގޭ\nވާހަކަ ވވވވ ސަޅި\nއޭއް!! ހަބޭސް ވާހަކަ އެއް\nއިތުރު ވާހަަކަ ލިޔައްޗޭ… ހަމަ ސަޅި/\nވާހަކަ ވ ވ ވ ރީތި..\nމި ވާހަކަ ވވ ސަޅި\nވާހަކަ ވ ރީތިި\nހަބޭސް .. ރީތި ވާހަކަ\nހިތަށް ތަދުވޭ.. ރީތި ވާހަކަ\nރީތި މި ވާހަކަ. އިތުރު ވާހަކަ އެއް ކިޔާލަން ލިބޭނެ ކަމަށް އުންމީދު ކުރަން\nއޯ! ހަބޭސް ވާހަކަ އެއް!!\nހޭއި.. ވާހަކަ އޮބި އިނގޭ\nވަރަށް ސަޅި ވާހަަކަ\nޑޫޑް ހަބޭސް ވާހަކަ އެއް… ހަމަ އެއްވަނަ\nވަރަށް ރީތި ވާހަކަ އެއް މީ!\nވަރަށް ރީތި ވާހަކަ..\nހަމަ ތިވަރެއް ނެތް.. ހަބޭސް\nވާހަކަ ވ. އޮބި\nހާދަ ރީތި ވާހަކަ އެއް\nހަބޭސް ދޯ މި ވާހަކަ..\nވ.މޮޅު ކުއްޖެއް.. ތި ގޮތުގާ ހިތްވަރާއެކު ކުރިއަށް ދޭ.\nވ. ފުރިހަމަ ރީތި ވާހަކަ އެއް.\nރީތި ވާހަކަ އެކޭ\nހަބޭސް ވާހަކަ އެއް.\nވ. ފުރިހަމަ ވާހަކަ\nވާހަކަ ވ. ސަޅި..\nވ. ފުރިހަމަ ކިޔައިދިނުން ހަމަ ހަބޭސް.\nވާހަކަ ހަމަ ހަބޭސް\nރީތި.. އިތުރު ވާޙަކަ އެއް ކިޔާލަން ލިބޭނެ ކަމަށް އުންމީދު ކުރަން\nވ ސަޅި ވާހަކަ އެއް/\nވާހަކަ ވވވވވވވވ ރީތި\nވ. ރީތި ވާހަކަ\nއަނހާ… ހަބޭސް ވާހަކަ އެއް މީ ! އިތުރު ވާހަކަ އެއް ފެންނާނެ ކަމަށް އުންމީދު ކުރަން.\nވވވ ރީތި ވާހަކަ އެއް.\nމިހާ ތަނަށް ކިޔުނއ ވާހަކަ ތަކުގެ ތެރެއިން އެންމެ ރީތި ވާހަކަ\nތިގޮތުގައި ކުރިޔަށް ދޭ.. ވާހަކަ ހަބޭސް\nވ. ފުރިހަމަ ވާހަކަ އެއް\nމި ވާހަކަ ވވވ ސަޅި..\nސަޅި ވާހަކަ އެއް އިގޭ\nވ. ބެސްޓް މި ވާހަކަ\nވަރަށް ސަޅި ވާހަކަ\nވަރަށް ރީތި ވާހަކަ،،\nހޭ .. ވަރަށް އޮބި އިނގޭ\nވަރަށް ނައިސް ސްޓޯރީ އެއް\nވާއޮ.. ވަރަށް ސަޅި ވާހަކަ\nވާހަކަ ހަމަ ހަބޭސް.. ވ. މޮޅު.. ތިގޮތުގައި ކުރިއަށް ދޭ..\nވ.ރީތި ވާހަކައެއް…. (:\nވ ސަޅި މި ވާހަކަ\nވަވާ… ރީތި ވާހަކަ އެއް\nވ. ސަޅި މި ވާޙަކަ\nހަބޭސް ވާހަކަ އެްއް\nސ. ރީތި ވާހަކަ\nވ. ސަޅި ވާހަަކަ\nހަމަ ވަރަށް ރީތި ވާހަކަ އެއް\nވަރަށް އޮބި ވާހަކަ އެއް\nވަރަށް ހަބޭސް އިގޭ\nވ ސަޅި ވާހަކަ\nވވވވވވވވ ރީތި މި ވާހަކަ\nވަރަށް ހަބޭސް… ކުރިއަށް ދޭ\nރީތި ވާހަކަ އެއް\nވާހަކަ ވވ ސަޅި\nމިކަހަލަ ރީތި އެތައް ވާހަކަ އެއް ގެނެސްދޭނެ ކަމަށް އުންމީދު ކުރަން !!!!!!!!!\nވާހަކަ ވ ވ ރީތި\nސަޅި ވާހަކަ އެއް\nހާދަ ރީއްޗޭ !1\nވާހަކަ ވަރަށް ރީތި.. ތި ގޮތުގައި ކުރިއަށް ދޭ\nސަޅި ވަރަށް ހަބޭސް\nހޭ ވ، ފުރިހަމަ ރީތި ވާހަކަ އެއް އިގޭ\nވާހަކަ ވވވވ ރީތި\nރީތި އިގޭ މި ވާހަކަ\nވާހަކަ ވ ފުރިހަމަ\nގޯތި އައިމިނަ says:\nސަޅި ވާހަކަ. އިތުރު ވާހަކަ އަކަށް އިންތިޒާރު ކުރަން\nވވވ ހަބޭސް ވާހަކަ\nމިހާތަނަށް ކިޔުނު އެންމެ ރީތި ވާހަކަ.\nމީ ވ ވ ވ ފުރިހަމަވާހަކަ އެއް\nވވވވވވ ރީތި މި ވާހަކަވެސް\nވވވވވވ ރީތި މި ވާހަކަ..\nވ، ފުރިހަމަ ވާހަކަ އެއް..\nވަރަށް ސަޅި ރިއަލީ ނައިސް..\nވަރަށް ސަޅި ލަވް އިޓް..\nވަރަށް ކަމުދޭ، .ސިސް ޔޫ އާ ޓްރައިން ވެރީ ހާރޑް ޓު ގެޓް ފަސްޓް.. ސޯ ، ޑޯންޓް ވޮރީ ޓޫ މަޗް.. .. އިރާދަކުރެއްވިއްޔާ މީ އެއްވަނަ.\nނާނަ މި ރޮނގުން ކުރިޔަށް ދާނޭ ކަމަށް އުންމީދު ކުރަން،، ވވ ރީތި ވާހަކަ.\nމިވާހަކަ ވަރަށް ސަޅި..\nވާހަކަ ވ ނަލަ\nވ. ސަޅި މި ވާހަކަ\nހަބޭސް ވާހަކަ އެއްް\nމިފަދަ ވާހަކަ ލިއުމުގެ މަޤްސަދަކީ ދިވެހި އަދަބިއްޔާތަށް ހެޔޮ ބަދަލެއް ގެނައުން ކަމަށް ވަންޔާ މި ވަާހަކައިން އެމަގުސަދު ފުރިހަމަ ނުވޭ. ފަރަންޖީ ބަސްކޮށާރެއް ފެނިގެން ދަނީ.\nވާހަކަ ހާދަހާ ރީއްޗޭ.\nވ ވ ވ ވ ވ ވ ވ ވ ވ ރީތި މިވާހަކަ ..\nވވވވވވ ރީތި.ނާނަ ގެ އިތުރު ވާހަކަ ތައް ނުކުންނާނެ ކަމަށް އުއްމީދް ކުރަން. ބެސްޓް އޮފް ލަކް..އީދު މުބާރިކް\nވ. ރީތި މި ވާހަކަ\nސޭކް މީހާ says:\nޔޭ ޔޭ .. ރީތި ވާހަކަ\nވަރަށް ރީތި ވާހަކަ ގެނެސްފާވާ ގޮތް..\nކުރިއަށް އޮތްތަނުގަ ވެސް މިރޮނގުން ފަސްއެބުރި ބަލާނުލާ ކުރިއަށް ދާނެކަމަށް އުންމީދުކުރަން…ރީތި\nނަާނަ މި ރޮނގުން ކުރިޔަށް ދާނޭ ކަމަށް އުންމީދު ކުރަން..ސަޅި\nމި ވ ސަޅި ވާހަކައެއް.\nމި ވާހަކަ ކިއިއްޖެ ވ ގިނައިން.. ވާހަކަ ވަރަށް ރީތި!\nއައި ލަވް ދިސް ސްޓޯރީ.. 🙂\nވަރަށް ސަޅި ވާހަކައެއް އަދި ނިންމުން ހަމަ ހަބޭސް\nވާވް ސޯ ބިއުޓިފުލް .ލަވް ދިސް ސްޓޯރީ\nވަރަށް ސަޅި އިނގޭ!\nވ. ސަޅި ވާހަކަ އެއް\nވ. ރީތި ވާހަކަ އެއް.\nއޮބި ވާހަކަ އެއް\nވާހަކަ ވ ރީތި\nވ، ފުރިހަމަ ރީތި ވާހަކަ އެއް\nމިކަހަލަ ރީތި އެތައް ވާހަކަ އެއް ގެނެސްދޭނެ ކަމަށް އުންމީދު ކުރަން..\nވ ސަޅި ވާހަކަ އެއް\nވާހަކަ ވވވވވ ރީތި\nއޮބި ވާހަކަ އެއް.\nވ. ފުރިހަމަ ރީތި ވާހަކަ އެއް\nވ. ފުރިހަމަ ވާހަކަ .\nވވވވވ ވވ ރީތި\nއިތުރު ވާހަކަ އެއް ފެންނާނެ ކަމަށް އުންމީދު ކުރަން… ރީތި\nސަޅި ވާހަކަ އެއް އިނގޭ\nވާހަކަ ވވވ ސަޅި\nވ. ރީތި.. އޯލް ދަ ބެސްޓް\nހޯޕިން މޯ ސްޓޯރީޒް. ގުޑް އެޓެމްޓް\nފުރިހަމަ ވާހަކަ އެއް\nމުހައްމަދު ރަޝީދު says:\nވ ފައްކާ ވާހަކަ އެއް\nރީތި އިތުރު ވާހަކަ އެއް ގެނެސްދޭނެ ކަމަށް އުންމީދު ކުރަން\nމާޝާ ﷲ ވވވ ރީތި\nތިކުރާ ހިތްވަރަށް ހަމަ ސާބަސް.. ރީތި.. ތިގޮތުގައި ކުރިއަށް ދޭ\nވާހަކަ ވވ ރީތި\nއެހެން ވާހަކަ ތަކާ އަޅާ ބަލާއިރު ވަރަށް ރީތި\nވވވވ ރީތި މި ވާހަކަ ސިސް\nވވވވވވވވވވވ ރީތި.. އިތުރު ވާހަކަ އަކަށް އިންތިޒާރު ކުރަން\nވވވ ފުރިހަމަ.. ރީތި ސަޅި\nreethi vahaka eh\nވވވ ފުރިހަމަ ވާހަކަ އެއް\nވވވ ފުރިހަމަ ވާހަކަ\nވވ ރީތި ވާހަކަ\nވާހަކަ ވަރަށް އޮބި\nވަރަށް ހަބޭސް ވާހަކަ އެއް\nވވވ ފުރިހަމަ މި ވާހަކަ\nވަރަށް ފައްކާ ސްޓޯރީ އެއް\nވވވ މޮޅު… ނައިސް އިނގޭ\nވވ ރީތި.. ކުރިއަށް ދޭ ތިގޮތުގާ\nއިތުރު ވާހަކަ އަކަށް އިންތިޒާރު ކުރަން… ރީތި\nމިހާ ރީތި ވާހަކައެއް ހުވަފެނުގަވެސް ނުކިޔަން…\nރީތި ހަމަ ވަރަށް\nވވ ހަބޭސް ވާހަކަ އެއް\nވވވ ފުރިހަމަ ވާހަކައެއް\nhabeys vahaka eh.. ތި ގޮތުގައި ކުރިއަށް ދޭ\nވވ ރީތި މި ވާހަކަ\nސަޅި ވާހަކަ އެއް މީ\nކިޔާހިތް ވަނީ ހަމަ ރީތިކަމުން..\nމާޝާ ﷲ ރީތިކަން..\nއަޅޭ ވަރަށް ރީތި ވާހަކަ އެއް\nފުރިހަމަ ރީތި ވަހަކަ އެއް\nވވވ ރީތި…ދުވަހަކުވެސް މިހާ ރީތި ވާހަކައެއް ނުކިޔަން…ތޭންކސް.. (:\nމިފަދަ އެހެން ވާހަކައެއް އަވަސް މުސްތަޣުބަލެއްގައި ފެންނާނެ ކަމަށް އުންމީދު ކުރަން….\nކަނބުލޮ ދައިތަ says:\nމާޝާﷲ .. ވަރަށް ރީތި ވާހަކަ އެއް.. މި ފަދަ އެހެން ވާހަކަ އެއް ފެންނާނެ ކަމަށް އުންމީދު ކުރަން.\nވ. ރީތި.. ހިތްވަރާއެކު މަސައްކަތް ކުރޭ.. އިރާދަކުރެއްވިއްޔާ ކާމިޔާބު ވާނެ.\nހަބޭސް ވާހަކަ އެއް އިނގޭ\nދޮން މޫސަ says:\nއާތް… ހަބޭސް ވާހަކަ\nފައްކާ ވާހަކަ އެއް\nވާ ވާ! ވަރަށް ފުރިހަމަ..\nސަޅި ވާހަކަ އެއް.. އިތުރު ވާހަކަ އެއް އަވަސް މުސްތަގުބަލެއްގައި ފެންނާނެ ކަމަށް އުންމީދު ކުރަން.\nހުވާ މިބުނި ރީތި ވާހަކަ އެއް މީ!!\nވވވވވވ ރީތި ވާހަކަ\nހަބޭސް އިގޭ މި ވާހަކަ\nއޯސަމް ވާހަކަ އެެއް


Lanka ge bodu vazeeru Ranil Majileehugai thagureeru kuravvanee\nލަންކާގެ ބޮޑުވަޒީރު މަޖިލީހުގައި ތަގުރީރު ކުރައްވަނީ\nބޮޑުވަޒީރު ރަނިލް، ރައީސް ސޯލިހާއެކު: މަޖިލީހުގައި ތަގުރީރު ކުރައްވަން ވަނީ ހަމަޖެހިފަ\nސްރީލަންކާގެ ބޮޑުވަޒީރު ރަނިލް ވިކްރަމަސިންހަ ރާއްޖެއަށް ކުރައްވާ ރަސްމީ ދަތުރުފުޅުގެ ތެރެއިން ރައްޔިތުންގެ މަޖިލީހުގައި ތަގުރީރު ކުރައްވާ ގޮތަށް ހަމަޖެހިއްޖެ އެވެ.\nރައީސް އޮފީހުން މިއަދު ބުނީ ރައީސް އިބްރާހިމް މުހައްމަދު ސޯލިހުގެ ދައުވަތަކަށް ރަނިލް ރާއްޖެ ވަޑައިގަންނަވާނީ އަންނަ މަހުގެ ދެވަނަ ދުވަހު ކަމަށެވެ. އެ މަނިކުފާނުގެ އަރިހުގައި އަނބިކަނބަލުން ޕްރޮފެސާ މައިތިރީ ވިކްރަމަސިންހަގެ އިތުރުން ހަތަރު ކެބިނެޓް މިނިސްޓަރުން ހިމެނޭ އިސް ވަފުދެއް ވަޑައިގެންނެވުމަށް ހަމަޖެހިފައިވާކަމަށް ވެސް ރައީސް އޮފީހުން ބުންޏެވެ.\nމިރޭ ބޭއްވި ރައްޔިތުންގެ މަޖިލީހުގެ ޖަލްސާގައި މަޖިލީހުގެ ނައިބު ރައީސް އީވާ އަބްދުﷲ ވަނީ ލަންކާގެ ބޮޑު ވަޒީރަށް މަޖިލީހުގައި ތަގުރީރު ކުރެއްވުމުގެ ފުރުސަތު ދޭން ބޭނުންވާ ކަމަށް ވިދާޅުވެފަ އެވެ. އެހެންވެ އެކަމާ ގުޅޭ ގޮތުން މަޖިލީހުގައި ތިއްބެވި މެންބަރުންގެ ހިޔާލު ހޯއްދަވަން ހުޅުވާލެއްވި އެވެ.\nއެގޮތުން ހުޅުވާލެއްވި ފުރުސަތުގައި ވާހަކަ ދެއްކެވި ހުރިހާ މެންބަރުން ވެސް ވަނީ ލަންކާއަކީ ރާއްޖެއަށް އެންމެ މުހިންމު ގައުމުކަން ފާހަގަ ކުރައްވައި، އެ ފުރުސަތު ރަނިލްއަށް ދިނުމަށް ތާއިދު ކުރައްވާފަ އެވެ. އޭގެ ތެރޭގައި އިދިކޮޅު މެންބަރުން ވެސް ހިމެނިވަޑައިގަންނަވަ އެވެ. ޖުމްލަ ގޮތެއްގައި ހުރިހާ ޕާޓީތަކުން ވެސް އެކަމަށް ތާއިދު ކުރައްވާކަން ހާމަކުރި އެވެ.\nމިރޭ މިކަމާ ގުޅޭ ވޯޓު ވެސް ނެގުމަށް ވަނީ ނިންމާފަ އެވެ.\nމީގެކުރިން މިހާރު ހިންގަމުންދާ ނަވާރަވަނަ ރައްޔިތުންގެ މަޖިލީހުގައި އިންޑިއާގެ ބޮޑު ވަޒީރު ނަރެންދުރަ މޯދީ ތަގުރީރު ކުރައްވާފަައިވެ އެވެ. އަދި މިފަހުން ޔޫރަޕިއަން ޔޫނިއަން (އީޔޫ) ގެ ހާރިޖީ ގުޅުންތަކާބެހޭ އެންމެ މަތީ ވެރިޔާ ފްރެޑިރީކާ މޮގުރީނީ ތަގުރީރު ކުރައްވާފައިވެ އެވެ. މިއީ ބޭރުގެ އިއްޒަތްތެރިންނަށް އެރުވޭ އެންމެ މަތީ ޝަރަފެވެ. މީގެކުރީ މަޖިލިސްތަކުގައި މި ފުރުސަތު ދީފައިވަނީ ވަރަށް މަދު ބޭފުޅަކަށެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު + ސްރީލަންކާ\n"ލަންކާ މުސްލިމުން ރާއްޖޭގައި ވަޅުލެވޭނެ"\nރަނިލް މަޖިލީހުގައި ތަގުރީރު ކުރުމަށް އިއްތިފާގުން ރުހުންދީފި


ޓީޗަރުންގެ ވަޒީފާގެ އޮނިގަނޑުގެ3-CS13 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރުބެލުމުގެ ނިޒާމުން ވިދިވިދިގެން2އަހަރު %85 އަށް ވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ4-CS11 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރުބެލުމުގެ ނިޒާމުން ވިދިވިދިގެން2އަހަރު %85 އަށް ވުރެ މަތިން މާކްސް ލިބިފައިވުން އަދި ސެން ޓީޗަރުކަމަށް ހަމަޖައްސާނަމަ ސެން ޓީޗަރުންގެ ޝަރުޠު ފުރިހަމަވުން.\nޓީޗަރުންގެ ވަޒީފާގެ އޮނިގަނޑުގެ2-CS11 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރުބެލުމުގެ ނިޒާމުން ވިދިވިދިގެން2އަހަރު %85 އަށް ވުރެ މަތިން މާކްސް ލިބިފައިވުން.\nފުރިހަމަ ކުރައްވާފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމް ސިވިލް ސަރވިސް ކޮމިޝަނުގެ ވެބްސައިޓުން) (www.csc.gov.m)އަދި މިސްކޫލްގެ ވެބްސައިޓުން (www.hiriya.edu.mv) ނާއި ކައުންޓަރުން ލިބެން ހުންނާނެއެވެ.)\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2018 އޮކްޓޯބަރ 16 ގެ 14:00 ގެ ކުރިން، ހިރިޔާ ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] އަދި ފެކްސް 3305815 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2018 އޮކްޓޯބަރ 17 އާއި 2018 އޮކްޓޯބަރ 21 އާ ދެމެދު، ހިރިޔާ ސްކޫލް ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n28 މުޙައްރަމް 1440\n08 އޮކްޓޫބަރު 2018\nޕަބްލިޝްކުރި ތާރީޚު: 08 އޮކްޓޫބަރު 2018\nސުންގަޑި: 16 އޮކްޓޫބަރު 2018 1400


England ah libuny Haggu Penalty eh noon - Denmark coach - Hali News\nޑެންމާކުގެ ކޯޗް ޖުމްލަންޑް.\nއިންގްލެންޑަށް ލިބުނީ ހައްގު ޕެނަލްޓީއެއް ނޫން – ޑެންމާކް ކޯޗް\n08 July 2021, 11:04\nޔޫރޯ ފުޓްބޯޅަ މުބާރާތުގެ ސެމީފައިނަލުގައި ރޭ އިންގްލެންޑަށް ލިބުނީ ހައްގު ޕެނަލްޓީއެއް ކަމަށް ގަބޫލް ނުކުރާކަމަށް ޑެންމާކުގެ ކޯޗް ކެސްޕާ ޖުލްމަންޑް ބުނެފިއެވެ.\nއިންގްލެންޑަށް ޕެނަލްޓީ ލިބުނީ ފުރިހަމަ ވަގުތު ހަމަވިއިރު 1-1 އިން އެއްވަރުވެފައި އޮތުމުން އިތުރަށް ކުޅުނު 30 މިނެޓުގެ ދެހާފުގެ ތެރެއިން ފުރަތަމަ ހާފް ނިމެން ކައިރި ވެފައި ވަނިކޮށެވެ. އިންގްލެންޑުން ކެޕްޓަން ހެރީކޭން ޕެނަލްޓީ ފޮނުވާލުމުން ޑެންމާކުގެ ކީޕަރު ކެސްޕާ ޝޫމެއިކަލް ޕެނަލްޓީ ދިފާއު ކުރިއެވެ. އެކަމަކު ޝޫމެއިކަލް އަތުގައި ބޯޅަ ޖެހިފައި ކުޅުމުގެ ތެރެއަށް ނިކުތް ވަގުތު ހެރީކޭން ގޯލުގެ ތެރެއަށް ބޯޅަ ފޮނުވާލީއެވެ. ޕެނަލްޓީ ދިނީ އޭރިޔާގެ ތެރެއިން ރަހީމް ސްޓާލިންއަށް ޑެންމާކުގެ ޑިފެންޑަރުން ފައުލް ކުރި ކަމަށް ބަލައެވެ.\nހެރީ ކޭން ލަނޑު ޖެހުމަށްފަހު.\nވީޑިއޯ ރިޕްލޭއިން ފެންނަ ގޮތުގައި ޑެންމާކުގެ ދެޑިފެންޑަރުންގެ ދޭތެރެއިން ދެމިގަތުމަށް ސްޓާލިން މަސައްކަތް ކުރި ވަގުތު އޭނާ ވެއްޓިފައި ވަނީ ޑިފެންޑަރުންގެ ފައުލަކާ ނުލައެވެ. ވީޑިއޯ އެސިސްޓެންޓް ރެފްރީ (ވީއޭއާރު) ގެ އެހީ ހޯދުމުގެ ބަދަލުގައި ރެފްރީ ނިންމީ އެއީ ޕެނަލްޓީއެއް ކަމަށެވެ.\n"މިއީ ވަރަށް ހިތި ނަތީއެއް. އިންގްލެންޑަށް ލިބުނީ ހައްގު ޕެނަލްޓީއެއް ނޫން. މިހާރުވެސް އަހަރެން ބޮލު ތެރޭގައި އެނބުރެމުން ދަނީ ޕެނަލްޓީގެ ހާދިސާ" ވަރަށް ބޮޑަށް ހިތްހަމަ ނުޖެހި އަދި ދެރަވެފައި ހުރެ ޖުލްމަންޑް ބުންޏެވެ.\nޕެނަލްޓީ ޖެހި ވަގުތު އިންގްލެންޑުގެ ސަޕޯޓަރުން ދިޔައީ ޑެންމާކުގެ ކީޕަރު ޝްމެއިކަލްގެ ލޮލަށް ލޭޒާ އަމާޒުކޮށް އޭނާގެ ފޯކަސް ގެއްލުވާލުމަށް މަސައްކަތް ކުރަމުންނެވެ. އެކަމަކު މެޗް އޮފިޝަލުން މިކަން ހުއްޓުވުމަށް އެއްވެސް މަސައްކަތެއް ކޮށްފައެއް ނުވެއެވެ.\nއެކަމަކު އިންގްލެންޑުގެ ކޯޗް ސައުތު ގޭޓް ހުރީ ޕެނަލްޓީއާމެދު ވަރަށް ބޮޑަށް ހިތްހަމަ ޖެހިފައެވެ. ސައުތު ގޭޓް ބުނީ އިންގްލެންޑަށް ފައިނަލުން ފުރުސަތު ލިބުނީ ނަސީބަކުން ނޫން ކަމަށާއި ދެޓީމުގެ ފަރާތުން ދަނޑު މަތީގައި ފެނުނު ކުޅުމަށް ބަލާއިރު އިންގްލެންޑަށް ފައިނަލުގެ ޖާގަ ހައްގު ކަމަށް ސައުތު ގޭޓް ބުންޏެވެ.\n"ދެޓީމުގެ ކީޕަރުން ކުރި ސޭވްތަކަށް ބަލާއިރު އަހަރެމެންނަށް ފައިނަލުން ޖާގަ ހައްގުކަން ސާބިތުވާނެ. ގިނަވަގުތު ބޯޅަ ހިފަހައްޓައިގެން ކުޅުނު ގިނަ ހަމަލާތަކެއް އަހަމެން އުފެއްދިން. މިމުބާރާތުގައި ޑެންމާކުން ދެއްކި ކުޅުމަށް ތައުރީފް ހައްގު. ޑެންމާކުން މިމުބާރާތުގައި ވަރަށް ރަނގަޅު ކުޅުމެއް ދައްކައިފި. ޑެންމާކުން ވަރަށް ބޮޑެތި އުނދަގޫތަކަށް އަހަރެމެންނަށް މިމެޗުގައިވެސް ކުރިމަތިވި ކުރިވި. މޮޅުވެވުނީ އެންމެފަހު ވަގުތާ ހަމައަށް ކުޅުންތެރިން ކުރި ހިތްވަރުން" ސައުތު ގޭޓް ބުންޏެވެ.\nކަލޭމެން ނަށް ދިން ހިލޭޖެހުންވެސް ކަމަކު ނުދޭ


Raj Kapoor ge RK Studio vikkailan nimmaifi | Mihaaru\nއާކްރޭ ސްޓޫޑިއޯ: މިތަން ވިއްކައިލަން މިހާރު ވަނީ ނިންމާފައި.\nރާޖް ކަޕޫރްގެ އާރްކޭ ސްޓޫޑިއޯ ވިއްކައިލަން ނިންމައިފި\n27 އޯގަސްޓް 2018 - 10:23\nބޮލީވުޑްގެ އެންމެ ނުފޫޒު ގަދަ އެއް ޝަހުސިއްޔަތުގެ ގޮތުގައި ހިމެނޭ ކުރީގެ މަޝްހޫރު އެކްޓަރު ރާޖް ކަޕޫރްގެ އާރްކޭ ސްޓޫޑިއޯ ވިއްކައިލަން ނިންމައިފި އެވެ.\nމީގެ 70 އަހަރު ކުރިން އުފެއްދި އެ ސްޓޫޑިއޯއަކީ ބޮލީވުޑްގެ މަޝްހޫރު އެތައް ފިލްމަކާއި ވަރަށް ގިނަ ޓީވީ ޝޯތައް ވެސް ޝޫޓްކޮށްފައިވާ ތަނެކެވެ.\nބޮލީވުޑްގެ އެންމެ ނަން ހިނގާ ސްޓޫޑިއޯތަކުގެ ތެރޭގައި ހިމެނޭ އާރްކޭ ވިއްކައިލަން ކަޕޫރް އާއިލާ އިން ނިންމި އިރު، އެ ސްޓޫޑިއޯގައި މިދިޔަ އަހަރުގެ ފަހުކޮޅު އަލިފާނުގެ ބޮޑު ހާދިސާއެއްގައި ބޮޑު ގެއްލުމެއް ލިބިފައިވެ އެވެ.\nއާރްކޭ ސްޓޫޑިއޯއަކީ ރާޖް ކަޕޫރް ރަމްޒުކޮށްދޭ ބިނާއެއްގެ އިތުރުން، އޭނާ އިންޑިއާގެ ސިނަމާ އަށް ކޮށްދީފައިވާ އަގުހުރި ހިދުމަތްތަކުގެ އެއް ނިޝާނެވެ.\nރިޝީ މިދިޔަ އަހަރު ކޮށްފައިވާ ޓްވީޓެއް.\nމި ސްޓޫޑިއޯ ވިއްކައިލަން ނިންމުމަށް ފަހު، ރާޖްގެ ހަގު ފިރިހެން ދަރިފުޅު އަދި އެކްޓަރު ރިޝީ ކަޕޫރް ބުނި ގޮތުގައި މިއީ އާއިލާގެ ހުރިހާ މީހުން ބޭނުންވެގެން ނިންމި ނިންމުމެކެވެ. މީގެ ކުރިން ސްޓޫޑިއޯ ވިއްކައިލުމާ ދޭތެރޭ އާއިލާގެ ތެރޭގައި ހިޔާލު ތަފާތުވުންތަކެއް ހުއްޓެވެ.\n"އެކަމަކު މިހާރު އަހަރެމެން ބޭނުން ވަނީ އެތަން ވިއްކައިލަން. އަލިފާނުގެ ހާދިސާ އަށް ފަހު، ތަނަށް ވަނީ ވަރަށް ބޮޑެތި ގެއްލުންތަކެއް ލިބި، ވަރަށް ބޮޑެތި މަރާމާތުތަކެއް ކުރަން ޖެހިފައި،" ރިޝީ ބުންޏެވެ. "ތަން ވިއްކާލައި ބޮޑު އިންވެސްޓްމަންޓެއް އެތަނަށް ކޮށްގެން ނޫނީ ކުރިއަށް އޮތް ތަނުގައި ސްޓޫޑިއޯގެ ބޭނުން އެންމެ އެދެވޭ ގޮތެއްގައި ނުހިފޭނެ."\nއޭނާ ބުނި ގޮތުގައި މުމްބާއީގެ ޗެމްބޫރްގައި ބިނާކޮށްފައި ހުރި އާރްކޭ ސްޓޫޑިއޯ އަށް ކުރިމަގު އޮތީ އެތަން ވިއްކާލައިގެންނެވެ. އެގޮތުން ގަންނަ ބަޔަކު އެތަން ޒަމާނީ ފެންވަރަށް ތަރައްގީކޮށް، ފިލްމީ މަސައްކަތްތަކަށް އާ ދޮރުތަކެއް ހުޅުވައިދެވޭނެ ކަމަށް ރިޝީީ ބުންޏެވެ.\n"އަހަރެމެން ވެސް ކުރިން ރޭވިން އެތަން ޒަމާނީ ފެންވަރަށް އަޕްގްރޭޑް ކުރަން. ތަން އަނދައި އަޅިއަށްވީ ވެސް އެ ޕްލޭނުގެ ތެރޭގައި އުޅެނިކޮށް،" އޭނާ ބުންޏެވެ. "އަނެއްކޮޅުން އަހަރެމެންގެ ކުރިއަށް އޮތް ޖެނެރޭޝަނުން އާރްކޭ ސްޓޫޑިއޯ އަށް ހަދާނެ ގޮތަކާ ދޭތެރޭ ވެސް ސުވާލުތަކެއް ހުރީމަ އެތަން ވިއްކައިލުން އެންމެ ރަނގަޅު ގޮތެއް ކަމަށް ފެނުނީ."\nރިޝީ ބުނި ގޮތުގައި ބައްޕަގެ ނަމާއި ހަނދާންތަކާ ގުޅިފައިވާ އާރްކޭ ސްޓޫޑިއޯ ވިއްކައިލުމަކީ އާއިލާ އަށް ޖަޒުބާތީ ކަމެއް ވެސް މެ އެވެ.\nއާރްކޭ ސްޓޫޑިއޯ މިދިޔަ އަހަރު ރޯވެ އަނދައި އަޅިއަށްވެފައިޗޭ.\n"އާރްކޭ" އިން އުފެއްދި މަޝްހޫރު ބައެއް ފިލްމުތަކުގެ ތެރޭގައި "ބަރުސާތު"، "އާގް"، "އާވާރާ"، "ޝްރީ 420"، "ޖިސް ދޭޝް މޭ ގަންގާ ބެހެތީ ހޭ"، "މޭރާ ނާމް ޖޯކަރް"، "ބޮބީ"، "ސަތިޔަމް ޝިވަމް ސުންދަރަމް" އަދި "ރާމް ތޭރީ ގަންގާ މޭލީ" ފަދަ އެތައް ފިލްމެއް ހިމެނެ އެވެ.\nއެ ސްޓޫޑިއޯއިން އެންމެ ފަހުން އުފެއްދީ އައިޝްވާރިޔާ ރާއީ އާއި އަކްޝަޔޭ ކަންނާ ހިމަނައިގެން ރިޝީ 1999 ގައި ޑައިރެކްޓް ކުރި "އާ އަބް ލޯޓް ޗަލޭ" އެވެ.\nރާޖް 1988 ގައި މަރުވުމުން އާރްކޭ ސްޓޫޑިއޯއާ ހަވާލުވެގެން ހުރީ އޭނާގެ ދޮށީ ފިރިހެން ދަރިފުޅު އަދި ބަތަލާ އިން ކަމަށް ކަރިޝްކާ ކަޕޫރާއި ކަރީނާ ކަޕޫރްގެ ބައްޕަ ރަންދީރު ކަޕޫރެވެ.


ޕްރީސީޒަނަށް ތައްޔާރީތަކަށް ދޭންބުނި ލާރި އަދިވެސް ނުލިބޭކަމަށް ކުލަބުތަކުން ބުނެފި ޕްރީސީޒަނަށް ތައްޔާރީތަކަށް ދޭންބުނި ލާރި އަދިވެސް ނުލިބޭކަމަށް ކުލަބުތަކުން ބުނެފި\nޕްރީސީޒަނަށް ތައްޔާރީތަކަށް ދޭންބުނި ލާރި އަދިވެސް ނުލިބޭކަމަށް ކުލަބުތަކުން ބުނެފި\nފާއިތުވި ސީޒަންގައި މަޒިޔާ އާއި ގްރީން ސްޓްރީޓްސް ވާދަކުރި މެޗެއްގެ ތެރެއިން\nފުރަތަމަ ޑިވިޝަނުގެ ކްލަބްތަކުގެ މާލީ ހާލަތަށް ދިމާވެފައިވާ ގޮންޖެހުންތަކުން އަރައި ނުގަނެވި، މިއަހަރުގެ ޕްރީސީޒަން ފަށަން ޖެހިއްޖެއެވެ.\nމީގެކުރިން ކުލަބުތަކަށް ލިބެމުންދިޔަ އެސްއޯއީގެ ފައިސާ ކްލަބް ތަކަށް ނުލިބި ދަތިވުމުގެ ސަބަބުން، މިއަހަރު، ސީދާ އެފްއޭއެމުން ލާރިދޭން އެއިދާރާއިން ވަނީ ނިންމާފައެވެ. އަދި މިއަހަރަށް އެއިދާރާއިން ފާސްކުރި ބަޖެޓުގައި ކްލަބް ތަކަށްދޭ މާލީ އެހީގެ ގޮތުގައި ތިރީސް މިލިއަން ރުފިޔާ ވަނީ ހިމަނާފައެވެ.\nމީގެ އިތުރުން ސީޒަން ފެށުމުގެ ކުރިން ޕްރީ ސީޒަން ތައްޔާރީތަކަށް، ފުރަތަމަ ޑިވިޝަނުގެ ކޮންމެ ކުލަބަކަށް7ލައްކަ ރުފިޔާ ދޭނެކަމަށްވެސް އެފްއޭއެމުން ވަނީ ބުނެފައެވެ.\nއެފްއޭއެމުން މިލާރި ކުލަބުތަކަށް ދޭންބުނި ތާރީޚު ފަހަނައަޅާ ގޮސްފައިވާ ކަމަށް ކުލަބުތަކުން ބުނަމުންދާއިރު، ފުރަތަމަ ޑިވިޝަނުގެ ގިނަ ކުލަބުތަކަކުން މިހާރު ވަނީ ޕްރީސީޒަން ޓްރެއިނިންގްތަށް ފަށާފައެވެ. މިކަމާއި ގުޅިގެން ގިނަ ކުލަބުތަކަކުން ދަނީ ކަންބޮޑުވުން ފާޅުކުރަމުންނެވެ.\nކުލަބުތަކުން ބުނީ، މާލީ ހާލަތު ދަށްވުން ކުޅުންތެރިން ހޯދުމުގައި ބޮޑެތި ދަތިތަކަކާއި ކުރިމަތިލާން ޖެހޭކަމަށާއި، ޚާއްސަކޮށް ޕްރީސީޒަން ފެށަން ޖެހުނީ ބިދޭސީ ކުޅުންތެރިން ނުގެނެވި ކަމަށެވެ.\nމިކަމާއި ގުޅިގެން އެފްއޭއެމްގެ ޖެނެރަލް ސެކެޓްރީ ހުސައިން ޖަވާޒް ބުނީ، ކްލަބްތަކަށް ދޭންޖެހޭ ލާރީގައި އެއްވެސް މައްސަލައެއް ނޫޅޭ ކަމަށާއި، ލާރި ނުދެވި ލަސްވެގެން އުޅެނީ އިދާރީގޮތުން ނިންމަންޖެހޭ ބައެއް ކަންތައްތަކެއް ނުނިމިގެން ކަމަށެވެ. އަދި ދެތިން ދުވަހެއްގެ ތެރޭގައި ހުރިހާ ކުލަބަކަށްވެސް ފައިސާ ލިބޭނެ ކަމަށްވެސް ޖަވާޒް ވިދާޅުވިއެވެ.\nފާއިތުވި އަހަރުގެ ފުޓުބޯޅަ ސީޒަނަކީ ރާއްޖޭގެ ފުޓުބޯޅައިގެ ތާރީޚުގައިވެސް މިހާތަނަށް ނިންމާލީ އެންމެ ދަށް ސީޒަނެވެ.\nއޭއެފްސީ ކަޕުން ރާއްޖޭގެ އެއްވެސް ޓީމަކަށް ޖާގަ ނުލިބުމާއި، އެކި ސަބަބުތަކާއިހުރެ ޕްރެސިޑެންޓްސް ކަޕް ކެންސަލް ކުރުމާއި، ރާއްޖޭގެ އެންމެ ބޮޑު އެއް ކުލަބު ސަސްޕެންޑްވުމުގެ އިތުރުން، ފުރަތަމަ ޑިވިޝަނުގެ ގާތްގަނޑަކަށް ހުރިހާ ކުލަބެއްވެސް ސީޒަން ނިންމާލީ ދަރަނިވެރިވެގެންނެވެ.\nމިދަފަ އެތައް މަސަލަ ތަކަކާއިހުރެ އެފްއޭއެމްގެ މެނޭޖްމަންޓް ބަދަލުކުރަން ބައެއް ކުލަބުތަކުން ކުރި މަސައްކަތްތަކަށްފަހު، ފީފާއިން ރާއްޖެ ސަސްޕެންޑް ކުރާނެ ކަމުގެ ބިރުވެސް އޮތީ ލިބިފައެވެ.


Hulhudhoo school gai earth hour faahaga koffi\nހުޅުދޫ ސްކޫގައި އާރތު އަވަރ ފާހަގަކޮށްފި\nމިއަހަރުގެ އާރތު އަވަރ، ހުޅުދޫ ސްކޫލްގެ ލިޓްލްމެއިޑް އަދި ގާރލް ގައިޑްގެ ދަރިވަރުން އިސްނަގައިގެން އެސްކޫލްގައި އިއްޔެ ހަވީރު ފާހަގަ ކޮށްފިއެވެ. މިހަރަކާުތުގައި ސްކޫލްގެ ހުރިހާ ދަރިވަރުންނާއި މުދައްރިސުން ބައިވެރިވިއެވެ.\nAdvertisement މި ދުވަސް ފާހަގަ ކުރުމުގެ މައިގަނޑު މަޤުސަދަކީ ، ދުނިޔޭގެ ތިމާވެށީގެ ނާޒުކުކަން ދަރިވަރުންނަށާއި އާއްމުންނަށް ހާމަކޮށް ދިނުންކަމަށް ހުޅުދޫސްކޫލްގެ ގައިޑު ލީޑަރ އާއިޝަތު އަލިދީދީ ވިދާޅުވިއެވެ.މީގެ އިތުރުން ދުނިޔެ ހޫނުވުން ސަލާމަތް ކުރުމަށް ފަރުދީ ގޮތުން ކުރެވިދާނެ ކަންތައްތަކާއި ބެހޭ މައުލޫމާތު ދަރިވަރުންނާއި އާއްމުންނަށް ދިނުންވެސް މިހަރަކާތުގެ މައިގަނޑު މަޤުސަދުތެރޭގައި ހިމެނޭކަމަށް ގައިޑު ލީޑަރ ވިދާޅުވިއެވެ.\nމިއިވެންޓް ކުރިއަށް ގެންގޮސްފައިވަނީ ރަށުގެ ބޮޑެތިމަގުތަކުގައި ބޭއްވުނު ހިގާލުމެއްގެ ގޮތުގައެވެ. މިހިގާލުމުގައި ދަރިވަރުން ތަފާތު މެސެޖު ލިޔެފައިވާ ބޯޑުތައް ހިފައިގެން ތަފާތު މެސެޖުތައް އާއްމުންނަށް ދެމުން ގެންދިޔައެވެ.\nހަމައެހެންމެ މީހުން ގިނަ ހިސާބުތަކަށް މަޑުކުރުމަށްފަހު، މިއަހަރުގެ އާރތު އަވަރގެ ޝިޢާރުކަމުގައިވާ ، " ރެޑިއުސް،ރިޔޫސް ، ޗޭންޖު ދަވޭ ވީ ލިވް " މި ޝިޢާރާއި ގުޅޭތުން އާއްމުންނަށް މައުލޫމާތު ދެވުނެވެ.\nއާރތު އަވަރ ފާހަގަ ކުރުމުގެ ގޮތުން ރޭ 8.30 ހުން9.30 ށް ލިޓްލްމެއިޑް އަދި ގާރލް ގައިޑް ދަރިވަރުންގެ ގެތަކުން ކަރަންޓް ކަޑާލެވުނެވެ.\nހުޅުދޫސްކޫލްގައި ރީޑިންގ ޕްރޮގްރާމެއް އިފްތިތާހުކޮށްފި


ބޮޑު އީދު ބަންދާ ދިމާކޮށް އޭދަފުށީގައި މިހާރު ކުރިއަށްގެންދާ ލެވިސްޓާ ކަޕް ފުޓްބޯޅަ މުބާރާތުގައި މިއަދު ކުޅުނު ސެމީ ފައިނަލް މެޗުން 3-1 އިން ޔުނައިޓެޑް ވީ ބަލިކޮށް ފައިނަލްގެ ފަހު ޖާގަ އެމްއޭ ޔުނައިޓެޑުން ހޯދައިފި އެވެ.\nމާދަމާ ހަވީރު ކުޅޭ ފައިނަލް މެޗުގައި މުބާރާތުގެ އެންމެ ކާމިޔާބު ޓީމު ރަށުގެ މެދު ސަރަހައްދަށް ނިސްބަތްވާ އެމްއޭ ޔުނައިޓެޑް ނުކުންނާނީ މިފަހަރުގެ މުބާރާތަށް ޓީމު ވަރުގަދަކޮށްގެން ނުކުތް އިރުމަތީ ސަރަހައްދަށް ނިސްބަތްވާ ސައިނޯސާ އާ ދެކޮޅަށެވެ.\nއޭދަފުށީ ފުޓްބޯޅަ ދަނޑުގައި މިއަދު ހަވީރު ކުޅުނު މެޗުގައި ފުރަތަމަ ލީޑު ނެގީ ޔުނައިޓެޑް ވީ އިންނެވެ. އެ ޓީމަށް އެ ލަނޑު ހަތް ވަނަ މިނިޓްގައި އައިމާން ހަބީބެވެ. ދެވަނަ ހާފް ފެށިތަނާ ހައްފާފު ސިދުގީ ވަނީ އެމްއޭ ޔުނައިޓެޑަށް ލަނޑެއް ކާމިޔާބުކޮށްދީ ނަތީޖާ ހަމަހަމަ ކޮށްދީފައެވެ. އަދި 74 ވަނަ މިނިޓްގައި އެމްއޭ ޔުނައިޓަށް ލީޑު ނަގައިދިނީ ލިބުނު ޕެނަލްޓީއަކުން އެ ޓީމަށް ކުޅޭ ބިދޭސީ ކުޅުންތެރިޔާ އަލީ ސައީދެވެ. އޭގެ ކުޑައިރުކޮޅެން ފަހުން ތިންވަނަ ލަނޑުވެސް ޖަހައިދިނީ އަލީ ސައީދު އެވެ.\nމިއަދުގެ މެޗުގެ މޮޅު ކުޅުންތެރިޔާ އަށް ހޮވުނީ ވެސް އަލީ ސައީދެވެ.\nބޮޑު އީދު ފުޓްބޯޅަ މުބާރާތުގެ އެންމެ ކާމިޔާބު ދެ ޓީމު ސައިނޯސާ އާއި އެމްއޭ ޔުނައިޓެޑް މާދަމާ ބައްދަލުކުރާ ފައިނަލްގެ ފޯރި މިވަނީ ގަދަވެފައެވެ. ރަށުގެ ދެ ސަރަހައްދަށް ނިސްބަތްވާ ދެ ޓީމުގެ ކުރިމަތިލުމަކަށް ވުމާ އެކު ވާދަވެރިކަން ވެސް ވަރަށް ބޮޑެވެ.\nމި ދެ ޓީމުގައި ވެސް މި އަހަރުގެ ދިވެހި ޕްރިމިއާ ލީގުގައި ކުޅުނު މުހިއްމު ގިނަ ކުޅުންތެރިން ކުޅެ އެވެ.


BREAKING NEWS: ACC In Male' City Council Ah Vadhehje - Vaguthu\nކުރީގެ އަޑި ޕާކް ސަރަހައްދުގައި މާލޭ ސިޓީ ކައުންސިލުން ހަދަމުންދާ ޕާކްގެ މަސައްކަތްތައް ކުރިއަށް ގެންދިއުމުގައި ކޮރަޕްޝަންގެ އަމަލުތަކެއް ހިންގަމުން ގެންދާ ކަމަށް ތުހުމަތު ކުރެވޭތީ އެންޓި ކޮރަޕްޝަން ކޮމިޝަން (އޭސީސީ) އިން މާލޭ ސިޓީ ކައުންސިލަށް ވަދެއްޖެއެވެ.\nއޭސީސީގެ ޓީމެއް ގެންދަނީ މާލޭ ސިޓީ ކައުންސިލް އިދާރާއަށް ވަދެ، ޕާކްގެ މައްސަކަތާއި ގުޅޭ ލިޔުންތައް ހޯދަމުން ކަމަށް މައުލޫމާތު ލިބެއެވެ.\nޕާކް ސަރަހައްދުގައި މާލޭ ސިޓީ ކައުންސިލުން ހަދަމުންދާ ޕާކްގެ މަސައްކަތްތައް ކުރިއަށް ގެންދަނީ ކޮރަޕްޝަންގެ ތެރެއިން ކަމަށާއި އެކަން މީޑިއާގެ ސަމާލުކަމަށް އައުމުން ކޮރަޕްޝަންގެ އަމަލުތައް ފޮރުވުމަށް ސިޓީ ކައުންސިލުން ލިޔެކިޔުމަށް ބަދަލު ގެންނަމުންދާ ކަމަށް މާލޭ ސިޓީ ކައުންސިލްގެ ބައެއް މެމްބަރުން ވިދާޅުވެއެވެ.\nނަމަވެސް މޭޔަރު ޝިފާ މުހައްމަދު ވަނީ އެކަން ދޮގުކުރައްވާ އެކައުންސިރުންގެ ބޮލުގައި ކައުންސިލްގެ މަސައްކަތައް ދަތިކުރާކަމުގެ އިލްޒާމް އަޅުވައިފިއެވެ.\nކައުންސިލަރުންގެ ތުހުމަތުތަކަށް ރައްދު ދެއްވަމުން ޝިފާ ކުރެއްވި ޓްވީޓްތަކުގެ ތެރެއިން އެއް ޓްވީޓްގައި ވިދާޅުވީ ކައުންސިލް ހިންގުމަށް ދަތިކޮށް ހުއްޓުވުމަކަށް ގެނައުމަށް ތިން ކައުންސިލަރަކު ފެށުނީއްސުރެ މަސައްކަތް ކުރަމުން ގެންދާ ކަމަށެވެ.\n"ސިޓީ ކައުންސިލްގެ ބޮލުގައި ބޮޑެތި އިލްޒާމްތައް އަޅުވައި ލިޔުންތައް ބަދަލުކުރާ ވާހަކައާއި ވައްކަމުގެ އިމްޒާމްތައް އަޅުވަމުންދާތީ އެކަން ކުށްވެރިކުރަން." ޝިފާ ވިދާޅުވިއެވެ.\nއޮކްޓޯބަރ 30, 2019 11:31\nމުޅި ދައުލަތުގެ ތެރެއިން މިސަރުކާރުން ހިންގި ކަރަޕްޝަނުގެ ޖަރީމާ 40 ބިލިޔަން ރުފިޔާ އަށް ވުރެ ބޮޑުވާނެ ދެން އުޅެންޖެހޭނީ މި ހާލެއްގައި\nއޮކްޓޯބަރ 30, 2019 11:34\n7 ސިކުންތު ކުރިން ( އޮކްޓޯބަރ 30, 2019 )\nތީދެން ކީއްކުރަން ކުރާ ކަމެއް . ތިގޮއްޔެ އެޑުވިކޭޝަން މިނިސްރީ ގައިހުރެ ކުރިކަންތައް\nނައިންބެ އޮޑިޓްރިޕޯޓްގައި އޮއްވަ ތިމަގާމަށް ހޮވީ . ތީރައްޔިތުން ބޭޭނުން ވެގެން އެރައްޔިތުން\nނަށް އެގޮއްޔެ ދޭ ޚިދުމަތެއް.\nއޮކްޓޯބަރ 30, 2019 11:50\nކޮންމެސް އެއްޗެއް ފެންނާނެ. އެކަމަކު ފޮރުވާނެ.\nއޮކްޓޯބަރ 30, 2019 11:53\nތިއައީ ދަޅަ ދެއްކުމަށް ޖަހާ މަޅިއެކެވެ ތިޔަހުރިހާ ލިޔެކިއުން މިހާރުހުންނާނީ ބަދލުލުކޮށް ނިންމާފައެވެ ވަގު\nމޑޕ އަކީ މަކަރުދަނެގެން ވައްކަންކުރަން އުޅޭބައެކެވެ.\nއޮކްޓޯބަރ 30, 2019 13:05\nފޭކު ފޭކު ފޭކު. ސަފަރުކަތްދައަށް ގުޅާފަ އެބަދަމޭ ކިޔާފަ މީހުނަށް ކަން ދައްކަން.\nއޮކްޓޯބަރ 30, 2019 13:23\nދެން އަނެއްކާވެސް އެއާޕޯޓްގައި މުޒާހަރާކޮށްލާ. އޭރުން ހުރިހާ ކަމެއް ފުރިހަމަ ވީ


SunOnline: Yaameenah hamalaa dheythan fenna video eh courtgai dhakkaifi\nޔާމީނަށް ހަމަލާދޭތަން ފެންނަ ވީޑިއޯއެއް ކޯޓުގައި ދައްކައިފި\nނަޖާހު މަސްއޫދު 07 Feb 2021, 16:30\nޔާމީން (މ) އަށް ހަމަލާ ދިން ކަމަށް ތުހުމަތުކޮށް ފޮޓޯ އާއްމުކުރި ދެ މީހުން ---\nމ. ސްޕެޓިއުލާގޭގެ ލިފްޓު ކައިރީގައި އަނިޔާވެރިގޮތަކަށް ބްލޮގަރު ޔާމީން ރަޝީދު މަރާލަން ހަމަލާދޭ މަންޒަރު ފެންނަ ވީޑިއޯއެއް މިއަދު ދައުލަތުން ކްރިމިނަލް ކޯޓުގައި ދައްކައިފި އެވެ.\nޔާމީން މާރާލީ އޭޕްރިލް، 23، 2017 ވަނަ ދުވަހުގެ ރޭ ދަންވަރު އޭނާ ދިރިއުޅޭ އިމާރާތުގެ ތެރޭގައި ތޫނު އެއްޗެހިން ހަމަލާދީ އެވެ. އޭނާ މަރާލީ ދީނީ ގޮތުން ހައްދުފަނައަޅާފައި ތިބި ބަޔަކާ އުފެދުނު ހިލާފުތަކެއްގެ ސަބަބުން ކަމަށް މީގެ ކުރިން ފުލުހުންނާއި މަރުކޮމިޝަނުންވެސް ބުނެފައިވެ އެވެ.\nޔާމީން މަރާލި މައްސަލައިގައި ހ. އަންނާރުމާގޭ އިސްމާއިލް ހައިޝަމް ރަޝީދާއި، މ. އިރާސްމިކުގެ، އަހުމަދު ޒިހާން އިސްމާއީލާއި، ގދ. ގައްދޫ ސިންދުބާދުގޭ، މުހައްމަދު ދިފްރާނާއި، މ. ކުދެހިގެ ހަސަން ޝިފާޒާއި، މ. ތާއިފް އިސްމާއިލް ރަޝީދު އަދި މ. ކޮޅުފުށީ އީސްޓް، ހުސައިން ޒިޔާދުގެ މައްޗަށް އުފުލާފައިވާ ތޫނު އެއްޗެއް ބޭނުންކޮށްގެން ގަސްދުގައި މީހަކު މެރުމުގެ ދައުވާގެ އަޑުއެހުމެއް މިއަދު ކްރިމިނަލް ކޯޓުގައި ވަނީ ބާއްވާފައި އެވެ.\nއެ އަޑުއެހުމަކީ ހެކިބަހާ ބެހޭގޮތުން ވާހަކަ ދެއްކުމަށާއި ދައުލަތުން ހުށަހަޅާފައިވާ ވީޑިއޯ ފުޓޭޖު ދެއްކުމަށް ބޭއްވި އަޑުއެހުމެކެވެ.\nމިހާރު އެ މައްސަލަ ކްރިމިނަލް ކޯޓުގައި ބައްލަވަނީ ގާޒީ އާދަމް މުހައްމަދެވެ. މީގެ ކުރިން އެ މައްސަލައަކީ މިހާރު ސުޕްރީމް ކޯޓަށް އައްޔަން ކުރައްވާފައިވާ ގާޒީ އަލީ ރަޝީދު ހުސެއިން ބެއްލެވި މައްސަލައެކެވެ. އޭގެ ކުރިން އެހެން ގާޒީއަކުވެސް އެ މައްސަލަ ބެއްލެވި އެވެ.\nފުރަތަމަ ފަހަރަށް ހަމާލާގެ ވީޑިއޯ ދައްކާލި\nމިއަދު ދައުލަތުން ދައްކަން ބޭނުންވި ވީޑިއޯއަކީ ޝަރީއަތުގެ މަރުހަލާގައި ދައުލަތުން ހެއްކެއްގެ ގޮތުގައި ހުށަނާޅާ އެއްޗެއް ކަމަށް ވަކީލު މައުމޫން ހަމީދު މިއަދުގެ އަޑުއެހުމުގައި ވިދާޅުވި އެވެ. އޭގެ އިތުރުން ހުސައިން ޒިޔާދުގެ ވަކީލު އަބްދުﷲ ޝާއިރު ވިދާޅުވީ، އެއީ ހުށަނާޅާ ހެއްކެއް ކަމަށް ދައުލަތުން މީގެ ކުރިން އަޑުއެހުމެއްގައި ބުނެފައިވާ ކަމަށެވެ.\nއެ ދެ ބޭފުޅުންގެ އިތުރުން، ދިފްރާންގެ ވަކީލު އިސްމާއިލް ވިޝާމް އާއި ހައިޝަމް އަދި ޝިފާޒްގެ ވަކީލު މުހައްމަދު ޔާމީން ވަނީ ދައުލަތުން ހުރިހާ ހެކިތަކެއް ހުށަހަޅައި ނިމި، ދިފާއުން ހެކިތައް ހުށަހަޅާ ނިމުނު ފަހުން، އަނެއްކާ ދައުލަތުން ހުށަހަޅާ ހެއްކަކަށް ފުރުސަތު ދިނުމަކީ ޝަރީއަތް ހިންގާ އިޖުރާއަތާ ހިލާފު ކަމެއް ކަމަށް ވިދާޅުވެފަ އެވެ. އަދި ދައުލަތުގެ ވީޑިއޯ ދެއްކުމަށް ފުރުސަތު ދިނުމަށް އިއުތިރާޒު ކުރި އެވެ.\nނަމަވެސް، ދައުލަތުން ބުނެފައި ވަނީ، މީގެ ކުރިން އެ ހެކި ފަހުން ހުށަހެޅޭނެ ގޮތަށް ކުރިން މައްސަލަ ބެއްލެވި ގާޒީ ނިންމެވުމެއް ނިންމަވާފައިވާ ކަމަށެވެ. އެކަން ކަށަވަރު ކުރުމަށް ޝަރީއަތް މެދުކަނޑާލެއްވުމަށްފަހު ވަޑައިގެން ގާޒީ އާދަމް މުހައްމަދު ވަނީ އެފަދަ ނިންމުމެއް ނިންމާފައިވާކަން ކަށަވަރު ކޮށްދެއްވާފަ އެވެ.\nއެއާއެކު، ޔާމީނަށް ހަމަލާދިން މަންޒަރު ފެންނަ ވީޑިއޯ ސީޑީގައި ހުރި ފުޓޭޖު ދައްކަން ދައުލަތަށް ހުއްދަ ދިނެވެ. އެ ވީޑިއޯ ދެއްކުމުގެ ކުރިން ޝަރީއަތުގެ މަޖިލީހުގައި އަޑުއަހަން އިންނެވި ޔާމީންގެ އާއިލާގެ މީހަކަށް ބޭރަށް ނުކުތުމަށް ފުރުސަތު ދިނެވެ.\nދައުލަތުގެ ފުރަތަމަ ވީޑިއޯއިން ފެނުނީ، ލިފްޓެއްގެ ތެރޭގައި ހުރި ކެމެރާއަކަށް އަރާފައި ހުރި މަންޒަރެކެވެ. ދިހަ ވަރަަކަށް ސިކުންތުގެ އެ ވީޑިއޯއިން ފެންނަނީ ލިފްޓުގެ ދޮރު ހުޅުވޭ އިރު، މަތިން ނޫކުލައިގެ އެއްޗެއް އަދި ތިރިން ކެމޮފްލާޖު ފަޓުލޫނެއް ފަދަ އެއްޗެއް ލައިގެން ކުރި މީހަކާއި، ގޮޅި ޖެހި އަތް ދިގު ގަމީހެއް ލައިގެން ހުރި އިތުރު މީހަކު ވެގެން ލިފްޓުގެ ދޮރު ކައިރީގައި ޔާމީނާ އޮޅުލާ ތަނެވެ.\nއޭގެން އެކަކު ގައިގައި ފައިން ޖަހަން ޔާމީން މަސައްކަތް ކުރި ނަމަވެސް، އެ ދެ މީހުން ވެގެން ޔާމީން ބިންމައްޗަށް ވައްޓާލީ އެވެ. އެ މީހުން ޔާމީން ގަޔަށް ވަޅި ހަރާ ތަނެއް ސީދާ ނުފެނެ އެވެ. ކުޑަ ވަގުތުކޮޅެއްގެ ތެރޭގައި ހިނގި އެކަން ކެމެރާއަށް ފޮރުވުނީ ލިފްޓުގެ ދޮރު ލެއްޕުމުންނެވެ.\nދައުލަތުން ތުހުމަތު ކުރާ ގޮތުގައި ޔާމީނަށް ހަމަލާދިން އެ ދެ މީހުންނަކީ ޒިހާން އާއި ހައިޝަމް އެވެ. ދެން ތިބި އެންމެންވެސް ތިބީ ގޭގެ ބޭރުގައި ކަމަށް ދައުލަތުން ބުނެ އެވެ.\nދެން ދައުލަތުން ދެއްކި ވީޑިއޯއިން ފެންނަނީ ކުރީގެ ވީޑިއޯއިން ފެންނަ ދެ މީހުން ގޮސް ޕެޓިއުލާގޭގެ ސިޑި ކައިރީގައި ބަހައްޓާފައި ހުރި ކެމެރާއެއް އެހެން ކޮޅަކަށް އަނބުރާލި ތަނެވެ. އެ ކެމެރާ އަނބުރާލީ ހައިޝަމް ކަމަށް ދައުލަތުން ބުނެ އެވެ. އޭނާގެ ފިންގަޕްރިންޓު އެ ކެމެރާއިން ފެނިފައިވާ ކަމަށް ދައުލަތުން ބުނެ އެވެ. އަދި އޭގެ ތެރެއިން އެކަކު ފޯނުން ވާހަކަ ދައްކަމުން ދިޔަކަން ފާހަގަކޮށް ދައުލަތުގެ ވަކީލު ވިދާޅުވީ، އެކަމުންވެސް އެއީ ރޭވިގެން ހިންގި ކަމެއްކަން އެނގޭ ކަމަށެވެ.\nއެ ދެ ވީޑިއޯގެ އިތުރުން، ސްޕެޓިއުލާ ގޭގެ ތެރޭގައި އެ މީހުން ބޮކި ނިއްވާލިކަން ދައްކަންވެސް ދައުލަތުން ވީޑިއޯއެއް ދެއްކި އެވެ.\nއިސްމާއިލް ރަޝީދުގެ ސިއްހީ މައްސަލަތަކެއް، ދިފާއުން ތަހުގީގާ މެދު ސުވާލުތަކެއް އުފެއްދި\nދައުވާ ލިބޭ އިސްމާއިލް ރަޝީދުގެ ފަރާތުން ވަކީލު މައުމޫން ހަމީދު މީގެ ކުރިންވެސް ވަނީ ޖަލުގައި އޭނާއަށް ޓޯޗާ ކޮށްފައިވާ ކަމަށް ބުނެފަ އެވެ. އަދި ގޮޅިއަށް ކުރި ރެއިޑެއްގައ އޭނާގެ އަތުގައި ހުރި ބައެއް ލިޔެކިޔުންތަކެއް ނަގައި އަދިވެސް އެ ލިޔުންތައް ދީފައި ނުވާ ކަމަށް ބުނެފައިވެ އެވެ.\nއޭގެ އިތުރުން މިއަދު އޭނާ ވިދާޅުވެފައި ވަނީ އިސްމާއިލް ރަޝީދުގެ ލޮލުގެ ދެ އޮޕަރޭޝަނެއް ކުރަން ޖެހިފައިވާ ކަމަށެވެ. އިސްމާއިލް ރަޝީދު އަޑުއެހުމުގައި ބުނީ، އޮޕަރޭޝަން ކުރާ ހިސާބަށް ލޯ ދިޔައީވެސް، ލޮލުގެ އިންފެކްޝަނެއް އުފެދިގެން ފަރުވާ ނުދެވި ގިނަ ދުވަސްވުމުން ކަމަށެވެ. އަދި އޮޕަރޭޝަން ކުރުމަށްފަހުވެސް އެކަށީގެންވާ ވަރަށް ޖަލުގައި ފަރުވާ ނުދޭ ކަމަށް ބުންޏެވެ. އޭގެ އިތުރުން، އޭނާއަށް ޖަލުގައި އަނިޔާ ކުރުމުގެ ސަބަބުން ކަންފަތުގެ އިވުމަށް އަސަރުކޮށްފައިވާ ކަމަށާއި އެކަމުގެ މެޑިކަލް ލިޔުންތައްވެސް އެބަހުރި ކަމަށް ބުންޏެވެ.\nރާއްޖޭގައި އަައިއެސް ޖަމާއަތުގެ ހަރަކާތްތައް ހިންގުމުގައި އިސްވެ ހުރި ލީޑަރު ކަމަށް ބުނާ މުހައްމަދު އަމީން ބަންދުން ދޫކުރަން ކްރިމިނަލް ކޯޓުން ނިންމީވެސް އޭނާއަށް އެކަށީގެންވާ ވަރަށް ބޭސްފަރުވާ ނުދޭތީ އަދި އޭނާއަށް ބޭރަށް ނުކުމެ ކަސްރަތު ކުރުމުގެ ހައްގު އެކަށީގެންވާ ވަރަށް ނުދޭތީ ކަމަށް ބުނެކަން ވަކީލު މައުމޫން މިއަދު ފާހަގަކުރެއްވި އެވެ. ބޭސްފަރުވާ ކުރުމަށް ކޯޓުން ކޮށްފައި ހުރި އަމުރުތަކަށް ދައުލަތުގެ ކަމާ ބެހޭ ފަރާތްތަކުން ތަބާ ނުވާކަމަށް އޭނާ ވިދާޅުވި އެވެ. އާންމު ފަރުދަކު ކޯޓުގެ އަމުރަކަށް ތަބާ ނުވެއްޖެ ނަމަ އަދަބު ލިބޭނެކަންވެސް ފާހަގަކުރެއްވި އެވެ. އޭނާ އެދިވަޑައިގަތީ އިސްމާއިލް ބަންދުން ދޫކޮށްލާށެވެ.\nދެން ތިއްބެވި ވަކީލުންވެސް އެ ބޭފުޅުންގެ މުވައްކިލުންނަށް ޖަލުގައި ދިން ކަމަށް ބުނާ އަނިޔާތަކުގެ ވާހަކަ ދެއްކެވި އެވެ. އަދި ތަހުގީގު މަރުހަލާގައި ފުލުހުން ގާނޫނާ ހިލާފު ކަންތައްތަކެއް ކޮށްފައިވާ ކަމަށް ބުނެ ތަހުގީގާ މެދު އެ ބޭފުޅުން ސުވާލު އުފެއްދި އެވެ.\nޔާމީނަށް ހަމަލާ ދިން ކަމަށް ބުނާ ޒިހާން ފުލުހުންގެ ބަންދުގައި ހުރި އިރު ލޯންޗެއްގައި ކަނޑުމައްޗަށް ގެންގޮސް އަނިޔާކޮށް، އިއުތިރާފު ކުރުވަން މަސައްކަތް ކުރި ކަމަށް އޭނާ މިއަދު ކޯޓުގައި ބުނެފައިވެ އެވެ. އެގޮތުން، ފުލުހުން އޭނާއާ މެދު ޓޯޗާގެ އަމަލެއް ކަމަށްވާ "ވޯޓާބޯޑް" ކުރި ކަމަށް ބުނެފައިވެ އެވެ. އަދި ހައިޝަމްއަށް ވޭނެއްގެ ތެރޭގައި ދެ ގަޑިއިރުވަންދެން އަނިޔާ ކުރި ކަމަށް ބުނެފައިވެ އެވެ.\nއޭގެ އިތުރުން، ތަހުގީގު މަރުހަލާގައި ދައުވާ ލިބޭ ބައެއް މީހުން ދުރު ރަށްރަށުގައި ބަންދުކޮށްފައި ތިބުމުން އެކަމުގެ ޝަކުވާ މިއަދުވެސް ވަކީލުން އުފުއްލެވި އެވެ. ދައުލަތުން މިއަދު ބުނީ އެގޮތަށް އެ މީހުން ބަންދު ކުރީ ތަހުގީގު ކުރުމުގެ ސްޓްރެޓަޖީއެއްގެ ގޮތުން ކަމަށެވެ. ނަމަވެސް، އެކަމުގެ ސަބަބުން ވަކީލުންނާއި އާއިލާއާ ބައްދަލުވާން އުނދަގޫވެ އެ މީހުންނަށް ދިފާއުވުމުގެ ހައްގުން މަހުރޫމުވި ކަމަށް ދިފާއީ ވަކީލުން ވިދާޅުވި އެވެ.\nދައުވާ ލިބޭ ބައެއް މީހުން ޝަހީދު ހުސެއިން އާދަމް ބިލްޑިންގެ ކޮޓަރިއެއްގައި ދެތިން ދުވަސްވަންދެން ބަންދުކޮށްފައި ތިބި ކަމަށްވެސް ވަކީލުން ވިދާޅުވި އެވެ. އެއީ ގާނޫނީ ގޮތުން ބަންދު ކުރެވޭނެ ތަންތަނެއް ނޫން ކަމަށްވެސް ވިދާޅުވި އެވެ.\nއަދި ދިފާއީ ވަކީލެއްގެ ގޮތުގައި މަސައްކަތް ކުރެއްވި އަލީ ޝާހުގެ މައްސަލައެއް ފުލުހުން ބަލައި، އޭނާ ހައްޔަރު ކުރީ މައްސަލައަށް ނުފޫޒު ފޯރުވުމުގެ ގޮތުން ކަމަށް ދިފާއީ ވަކީލު މުހައްމަދު ޔާމީން ވިދާޅުވެފައިވެ އެވެ. އަދި ޔާމީން ރަޝީދުގެ އާއިލާގެ ވަކީލެއްގެ ގޮތުގައި މަސައްކަތް ކުރެއްވި ހުސްނުއްސުއޫދުވެސް ފުލުހަށް ހާޒިރުކޮށް ސުވާލު ކުރުމަކީވެސް ފުލުހުން ނުފޫޒު ފޯރުވުން ކަމަށް ވިދާޅުވި އެވެ.\nމިއަދު ގާޒީ އާދަމް މުހައްމަދު ނިންނެމީ، އިސްމާއިލް ފާހަގަ ކުރި ބޭސްފަރުވާގެ ކަންކަމާއި އަނިޔާގެ ވާހަކަަތަކާ ބެހޭގޮތުން ކަރެކްޝަނަލް ސާވިސް ކޯޓަށް ހާޒިރު ކުރަން މި މަހުގެ 17ގައި އަޑުއެހުމެއް ބާއްވާށެވެ. ދައުވާ ލިބޭ މީހުން ހުއްދަ ނޫން ތަންތަނުގައި ބަންދު ކުރި ކަމަށް ބުނާ މައްސަަލާއި އަނިޔާ ކުރި މައްސަލައާ ގުޅިގެން ފުލުހުންވެސް އެ އަޑުއެހުމެއް ހާޒިރު ކުރައްވާނެ ކަމަށް ގާޒީ ވިދާޅުވި އެވެ.\nދެން އެ ހަ މީހުންގެ މައްސަލައިގެ ޝަރީއަތުގެ އަޑުއެހުމެއްގައި އޮންނާނީ ހެކިބަހާ ބެހޭގޮތުން ވާހަކަ ދެއްކުމެވެ.


ނޮވެންބަރު 2018ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nނޮވެންބަރު 2018ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް\nނޮވެންބަރު 2018ގައި މިނިސްޓްރީ އޮފް ޖެންޑަރ އެންޑް ފެމިލީއަށް ޖުމުލަ 166 މައްސަލަ ރިޕޯޓުކޮށް އެޓެންޑްކޮށްފައިވެއެވެ.\nކުޑަކުދިންނަށް ކުރާ އެކި ބާވަތުގެ އަނިޔާ\nކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 78 މައްސަލަ މިދިޔަ މަހު ވަނީ ރިޕޯޓުކޮށްފައެވެ. މިއީ ނޮވެންބަރު މަހު ރިޕޯޓުކޮށްފައިވާ ޖުމުލަ މައްސަލަތަކުގެ 47 އިންސައްތައެވެ.\nމި ބާވަތުގެ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައިވަނީ އިހުމާލުވުމުގެ މައްސަލަތަކެވެ. މި ގޮތުން މި ބާވަތުގެ 23 މައްސަލަ ރިޕޯޓުކޮށްފައިވެއެވެ.\nމި ބާވަތުގެ މައްސަލަތަކުގެ އިތުރުން ޖިންސީ ހާނީއްކައިގެ 21 މައްސަލަ، ޖިސްމާނީ ހާނީއްކައިގެ 14 މައްސަލަ، ނަފްސާނީ ހާނީއްކައިގެ 11 މައްސަލަ، އެހެން ކުދިންގެ ފަރާތުން ގަނާލިބުމުގެ އަދި ފުރައްސާރައިގެ ޝިކާރައަކަށްވުމުގެ6މައްސަލަ، އެހެން ކުދިންގެ ފަރާތުން އިންޓަނެޓް މެދުވެރިކޮށް ގަނާލިބުމުގެ 1 މައްސަލަ، ގެވެށި އަނިޔާ ކުރާތަން ދެއްކުން ނުވަތަ ފެނުމުގެ 1 މައްސަލަ އަދި ނަހަމަ ގޮތުގައި ބޭނުންކުރުމުގެ 1 މައްސަލަ ހިމެނެއެވެ.\nޙައްޤުތަކުން ކުޑަކުދިން މަޙްރޫމުކުރުން\nޙައްޤުތަކުން ކުޑަކުދިން މަޙްރޫމުކުރުމުގެ5މައްސަލަ މިދިޔަ މަހު ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި ތަޢުލީމަށް ހުރަސް އެޅުމުގެ2މައްސަލަ، އުފަންވުން ރަޖިސްޓްރީނުކުރުމާ ބެހޭ 1 މައްސަލަ، އައިޑީކާޑު/ ޕާސްޕޯޓް/ އުފަންދުވަހުގެ ސެޓުފިކެޓު ހޯދުމާ ބެހޭ 1 މައްސަލަ އަދި ޞިއްޙީ ފަރުވާއަށް ހުރަސްއެޅުމުގެ 1 މައްސަލަ ހިމެނެއެވެ.\nޢާއިލީ 20 މައްސަލަ މިދިޔަ މަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި ކުދިން ބެލުމުގައި ދިމާވާ 10 މައްސަލައާއި ޙަޟާނާ ނުވަތަ ކުދިންނާ ބައްދަލުނުކުރެވޭ 8 މައްސަލަ އަދި ދަރިންގެ ޚަރަދު ދިނުމުގައި ދިމާވާ2މައްސަލަ ހިމެނެއެވެ.\nކުށް ކުރާ ކުޑަކުދިން\nއެކި ބާވަތުގެ ކުށް ކުރާ ކުޑަކުދިންގެ 11 މައްސަލަ މިދިޔަ މަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި ވައްކަންކުރުމުގެ4މައްސަލައާއި، މަސްތުވާތަކެތި ބޭނުންކުރުމުގެ2މައްސަލަ އަދި މާރާމާރީ ހިންގުމުގެ 1 މައްސަލަ ހިމެނެއެވެ.\nކުޑަކުދިންގެ އަޚުލާޤީ މައްސަލަތައް\nކުޑަކުދިންގެ އަޚުލާޤާ ގުޅުން ހުރި9މައްސަލަ މިދިޔަ މަހު ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި ސްކޫލަށް ދާން ބޭނުންނުވުމުގެ7މައްސަލަ އަދި ގެއިން ނުކުމެގެން ދިޔުމުގެ2މައްސަލަ ހިމެނެއެވެ.\nވަކި ޖިންސަކަށް ވީތީ ކުރާ އަނިޔާ އަދި ގެވެށި އަނިޔާ\nވަކި ޖިންސަކަށް ވީތީ ކުރާ އަނިޔާ އަދި ގެވެށި އަނިޔާގެ 27 މައްސަލަ މިދިޔަ މަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ އެކި ބާވަތުގެ ޖިސްމާނީ އަނިޔާކުރުމުގެ މައްސަލަތަކެވެ. މި ބާވަތުގެ 12 މައްސަލަ މި މުއްދަތުގެ ތެރޭގައި ރިޕޯޓުކޮށްފައިވެއެވެ.\nމީގެ އިތުރުން، ނަފްސާނީ އަނިޔާކުރުން ނުވަތަ އަނގަބަހުން ކުރެވޭ އަނިޔާގެ7މައްސަލަ، ރޭޕްކުރުމުގެ3މައްސަލަ، ޖިންސީ ފުރައްސާރަކުރުމުގެ2މައްސަލަ، އިހުމާލުވުމުގެ 1 މައްސަލަ، މުދާ ހިފެހެއްޓުމާއި މުދަލަށް ގެއްލުންދިނުމުގެ 1 މައްސަލަ އަދި ބިރުދެއްކުމުގެ ގޮތުން ކުރެވޭ ކަންކަމާ ގުޅޭ 1 މައްސަލަ ހިމެނެއެވެ.\nނުކުޅެދުންތެރިކަން ހުންނަ ފަރާތްތަކާއި އުމުރުން ދުވަސްވީ މީހުނަށް އަޅައިލުމާއި އެހީތެރިކަން\nނުކުޅެދުންތެރިކަން ހުންނަ ފަރާތްތަކާއި އުމުރުން ދުވަސްވީ މީހުނަށް އަޅައިލުމާއި އެހީތެރިކަން ބޭނުންވެގެން 10 މައްސަލަ މިދިޔަ މަހު މިނިސްޓްރީއަށް ވަނީ ހުށަހަޅައިފައެވެ.\nއެއީ އުމުރުން ދުވަސްވީ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ6މައްސަލައާއި ނުކުޅެދުންތެރިކަން ހުންނަ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ4މައްސަލައެވެ.\nއަމިއްލަ ނަފުސަށް ގެއްލުން ދިނުން\nއަމިއްލަ ނަފުސަށް ގެއްލުންދިނުމާ ގުޅޭ6މައްސަލަ މިދިޔަ މަހު މިނިސްޓްރީއަށް ރިޕޯޓުކޮށް އެޓެންޑްކޮށްފައިވެއެވެ.\n19 ރަބީޢުލްއާޚިރު 1440\n26 ޑިސެންބަރު 2018\nއަންހެނުންގެ ޙައްޤުތައް ކަށަވަރުކުރުމުގައްޔާއި މިންތީގެ ހަމަހަމަކަން ގާއިމުކުރުމަށް ހުރަސްއަޅާ އެކި ނުފޫޒުތަކާ ދެކޮޅަށް ތެދުވާން ޖެހޭ – މިނިސްޓަރ ޝިދާތާ →\n← އިންޑިޔާއިން ދިވެހިރާއްޖެއަށް ކަނޑައަޅުއްވައިފައި ހުންނަވާ ސަފީރު މިނިސްޓަރ ޝިދާތާގެ އަރިހަށް އިޙްތިރާމުގެ ޒިޔާރަތެއް ކުރައްވައިފި


fuluhunge isthiunaaf komiteeah5beyfulhun ahyankohfi – Iru\nފުލުހުންގެ އިސްތިއުނާފް ކޮމިޓީއަށްް5ބޭފުޅުން އައްޔަންކޮށްފި\nއަލަށް އަމަލުކުރަންދާ ފުލުހުންގެ ޚިދުމަތުގެ ޤާނޫނުގެ ދަށުން ފުލުހުންގެ އިސްތިއުނާފް ކޮމިޓީ އެކުލަވާލާ އެ ކޮމެޓީއަށް މެމްބަރުން އައްޔަންކޮށްފިއެވެ.\nފުލުހުންގެ ޚިދުމަތުގެ ޤާނޫނުގެ ދަށުން ފުލުހުންގެ އިސްތިއުނާފް ކޮމިޓީ އެކުލަވާލުމުގެ ބާރު ދީފައިވަނީ ހޯމް މިނިސްޓަރަށެވެ. ހޯމް މިނިސްޓަރ ޢިމްރާން އަބްދުﷲ މި ކޮމެޓީއަށް އެކުލަވާލި މެމްބަރުންގެ ތެރޭގައި ފުލުހުންގެ ކުރީގެ ޑެޕިއުޓީ ކޮމިޝަނަރ މުހައްމަދު ޞާދިޤް ހިމެނިވަޑައިގަންނަވައެވެ. ދެން ތިއްބެވި މެމްބަރުންނަކީ އަލްއުސްތާޛް އަޒްމީން ރަޝީދު، ޗަނބޭލީވިލާ / ގދ. ރަތަފަންދޫ\nފާތިމަތު ލީނާ، މ. ސަލްޖަމްގެ، އަލްއުސްތާޛާ މިންނާ ނާފިޛް، މ. ލިލީސް އަދި އަލްއުސްތާޛް އަހްމަދު ޝިހާދު، ބްލެސް / ހއ. ހޯރަފުށިއެވެ.\nފުލުހުންގެ އިސްތިއުނާފް ކޮމިޓީގައި ހިމެނޭ މެމްބަރުން\n1- ޑެޕިއުޓީ ކޮމިޝަނާ އޮފް ޕޮލިސް ރިޓަޔާޑް މުހައްމަދު ޞާދިޤް/ ދަފްތަރު ނަންބަރު 6613\n2- އަލްއުސްތާޛް އަޒްމީން ރަޝީދު، ޗަނބޭލީވިލާ / ގދ. ރަތަފަންދޫ\n3- ފާތިމަތު ލީނާ، މ. ސަލްޖަމްގެ\n4- އަލްއުސްތާޛާ މިންނާ ނާފިޛް، މ. ލިލީސް\n5- އަލްއުސްތާޛް އަހްމަދު ޝިހާދު، ބްލެސް / ހއ. ހޯރަފުށި\nފުލުހުންގެ ޚިދުމަތުގެ ޤާނޫނުގައި ވާގޮތުން ފުލުހުންގެ ޑިސިޕްލިނަރީ ބޯޑުން ނިންމާ ނިންމުންތައް އިސްތިއުނާފު ކުރުމަށްޓަކައި ޢާންމު ރައްޔިތުންގެ ތެރެއިން ފަސް މެންބަރުންގެ މައްޗަށް އެކުލެވޭ އިސްތިއުނާފު ކޮމިޓީއެއް ޤާނޫނަށް ޢަމަލުކުރަން ފަށާ ތާރީޚުން ފެށިގެން ތިރީސް ދުވަހުގެ ތެރޭގައި ޕޮލިސް ބޯޑުގެ ލަފާގެ މަތިން ވަޒީރު އެކުލަވާލަންވާނެކަމަށެވެ.\nފުލުހުންގެ ޚިދުމަތުގެ ޤާނޫނަށް ޢަމަލުކުރަން ފަށާފައިވަނީ މިދިޔަ މަހުގެ 27 ވަނަ ދުވަހުއެވެ. އެހެންކަމުން އެ ޤާނޫނަށް ޢަމަލުކުރަމުންދާތާ މިއަދަށް އެއް މަސްދުވަސް ހަމަވާނެއެވެ.\nއެ ޤާނޫނުގައިި ވަނީ އިސްތިއުނާފު ކޮމިޓީގެ މެންބަރުންނަކީ ފުލުހުންގެ ޚިދުމަތުގައި ވަޒީފާއަދާކުރާ ބަޔަކު ކަމުގައި ވެގެން ނުވާނެކަމަށެވެ. އަދި އިސްތިއުނާފު ކޮމިޓީއަށް ހުށަހެޅޭ މައްސަލަތައް އެ ކޮމިޓީން ބަލައި ގޮތެއް ނިންމުމުގައި ޢަމަލުކުރަންވާނީ ޑިސިޕްލިނަރީ ބޯޑަށް ހުށަހެޅޭ މައްސަލަތައް ބެލުމުގައި އެ ބޯޑުން ޢަމަލުކުރުމަށް ކަނޑައަޅައި ބަޔާންކޮށްފައިވާ އިޖުރާއަތުތަކާ އެއްގޮތްވާ ގޮތުގެމަތިންކަމަށްވެސް ފުލުހުންގެ ޚިދުމަތުގެ ޤާނޫނުގައިވެއެވެ.


Maldives reopening: Marketing content fail vaa baeh sababuthah\nމާކެޓިން ކޮންޓެންޓް ފެއިލް ވަނީ ކީއްވެގެން؟\nބޭރުގައި ބަހައްޓާފައިވާ ރާއްޖޭގެ އިޝްތިހާރު ތަކެއް -- ފޮޓޯ: އެމްއެމްޕީއާރްސީ\nޢާއްމުގޮތެއްގައި މާކެޓިންއަކީ އެ މާކެޓް ކުރާ ބްރޭންޑެއްގެ ޕްރޮޑަކްޓަކާ ބެހޭ ގޮތުން މީހުންގެ މެދުގައި ޝައުގު އުފެއްދުމަށް، ކަނޑައެޅިފައިވާ ވަކި އުސޫލަކުން ކަންކަން ރާވާ ހިންގުމެވެ. އޭގެތެރޭގައި، އެޑްވަޓައިޒިން އާއި ޑައިރެކްޓް މާކެޓިން، ބްރޭންޑިން، ޕަބްލިކް ރިލޭޝަންސް، އީ މާކެޓިން، ސޯޝަލް މީޑިއާ މާކެޓިން، އޮންލައިން މާކެޓިންފަދަ ދާއިރާތައް ހިމެނިގެންވެ އެވެ.\nއެހެންކަމުން މާކެޓް ކުރަނީ ޑެސްޓިނޭޝަނެއް ކަމަށްވިޔަސް، ބްރޭންޑެއް ކަމަށްވިޔަސް، ނުވަތަ ޕްރޮޑަކްޓެއް ކަމުގައިވިޔަސް ކަނޑައެޅިފައިވާ ވަކި އުސޫލުތަކެއް ނުވަތަ ގަވާއިދުތަކެއް ހަމަޖެހިފައި ވާނެ އެވެ. އެކަމަކު އެކި ބްރޭންޑްތަކުގައި ބޭނުންކުރާ އެކި ހަމަތަކާއި، އުސޫލުތަކާއި މިންގަނޑުތަށް ތަފާތުވުމަކީ އެކަށީގެންވާ ކަމެކެވެ.\nކޮންމެ ބްރޭންޑެއްގެ ޕްރޮޑަކްޓެއް މާކެޓް ކުރިޔަސް، އެ ބޭނުންވާ މަގުސަދެއް ހާސިލް ކުރުމަށް އާއްމު ގޮތެއްގައި ބޭނުންކުރާ އެންމެ މުހިންމު މާއްދާއަކީ ކޮންޓެންޓެވެ. އެހެން ކަމުން ހާލަތާގުޅޭ ގޮތުން ތައްޔާރުކޮށްފައިވާ ރަމގަޅު ކޮންޓެންޓް، ރަމގަޅު ވަގުތުގައި ބޭނުން ކުރުމަށް އެންމެ އެކަށޭނަ ވަސީލަތްތަކުގެ ބޭނުން ހިފުމަކީ ކޮންމެހެން ކުރަންޖެހޭ ކަމެކެވެ.\nކޮޓެންޓް ފެއިލްވުމަށް ދިމާވާ ވަރަށް ގިނަ ސަބަބުތަށް ހުރެ އެވެ. ކިތަންމެ މޮޅު މީހަކު ލައްވާ ކޮންޓެންޓް ހެއްދިޔަސް، ކިތަންމެ މަޝްހޫރު މީހަކު ކޮންޓެންގައި ބޭނުން ކުރިޔަސް އަދި ކިތަން މެބޮޑު ހަރަދެއް ކުރި ކަމުގައި ވިޔަސް، ކޮންޓެންޓް ފެއިލް ވެދާނެ އެވެ. އެ ކޮންޓެންޓް ބޭނުން ކޮށްގެން ފަތުރަން ބޭނުންވާ މެސެޖް، އަމާޒުކުރާ ފަރާތްތަކަށް ފަސޭހަ އިން ފަހުމް ވާގޮތަށް ފޯރުކޮށް ނުދެވޭނަމަ އެވެ.\nކޮންޓެންޓް އުފައްދާ މީހާގެ ފަންނީ ތަޖުރިބާ އާއި ހުނަރު ކިތަންމެ މޮޅުކަމުގައި ވިޔަސް، މާކެޓް ކުރާ ބްރޭންޑާ ބެހޭގޮތުން ކުރިން ހެދިފައިވާ ކޮންޓެންޓާއި، އެ ކޮންޓެންޓް އުފައްދާފައިވާ މަގުސަދާއި އަދި އެ ކޮންޓެންޓުން ޓާގެޓް އޯޑިއަންސަށް ފަހުމްކޮށްދޭން މަސައްކަތް ކޮށްފައިވާ މަގުސަދާއީ ބްރޭންޑްގެ ފެންވަރާއި އަގު ހިފަހައްޓާން ހެދިފައިވާ ގަވާއިދުތަކާއި އުސޫލުތަކަށް އަހުލުވެރި ނުވެ ކޮންޓެންޓް އުފައްދާނަމަ އެވެ.\nމިގޮތަށް އުފައްދާ ކޮންޓެންޓަށް ކިޔާއުޅެނީ "ސާފޭސް ސްކޭޓިން ކޮންޓެންޓް" އެވެ. މި ފަދަ ކޮންޓެންޓުން އޮޅުން ބޮޅުން އުފެދޭނެތީ، ލިބޭ ފައިދާއަށް ވުރެ ގެއްލުން ބޮޑުވާނެ އެވެ.\nކޮންޓެންޓް ފެއިލްވުމަށް ދިމާވާ އަނެއް ސަބަބަކީ، "އެއިމް ލޯ" ކޮންޓެންޓް އުފައްދާ ބޭނުން ކުރުމެވެ. ނުވަތަ ހަމަ ނަކަމަކަށް ކަމެއް ކޮއްލުން ފަދަ ކޮންޓެންޓްތައް ބޭނުން ކުރުމެވެ.\nދާދި ފަހުން ޓޫރިޒަމް މިނިސްޓްރީން އުފައްދާފައިވާ ވީޑިއޯއަކީ އޭގެ މިސާލެކެވެ. އެ ވީޑިއޯއަށް ގިނަ ބައެއްގެ ފާޑުކިޔުން އަމާޒުވުމުން އެއީ އެންމެ 3،000ރ ހަރަދު ކޮށްގެން ހަދާފައިވާ ވީޑިއޯ ކޮންޓެންޓެއް ކަމުގައި އެ ވުޒާރާ އިން ބުންޏެވެ. ސުވާލަކީ ދުނިޔޭގެ އެންމެމަތީ ފެންވަރުގެ ފަތުރުވެރިކަމުގެ ބްރޭންޑެއް މާކެޓް ކުރުމަށް ތައްޔާރުކުރާ ކޮންޓެންޓެއްގައި ހަމައެކަނި ބަލާނީ އާދަޔާ ހިލާފަށް އޭގެ އަގު ދަށްކުރުމަށް ހެއްޔެވެ؟ ނުވަތަ ސަމާލުކަން ދޭންވީ ދިވެހި ރާއްޖޭގެ މި އަގު ބޮޑު ބްރޭންޑްގެ ވިޒިބިލިޓީ އާއި ރިޒޮނަންސް ދަމަހައްޓާ، ކޮލިޓީ އާއި ރެޕިއުޓޭޝަން ހިފަހައްޓާ، ޓާގެޓް އޯޑިއަންސް އިމްޕްރެސް ކޮށް އެ މީހުން މި މަންޒިލަށް ދަތުރު ކުރުވުމަށް އިންސްޕަޔާ ކުރުވާ އަޒުމް ކަނޑައަޅުވާ، ވާދަވެރިން އެޑްމަޔާ ކުރުވާ ފަދަ އަމިއްލަވަންތަ، އުފެއްދުންތެރި ކޮންޓެންޓެއް އުފެއްދުމަށް ހެއްޔެވެ؟\n"އެޓެންޝަން ޑެފިސިޓް ޑިސްއޯޑާ" ކޮންޓެންޓްސް ގިނަވުމުކީ ވެސް ކޮންޓެން ފެއިލްވުމަށް ދިމާވާ ސަބަބެކެވެ. ހަމައެކަނި ވެރިޔަކަށް ހުންނަ މީހެއްގެ އައިޑިޔާ އެ މީހަކު ބޭނުންވާ ގޮތަކަށް ގެނެސް ދެވިގެން މަދު ހާލަތެއްގައި ފައިދާ ކުރިޔަސް ގިނަ ފަހަރަށް އެކަމުގެ ގެއްލުން ނުހަނު ބޮޑެވެ. މިފަދަ ޙާލަތްތަކުގައި ފާޑުކިޔުމެއް ބަލައި ނުގަނެވޭނެ އެވެ. ކުޅަދާނަ މޮޅު ކޮންޓެންޓް ކްރިއޭޓަރެއް ނުވަތަ ކޮންޓެންޓް ޑައިރެކްޓަރެއްގެ މާބޮޑު ބޭނުމެއް ވެސް ނޯންނާނެ އެވެ. ތިމާ އުފައްދާފައި ވަނީ އެން މެމޮޅު އެންމެ ފުރިހަމަ ކޮންޓެންޓްކަމުގައި ހިތުގެ އަޑީން ވެރި މީހާ އަށް ގަބޫލު ކުރެވޭނެ ތީއެވެ. މިކަމުގެ ގެއްލުން އެ ބްރޭންޑަކަށް ނުހަނު ބޮޑުވުމުން ފައިދާ ނަގާނީ ވާދަވެރި ފަރާތްތަކުންނެވެ.\nގަބޫލުކުރަންޖެހޭ ހަގީގަތަކީ ވެރިއަކަށް ހުންނަ މީހަކަށް ހުރިހާ ކަމެއް އެންމެ މޮޅަށް އެންގުން ލާޒިމް ނުވާ ކަމެވެ. ކޮންމެކަމެއް ވެސް އެކަމެއްގެ ޢިލްމާއި ހުނަރާއި ތަޖުރިބާ ލިބިފައިވާ ގާބިލް ފަތާތްތަކުގެ ސިކުނޑި ފެލާލައިގެންނާއި، ގިނަ ބައެއްގެ ހިޔާލާއި މަޝްވަރާގެ ތެރެއިން މާފުރިހަމަ އުފެއްދުމެއް ވުޖޫދު ކުރެވުމުގެ ފުރުސަތު ބޮޑު ކަމެވެ.\nއަމާޒުކުރެވޭ އޯޑިއަންސް އޮޅުންނު ފިލާ ގޮތަށް އުފައްދާފައި ހުންނަ ކޮންޓެންޓް ބޭނުން ކުރުމަކީ ވެސް ގެއްލުން ލިބޭ ކަމެކެވެ. މިފަދަ ކޮންޓެންޓް މުޅިން ވެސް ހުންނަނީ ހަމައެކަނި އެ ބްރޭންޑް މެނޭޖްކުރާ ބަޔަކު އެ ބްރޭންޑަކާ ބެހޭ ގޮތުން ދެކޭގޮތް ހާމަކޮށްދީފަ އެވެ. އެ ބްރޭންޑެއް ގަންނަ ބަޔަކު ނުވަތަ ޓާގެޓް އޯޑިއަންސްގެ ވިސްނުމުން އެމީހުން ޝައުގުވެރިވާ ކަންކަން ހިމެނިފައި ހުންނަނީ ވަރަށް މަދު ފަހަރަކު އެވެ.\nމިކަހަލަ ކޮންޓެންޓަށް ކިޔަނީ "މީ-މީ-މީ" ކޮންޓެންޓެވެ. މިވައްތަރު ކޮންޓެންޓުގެ ބަދަލުގައި މާކެޓް ދިރާސާކޮށް ކަސްޓަމަރުންގެ ޝައުގުވެރިކަން އެންމެ ބޮޑަށް އެދުވަސްވަރެއްގައި ހުންނަކަންކަން ފާހަގަކޮށް ކަސްޓަމަރުންގެ ވިޔުޕޮއިންޓާއި އެއްގޮތަށް ކޮންޓެންޓް ބައްޓަން ކުރަންޖެހެ އެވެ. އެކި ގައުމުތަކުގެ މީހުންގެ ޝައުގު އެކި ކަންކަމުގައި އެކިވަރަށް އެކި ދުވަސްވަރު ހުންނަކަން ފާހަގަކޮށް އެކި މާކެޓަށް އަމާޒުކޮށް އުފައްދާ ކޮންޓެންޓް ތަފާތު ނުކުރެވިއްޖެނަމަ އެކަމުގެ ގެއްލުން ނުހަނު ބޮޑުވެދާނެ އެވެ.\nއެއް ކޮންޓެންޓެއް ތަފާތު ސެގްމެންޓް ތަކަށް އަމާޒުކުރުމަކީ ވެސް އެކަމުގެ ގެއްލުން ނުހަނު ބޮޑު ކަމެކެވެ. މިވައްތަރުގެ ކޮންޓެންޓަށް ކިޔަނީ "މިސިން ސްވީޓް ސްޕޮޓް" ކޮންޓެންޓެވެ. މަސްލޯގެ "ހައިރާކީ އޮފް ނީޑް" ތިއަރީ ބުނާ ގޮތުން، މުޖުތަމައުގެ ތަފާތު ގިންތިތަކުގެ މީހުންގެ ބޭނުންންތައް، އެއްގިންތި އަނެއް ގިންތިއާ ތަފާތެވެ. ރާއްޖެ މާކެޓް ކުރުމަށް އާއްމުކޮށް ބޭނުން ކުރާ ކޮންޓެންޓް ތަކުން ގިނަ ފަހަރަށް ފެންނަނީ މަތީފަންތީގެ ރިސޯޓްތަކާއި، އެތަންތާގެ އަގު ބޮޑު ޚިދުމަތްތަކެވެ. އެ ރިސޯޓެއް މާކެޓް ކުރުމަށް މިފަދަ ކޮންޓެންޓް ކަމުދިޔަސް، ތަފާތު ކެޓަގަރީތަކުގެ ތަފާތު އަގުތަކުގެ ޕްރޮޑަކްޓްތަށް ހިމެނިފައިވާ މުޅި ޑެސްޓިނޭޝަން ރެޕްރެޒެންޓް ކުރުމަށް މިފަދަ ކޮންޓެންޓް ކަމުނުދާ ހާލަތްތައް އަތުވެދާނެ އެވެ.\nދުނިޔޭގައި ގިނައީ މެދުފަންތީގެ މީހުން ކަމުން ގިނަ މީހުން ގަބޫލު ކުރާގޮތުގައި މިފަދަ ކޮންޓެންޓް ބޭނުން ކޮށްގެން ވިއްކާ ޕްރޮޑަކްޓް، އެމީހުންނަށް ކެރިކުޅަދާނަ ވާވަރަށްވުރެ އަގު ބޮޑެވެ. އެހެންކަމުން މިފަދަ ކޮންޓެންޓް ތަކަކުން ދުނިޔޭގެ މެދުފަންތީގެ ފަތުރުވެރިންގެ އުއްމީދުތަކަކަށް ހިނިތުންވުމާ އުފާވެރިކަމެއް ނުގެނެސް ދެއެވެ.\nރާއްޖެއަށް ގުދުރަތުން ދެއްވާފައިވާ ފުރިހަމަކަމާއި ރީތިކަން ދެކި ތަޖުރިބާ ކޮށްލުމަށް ހޭދަ ކުރަންޖެހޭ އެއްޗަކާއި އަޅާކިޔާއިރު، ބަދަލުގައި ލިބޭ އެއްޗެއްގެ އަގު ނިސްބަތުން ހޭދަ ކުރާއެއްޗަކާއި ހަމަހަމަވެ ނުވަތަ ހޭދަކުރާ އެއްޗަކަށްވުރެ ބޮޑުވާ ކަމަށް އެމީހުންގެ ވިސްނުމުން ވިސްނައި ދެވޭފަދަ ކޮންޓެންޓަކަށް ނުވާތީ އެވެ.\nމިކަންކަމަކީ އާއްމުކޮށް ފެންނަ ނުރަގަޅު ކަންކަމުގެ ތެރެއިން ބައެއް ކަންކަމެވެ. މިހާރު ދިމާވެފައިމިވާފަދަ ހައްސާސް ދަނޑިވަޅެއްގައި ޑެސްޓިނޭޝަން، ބްރޭންޑް އަދި ޕްރޮޑަކްޓްތައް މާކެޓްކޮށް ޕްރޮމޯޓް ކުރުމުގައި ކަމާބެހޭ ފަރާތްތަކުން މިފަދަ ކަންކަމާމެދު ސަމާލުކަން ދެވިއްޖެނަމަ ފައިދާތަކެއް ކުރާނެ ކަމަށް ދެކެމެވެ.\nއެމްއެމްޕީއާރްސީ ވިޒިޓް މޯލްޑިވްސް ދިވެހި ރާއްޖެ އަލުން ހުޅުވާލުން\nހުޅުވުނަސް ދުނިޔެއަކަށް ރާއްޖެއެއް ނޭނގޭ!


ދިވެހިރާއްޖެ- ހިއުމަން ޓްރެފިކިން ގެ ބޮޑު ހާއްޔަކަށް - AO News ދިވެހިރާއްޖެ- ހިއުމަން ޓްރެފިކިން ގެ ބޮޑު ހާއްޔަކަށް - AO News\nދިވެހިރާއްޖެ- ހިއުމަން ޓްރެފިކިން ގެ ބޮޑު ހާއްޔަކަށް\nހަތްދިހައިގެ އަހަރުތަކުގައި ދިވެހިރާއްޖޭއަށް ފަތުރުވެރިކަން ތައާރަފުވެގެން ދިޔުމާއިއެކު ރާއްޖޭގައި ތަރައްގީގެ މަސައްކަތްތައް ފުޅާވެގެން ދިޔުމުގެ ސަބަބުން ރާއްޖޭގައި ބޭރުމީހުން މަސައްކަތްކުރަން ފެށިއެވެ. އެދުވަސްވަރު ރާއްޖޭގައި މުޅިންހެން މަސައްކަތްކުރަމުން އައީ ގަވާއިދާއި އެއްގޮތަށް ގެނެވިފައިތިބި ޓީޗަރުންނާއި ޑޮކްޓަރުން ފަދަ ފަންނީ މީހުންނެވެ. އެމީހުންގެ ފަރާތުން އަޅުގަނޑުމެން ދިވެހިންނަށް އަގުނުކުރެވޭވަރުގެ ގިނަގުނަ ފައިދާތަކެއް ލިބިގެންގޮސްފައިވެއެވެ. ޚާއްސަކޮށް ރާއްޖޭގެ ތައުލީމާއި ސިއްހީ ނިޒާމު މިފެންވަރަށް ތަރައްގީވެގެން ގޮސްފައިވަނީ އެފަދަ އެތައްބައެއްގެ ގުރުބާނީއާއިއެކު އުފެދިގެންއައި ޖީލުތަކުގެ ސަބަބުންނެވެ. އަދި އޭރު ރާއްޖޭގައި މަސައްކަތްކުރަމުންއައި ބޭރުމީހުންނަކީ ތައުލީމީ ފަންނުވެރިންކަމުން އެމީހުންގެ ސަބަބުން އަޅުގަނޑުމެންނަށް މާބޮޑެތި އިޖުތިމާއީ މައްސަލަތަކެއް ކުރިމަތިވެގެން ގޮސްފައިނުވެއެވެ.\nމިއަދު ރާއްޖެ މިވަނީ ތަރައްގީގެ މަގުގައި ވަރަށްބޮޑެތި ކުރިއެރުންތަކެއް ހޯދައިފައެވެ. ތަފާތު އެތައް ސިނާއަތެއް އުފެދި އެއިން ކޮންމެ ދާއިރާއަކުން ގިނަގުނަ ވިޔަފާރިތަކެއް ތަޢާރަފުވެފައި އެބަހުއްޓެވެ. އެއިން ކޮންމެ ދާއިރާއެއްގައި ދިވެހިންނަށް އަދާކުރެވޭވަރަށްވުރެ އިތުރަށް ވަޒީފާތައް ހުރިކަމީ އެންމެން ގަބޫލުކުރާކަމެކެވެ. ޚާއްސަކޮށް ފަތުރުވެރިކަމުގެ ދާއިރާއިން ގިނަ ރިސޯޓުތަކެއް ހުރުމުންނާއި އިމާރާތްކުރުމުގެ ދާއިރާ ފުޅާވެގެންދިޔުމުގެ ސަބަބުން ބޭރުމީހުންނަށް ބަރޯސާވާންޖެހޭ މިންވަރު މިވަނީ އިތުރުވެފައެވެ. މިދެންނެވި ވަޒީފާތަކައް ބޭނުންވާ ފަންނީ މީހުންނާއި މަސައްކަތުމީހުން ރާއްޖެއިން ބޭރުން ގެނައި ނަމަވެސް އެމީހުންގެ ފަރާތުން ރާއްޖޭގެ އިގްތިސާދަށް ލިބިގެންދާނީ އިތުރު ކުރިއެރުމެވެ. ނަމަވެސް ހިތާމައަކީ މިއަދު ރާއްޖެ މިވަނީ މުޅިންއެހެން ދިމާލަކަށް މިސްރާބުޖަހާފައިކަމެވެ. މިއަދު ރާއްޖެ ވެފައިމިވަނީ ހިއުމަން ޓްރެފިކިންގެ ބޮޑު ހާއްޔަކަށެވެ. ރާއްޖޭގެ އާބާދީއަށްވުރެ މިއަދު ރާއްޖޭގައި ބޭރުމީހުން ގިނައޭ ބުންޏަސް ދޮގަކަށް ނުވާނެއެވެ. އަދި އޭގެތެރެއިން ބޮޑުބައެއް އެއީ ރާއްޖޭގައި ގަވާއިދާއި ޚިލާފަށް އުޅޭމީހުންނެވެ. މިމީހުންގެ ޖުމްލަ އަދަދު ރާއްޖޭގެ ކަމާއިބެހޭ އެއްވެސް އިދާރާއަކަށް ޔަގީންކަމާއިއެކު ބަޔާންކޮށްދެވެން ނެތުމަކީވެސް ބޭރުމީހުންގެ މައްސަލަ ރާއްޖޭގައި ބޮއްސުންލާފައިވާ މިންވަރު ހާމަވެގެންދާކަމެކެވެ. އެހެހެންކަމުން ބޭރުމީހުންގެ މައްސަލަ ރާއްޖޭގައި މިހާބޮޑުވާން މެދުވެރިވި ސަބަބުތަކައް ބަލައިލަމާ ހިގާށެވެ.\nކުޑަ މުސާރައަކަށް ބޭރުމީހުން ގެނެވެން އޮތުން\nރާއްޖޭގައި މިނިމަމް ވޭޖެއް ކަނޑައެޅިފައި ނެތުމުގެ ސަބަބުން 100-200 ޑޮލަރަށް ބޭރުމީހުން ގެނެވެއެވެ. ނަމަވެސް އެބޭރުމީހާއަށް ކުރަންޖެހޭ އިތުރު ޚަރަދުތަކާއިމެދު އަހަރެމެން އެއްވެސް ދިވެއްސަކު ވިސްނާނުލައެވެ. ބޭރުމީހެއް ވިއްޔާ އޭނައަށް މުސާރައިގެ އިތުރުން ކެއުމާއި ނިދުމާއި ބޭސްފަރުވާއާއި ދެކޮޅު ޓިކެޓް ހަމަޖައްސައިދޭންޖެހެއެވެ. އަދި އެގެންނަ ބޭރުމީހާގެ ވިސާފީ އާއި މަސައްކަތްކުރުމުގެ ހުއްދަ ހޯދުމަށް ކަމާއިބެހޭ އިދާރާތަކައް ފައިސާ ދައްކަންޖެހެއެވެ. މިދެންނެވި ހުރިހާ ޚަރަދެއް އެއްކޮށްލުމުން އެއިން ކޮންމެ މީހަކަށް މަދުވެގެން ދިހަހާސް ވަރަކަށް ރުފިޔާ ޚަރަދުކުރަންޖެހޭއިރު އެއަދަދާއި ގާތްކުރާ މުސާރައެއް ދީގެން ދިވެހި މުވައްޒަފުން ގެންގުޅޭނަމަ ތިމާއަށާއި ގައުމަށް ލިބޭ މަންފާ ބޮޑުވާނެކަމީ ޝައްކެތްއޮތްކަމެއް ނޫނެވެ. ނަމަވެސް މިކަމާއިމެދު އެއްވެސް ވަރަކަށް ވިސްނާނުލައި އަޅުގަނޑުމެން މިގެންދަނީ ބޭރުމީހުން ގެންނަމުންނެވެ.\nކަމާއިބެހޭ އިދާރާތަކުން ނަގަންޖެހޭ ހުއްދަތައް ނެގުމުގައި “ފަސޭހަ” ގޮތްތަކެއް އޮތުން\nރާއްޖޭގައި ބޭރުމީހުން މަސައްކަތްކުރުމާއި ގުޅޭގޮތުން ރަނގަޅު ގަވާއިދުތަކާއި އުސޫލުތައް ހުއްޓަސް އޭގެ ނަހަމަ ބޭނުންކުރުމުގެ ފުރުޞަތު އެބައޮތެވެ. އެގޮތުން އިއުލާނުކޮށްގެން ވަޒީފާއަކަށް ދިވެއްސަކު ނުލިބުނުކަމަށް ބުނެ ހުށަހެޅުމުން ކޯޓާ އެބަލިބެއެވެ. އަދި އެކިއެކި ޕްރޮޖެކްތައް ލިބިފައިވާ ކަމުގެ ލިޔެކިޔުންތައް ހުށަހެޅުމުން ނުވަތަ އެޕްރޮޖެކްޓްތަކައް ބޭނުންވާ އަދަދަށްވުރެ އިތުރަށްވެސް ކޯޓާ އެބަލިބެއެވެ. އަދި ކުންފުނިތަކައް ވެސް ވަކިއަދަދަކަށް ކޯޓާ ހަމަޖެހެން އޮންނާތީ ޕޭޕާރ ކުންފުނިތައް އުފައްދައިގެންވެސް ކޯޓާ ލިބެއެވެ.\nބޭރުމީހުން ގެނައުމުގައި ޝާމިލުވާ ފަރާތްތަކައް ބޮޑެތި ކޮމިޝަންތައް ލިބެންއޮތުން\nބޭރުމީހުން ރާއްޖެ އަންނަނީ އެމީހުންގެ މުދަލާއި ގެދޮރު މޯގޭޖުކޮށްގެން ލޯނުނަގައިގެނެވެ. އެފައިސާއިން އޭނަ ރާއްޖެ ފޮނުވުމަށް އެހީތެރިވެދޭ މީހާއާއި ރާއްޖޭއިން އޭނަ ގެންނަން އެހީތެރިވާ މީހާއަށް ހާހެއްހާ ޑޮލަރަށްވުރެ ބޮޑު ކޮމިޝަނެއް އެބަ ދެއެވެ. ކޮމިޝަނުގެ ގޮތުގައި ލިބޭފައިސާއިން ބައެއް، އެޖެންޓުން ހޭދަކުރާކަމަށްވަނީ ކަމާއިބެހޭ އިދާރާތަކުގެ މުވައްޒަފުންގެ ފަރާތުން ބޭނުންވާ އެހީތެރިކަން ހޯދުމަށެއެވެ. އެހެންކަމުން ރާއްޖެއަށް ބޭރުމީހުން އެތެރެކުރުމަކީ ބޮޑުމަންފާއެއް ލިބޭ ކަމަކަށްވާތީ އެއްވެސް ބެލުމެއްނެތި އެކަންކުރަމުންދަނީއެވެ.\nދިވެހި މުވައްޒަފުން “ކަމުނުދިއުން”\nގިނަ ދިވެހި ވިޔަފާރިވެރިންގެ ނަޒަރުގައި ދިވެހިންނަކީ ވަޒީފާއަށް ވަރަށް ފަރުވާކުޑަ ބައެކެވެ. އެމީހުން ބުނާގޮތުންނަމަ ދިވެހިން ގަވާއިދުން ވަޒީފާއަށް ނުނިކުތުމާއި ގިނައިރު މަސައްކަތުގައި ނޫޅުން ފަދަ މައްސަލަތައް ހުރެއެވެ. ނަމަވެސް މިސަރަހައްދަށް ބެއްޔަސް ދިވެހިންނަކީ މުރާލި، ހީވާގި، ވިސްނުންތޫނު އަދި ތައުލީމީ ބައެކެވެ. މައްސަލައަކަށް މިދިމާވަނީ ދިވެހި މުވައްޒަފުގެ އާއިލާ ނުވަތަ އަނބިދަރިންނަށް ކަމެއް ދިމާވުމުން އޭނަ ވަޒީފާއަށް ނައުމާއި ރެޔާއި ދުވާލު ވަކި ވަގުތެއް ނެތި މަސައްކަތް ނުކުރުމެވެ. ގަބޫލުކުރަންޖެހޭ ހަގީގަތަކީ ކޮންމެ މީހަކުވެސް ކާންބޯން މަސައްކަތްކުރަނީ އެމީހެއްގެ އާއިލާއަށްޓަކައި ކަމަށް ވުމުން އެމީހަކު އެންމެ އިސްކަމެއްދޭނީ އޭނަގެ އާއިލާއަށްކަމެވެ. އަދި ދިވެހިންނަކީ ތައުލީމީ ބަޔަކަށްވާތީ ވަޒީފާއާއިބެހޭ ގާނޫނާއި ގަވާއިދުތަކައް އެމީހުން ފަރިތަވާނެކަމެވެ. ވަޒީފާއަށް ގެންނަ ބޭރުމީހާ އުޅެމުންދަނީ އޭނަގެ އާއިލާއާއި ވަކިން ދުރު ގައުމެއްގައި ކަމުން އާއިލާއަށް ދިމާވާ ކޮންމެކަމެއްގައި އޭނައަށް ޝާމިލުވެވެން ނޯންނާނެއެވެ. ރާއްޖޭގައި ވަޒީފާއަދާކުރާތަން ފިޔަވައި ދާނެ ނުވަތަ ކުރާނެ އިތުރުކަމެއް އޭނައަށް ނޯންނާނެއެވެ. އެހެންކަމުން “ބޮސް” އަންގާ ކޮންމެ ގަޑިއެއްގައި ކޮންމެ ތަނެއްގައިވެސް މަސައްކަތްކުރުމަކީ އެމީހުންނަށް މާބޮޑު މައްސަލައަކަށް ނުވެދާނެއެވެ. ނަމަވެސް އެމީހުންނަށް މަސައްކަތް އެނގޭ މިންވަރާއި އެމީހުންލައްވައި ކުރުވާ މަސައްކަތުގެ ފެންވަރާއި އަވަސްމިން އެންމެ ރަނގަޅަށް އެނގޭނީ އެމީހުންލައްވައި މަސައްކަތްކުރުވާ ބަޔަކަށެވެ. ފަހަރުގައި ދިވެހި ވިޔަފާރިވެރިންނަށް ދިވެހި މުވައްޒަފުން ކަމުނުދަނީ ވިޔަފާރީގެ ސިއްރުތަކާއި އާމްދަނީގެ މިންވަރު އެމީހުންނަށް ހާމަކުރަން ބޭނުންނުވާތީ ކަމަށްވުންވެސް އެކަށީގެންވެއެވެ. ނޫންނަމަ އިންސާނީ ހައްގުތަކައް ހުރުމަތްތެރިކޮށް ހިތައި ރާއްޖޭގެ ގާނޫނާއި ގަވާއިދާއި އެއްގޮތަށް ދިވެހި މުވައްޒަފުން ލައްވައި މަސައްކަތް ނުކުރުވެންވީ އެއްވެސް ސަބަބެއް ނެތެވެ.\nބޭރުމީހުންނަށް ރާއްޖޭގައި ގަވާއިދާއި ޚިލާފަށް އުޅުމުގެ ފުރުޞަތުއޮތުން\nއަޅުގަނޑުމެން ގިނަމީހުން ދެކެނީ، ގަވާއިދާއި ޚިލާފަށް އުޅެމުންދާ ބޭރުމީހުންނަކީ އެމީހުން ރާއްޖެ ގެންނަ ފަރާތުން އަޅާނުލައި ދޫކޮށްލުމުން މަގުމަތިވެފައިވާ ބައެއްކަމަށެވެ. އެއިންމީހަކު ހުއްޓުވައި ސުވާލުކޮށްފިނަމަ “ބޮސް” ކާންނުދޭ ވާހަކައާއި ނިދާނެތަނެއް ނުދޭ ވާހަކައާއި މުސާރަ ނުދޭ ވާހަކަ ނޫން ޖަވާބެއް ނުލިބޭނެއެވެ. އެމީހުން ދެކޭގޮތުގައި އެހިސާބުން އެމީހުންނަށް އެއޮތީ ރާއްޖޭގައި އުޅުމުގެ “ފްރީ” ވިސާލިބިފައެވެ. ނަމަވެސް މިވަގުތު ރާއްޖޭގައި އުޅޭ އެފަދަ މީހުންގެ ތެރެއިން ގިނަ މީހުންނަކީ ގަސްތުގައި ފިލައިގެން އުޅޭމީހުންކަމީ ޝައްކެއްއޮތްކަމެއް ނޫނެވެ. އަދި ދުރާލައި އެގޮތަށް ކަންކަން ރާވައިގެން ރާއްޖެއައިސް ތިބި މީހުންވެސް މަދެއް ނުވާނެއެވެ. ސަބަބަކީ އެމީހުން ގަވާއިދުން އުޅުމުން ލިބޭ 200 ޑޮލަރަށްވުރެ ބޮޑު އެއްޗެއް، ގަވާއިދާއި ޚިލާފަށް އުޅުމުން ލިބެންއޮންނާތީއެވެ. ވުމާއެކު ކޮންމެފަދަ ސަބަބަކާއި ހެދި ނަމަވެސް ބޭރުމީހުން ގަވާއިދާއި ޚިލާފަށް ރާއްޖޭގައި އުޅުން ހުއްދަކުރެވިގެން ނުވާނެއެވެ.\nރާއްޖޭގައި ގަވާއިދާއި ޚިލާފަށް އުޅޭ ބޭރުމީހުންނަށް މަސައްކަތްކުރުމުގެ ފުރުޞަތުއޮތުން\nރާއްޖެހައި މިނިވަންކަމާއިއެކު ގަވާއިދާއި ޚިލާފަށް އުޅޭ ބޭރުމީހުންނަށް މަސައްކަތްކުރެވޭ އެއްވެސް ގައުމެއް ދުނިޔޭގައި އޮންނާނެއެކޭ ނުދެންނެވޭނެއެވެ. އަދި އަޅުގަނޑުމެން އެއްވެސް މީހަކު، ވަކިފަރުދެއްވިޔަސް، ކުންފުންޏެއްވިޔަސް ކަމާއިބެހޭ އިދާރާއަކުން ވިޔަސް، ބޭރުމީހަކު ލައްވައި މަސައްކަތެއް ކުރުވާއިރު އެއީ ރާއްޖޭގައި އެމަސައްކަތެއްކުރުމުގެ ހުއްދައޮތް މީހެއްތޯ ބަލައިނުލައެވެ. އެހެންކަމުން އެމީހުން ރާއްޖޭގައި ނުކުރާ އެއްވެސް މަސައްކަތެއް ނެތޭ ދެންނެވުމަކީވެސް ދޮގަކަށް ނުވާނެއެވެ. މިއަދު އޭގެތެރޭގައި ބޮޑެތި ވިޔަފާރިވެރިން އެބަތިއްބެވެ. ދިވެހިންނަށް ލޯނުދޫކުރާ މީހުންނާއި ދިވެހިން އަތުން ތަންތަން ނަގައިގެން ހޮޓާ، ރެސްޓޯރަންޓް ހިންގާ މީހުންނާއި ގެސްޓް ހައުސް ހިންގާ މީހުންނާއި މަސްވެރިކަން ކުރާމީހުންނާއި ދަނޑުވެރިކަންކުރާ މީހުންނާއި ގުރޫޕްތައް ހަދައިގެން އިމާރާތްކުރުމުގެ މަސައްކަތްކުރާ މީހުންވެސް މަދެއްނޫނެވެ. ބައެއް ރަށްރަށުގައި އެމީހުން ގޭގެއަށް ގޮސްގެން ކާއްޓާއި ކުރުނބަލާއި ދޮންކޭލާއި މޭވާއާއި ތަރުކާރީގެ ބާވަތްތައް ގަނެގެން އޮޑިދޯނިފަހަރުގައި މާލެއައިސް މާލޭގެ ބާޒާރުގައި ވިއްކަމުން އެބަގެންދެއެވެ. އަދި އެމީހުން ވިޔަފާރިކޮށްގެން ލިބޭ އާމްދަނީ މިގައުމުން ބޭރުކުރަމުން އެގެންދަނީ ޖީ.އެސް.ޓީ އާއި ވިޔަފާރީގެ ފައިދާއިން ސަރުކާރަށް ދައްކަންޖެހޭ ޓެކްސް ދެއްކުމެއްނެތިއެވެ. ވުމާއެކު ގަވާއިދާއި ޚިލާފަށް ރާއްޖޭގައި މަސައްކަތްކުރާ ބޭރުމީހުންގެ ސަބަބުން ދިވެހިން ޒަމާނުއްސުރެ ކުރަމުންއައި މަސައްކަތްތައް މިއަދު މިއޮތީ ދިވެހިންގެ އަތުން ބީވެގެންގޮސްފައެވެ.\nގައުމީ މަސްލަހަތަށްވުރެ އަޅުގަނޑުމެންގެ އަމިއްލަ މަސްލަހަތު އިސްކުރުން\nއަޅުގަނޑުމެން ކޮންމެ މީހަކުވެސް ބަލަނީ ކޮންމެ ގޮތަކުން ނަމަވެސް ތިމާއަށް ލިބޭ އެއްޗެއް އިތުރުކުރުމަށެވެ. ތިމާއުޅޭ މުޖުތަމައަށް ތިމާގެ އެއްވެސް ފަރުދީ ޒިއްމާއެއް އޮތްކަމަށް ދެކޭމީހަކު ނެތެވެ. އެހެންކަމުން ލިބޭ ކޮމިޝަނުގެ ބޮޑުކަމުން ވީވަރަކަށް މީހުން އެތެރެކުރަނީއެވެ. ކުޑަމުސާރައަކަށް ބޭރުމީހުން ގެނައުމުން ތިމާގެ ޖީބަށް ވަންނަ ފައިސާ ގިނަވާނެ ކަމަށް ފެންނާތީ މީހުން ގެންނަނީއެވެ. ބޭނުންވަރަކަށް ބޭރުމީހުން ގެންނަން “ފަސޭހަ” އިން ހުއްދަތައް ވެސް ނެގެން އޮންނަނީއެވެ. ގަވާއިދާއި ޚިލާފަށް ރާއްޖޭގައި އުޅެން ބޭރުމީހުން ދޫކޮށްވެސް ލެވެނީއެވެ. ގަވާއިދާއި ޚިލާފަށް އެމީހުން މަސައްކަތްކުރިޔަސް ފަރުވާލެއް ނެތެވެ. އެމީހުންކުރާ ވިޔަފާރިން ބައިއަޅާގޮތަށް ތިމާގެ ގޯތި ގެދޮރުވެސް ދެނީއެވެ. އެމީހުންނަށް ކާންދީގެންނާއި ނިންދަވައިގެން މަންފާހޯދަނީއެވެ. ކުރުކޮށް ދަންނަވަނީނަމަ ގަވާއިދާއި ޚިލާފަށް ބޭރުމީހުން ރާއްޖެ ލޫޓުވައިގެން ދާއިރު އަޅުގަނޑުމެން މިތިބެނީ އެމީހުންނާއި ބައިވެރިވެގެން އެމީހުންލައްވައި އެކަންކުރުވާށެވެ.\nހައްގުތައް ހޯދައިދިނުމަށް ކުރާ މަސައްކަތްތައް\nއެއްވެސް އިންސާނެއްގެ އަސާސީ ހައްގަކަށް އަރައިގަތުމަކީ އަޅުގަނޑުވެސް ގަބޫލުކުރާކަމެއް ނޫނެވެ. އެކަމަކު އަޅުގަނޑުމެން ރާއްޖޭގައި ގަވާއިދާއި ޚިލާފަށް އުޅޭ ބޭރުމީހުންގެ ސަބަބުން ދިވެހިންނަށް އިޖުތިމާއީ އަދި އިގްތިސާދީ އެތައްމައްސަލައެއް ކުރިމަތިވެފައިއޮތް އިރު އެވާހަކަ ދައްކާނެ ބަޔަކުނެތެވެ. ނަމަވެސް ބޭރުމީހުންގެ ވާހަކަދައްކައިފިނަމަ އެވާހަކަ ދައްކާމީހާ އަކީ އިންސާނީ ހައްގުތަކައް އަރައިގަންނަ ނުވަތަ ނަސްލީތަފާތުކުރުން ގެންގުޅޭ މީހަކަށް އޮންނަނީ ވެފައެވެ. އެއްވެސް ކުށެއްނެތް މައުސޫމު ބައެއްގެ ހައްގުތަކައް އަރައިގަންނާތީ އެކަމާއި ދެކޮޅަށް ނުކުންނަން އޮންނަނީ ޖެހިފައެވެ. ނަމަވެސް ސުވާލަކީ ގަވާއިދާއި ޚިލާފަށް ރާއްޖޭގައި އުޅުމަކީ ކުށެއް ނޫންތޯއެވެ. ގަވާއިދާއި ޚިލާފަށް ރާއްޖޭގައި މަސައްކަތްކުރުމާއި ވިޔަފާރިކުރުމަކީ ކުށެއް ނޫންތޯއެވެ. ނޫންނަމަ އަޅުގަނޑަށްވެސް، އިންސާނަކަށްވީތީ ވައްކަންކުރުމާއި މަދުފޭރުން ފަދަ ކުށްކުށަށް އަރައިގަތުމުގެ ފުރުޞަތުވެސް އޮންނަންވާނެ ނޫންތޯއެވެ. ދުނިޔޭގެ ބައެއް ގައުމުތަކުގައި ނަހަމަ ވިޔަފާރިތައް ހިންގަމުން އަންނަނީ ހައްގުތައް ހޯދުމަށް މަސައްކަތްކުރާ ޖަމާއަތްތަކުގެ ނިވަލުގައި ތިބެގެންނެވެ. އެއްވެސް ހާލެއްގައި އަޅުގަނޑު މިދަންނަވަނީ ރާއްޖޭގައި މިފަދައިން ކަންކަން ހިނގަމުންދާ ވާހަކައެއް ނޫނެވެ. ނަމަވެސް ހައްގުތައް ހޯދުމަށް މަސައްކަތްކުރާ ފަރާތްތަކުންވެސް މައްސަލައިގެ ދެފަރާތަށް ރަނގަޅަށް ބަލައި އެހެން ބައެއްގެ ހައްގުތައްވެސް ނުގެއްލޭނެހެން މަސައްކަތްކުރަންޖެހޭ ވާހަކައެވެ.\nމިދެންނެވި ކަންތައްތަކައް ބަލާއިރު ރާއްޖޭގައި ބޭރުމީހުންގެ މައްސަލަ މިއޮތީ އިންތިހާއަށް ބޮޑުވެ ގައުމީ މައްސަލައަކަށްވެފައެވެ. ހަގީގަތުގައި ރާއްޖޭގައި ގަވާއިދާއި ޚިލާފަށް އުޅެމުންދާ ބޭރުމީހުންގެ ސަބަބުން ހީވެސް ނުކުރާހާ ގެއްލުންތައް ގައުމަށާއި ރައްޔިތުންނަށް ލިބެމުން އެބަދެއެވެ. އެގޮތުން ހަމައެކަނި އެމީހުން ރާއްޖެއިން ބޭރުކުރާ ފައިސާއަށް ބަލައިލި ނަމަވެސް، ދެލައްކައެއްހާ މީހުން، ކޮންމެ މީހަކަށް މަހަކު 200 ޑޮލަރު ބޭރުކުރިޔަސް، އެއީ މިގައުމުން މަހެއްގެ މައްޗަށް ބޭރުވެގެންދާ 40 މިލިޔަން ޑޮލަރެވެ. މިއީ އަދި އެމީހުން ބޭރުކުރާ މިންވަރުގެ ކުޑައަދަދެއްކަން ރަނގަޅަށް ދިރާސާކޮށް ބަލައިލުމުން އެނގޭނެއެވެ. މިދެންނެވި ފައިސާ ދިވެހިންގެ އަތްމައްޗަށް އަރާނަމަ އެފައިސާ ދައުރުވާނީ މިގައުމުގެ އިގްތިޞާދުގައެވެ. އަދި އެފައިސާގެ ބޮޑުބައެއް އަނބުރާ އަނެއްކާވެސް ލިބިގެންދާނީ ދިވެހި ވިޔަފާރިވެރިންނަށެވެ. ހަމައެހެންމެ ބޭރުމީހުންގެ ސަބަބުން އަޅުގަނޑުމެންގެ ބަހާއި އަދަބާއި އަޚްލާގުވެސް ނެތިގެން މިދަނީއެވެ. މަގުތަކުގެ ސާފުތާހިރުކަން ގެއްލި މަގުތަކައް ނިކުމެއުޅެން ވަނީ ދަތިވެފައެވެ. އާންމު ދަތުރުފަތުރަށް ބޭނުންކުރާ މަދު ވަސީލައްތައް ހުންނަނީ ތޮށްޖެހިފައެވެ. ހިތްހަމަޖައްސާލަން ޢާއިލާތައް ދާންހުރި ޕާކުތަކާއި މައިޒާންތައް ފުރިބާރުވެފައިއޮތުމުގެ ސަބަބުން އަޅުގަނޑުމެންގެ އިޖުތިމާއި ގުޅުންތައް މިވަނީ ކެނޑިފައެވެ. ސާފުތާހިރުކަން ކުޑަވުމުގެ ސަބަބުން ބަލިމަޑުކަން މިވަނީ އާއްމުވެފައެވެ. ވަޒީފާނެތް ދިވެހިން އިތުރުވެ ބޮޑެތި ޖަރީމާތައް މިވަނީ ގިނަވެފައެވެ. މިވާހަކަތަކަކީ އާންމު ވިސްނުމަކުން ބަލާއިރު ގަބޫލުކުރަންވެސް ދަތި ވާހަކަތަކެކެވެ. ނަމަވެސް މިވާހަކަތަކައް ހެކިލިބޭނެ މިސާލެއް ދަންނަވަފާނަމެވެ. މީގެ 30 ހަކަށް އަހަރު ކުރީގައި، އަޅުގަނޑުމެން ކުޑައިރު މިސްކިތްތަކައް ގޮސް އުޅުނުއިރު ފެންނަ މަންޒަރާއި މިހާރު މިސްކިތްތަކުން ފެންނަ މަންޒަރާއި ވަރަށް ތަފާތެވެ. އޭރު ރަމަޟާން މަހުގައި އާންމުކޮށް އަޅުގަނޑުމެން ރޯދަވީއްލައި އުޅުނީ މިސްކިތްތަކުންނެވެ. އަޅުގަނޑުމެން ނަމާދު ވަގުތު މިސްކިތައް ދާއިރު ރޯދަވީއްލުމަށް ގެނެސްފައިވާ ތަކެތި މޭޒެއްގެ މަތީގައި އަތުރާލާފައި ހުންނާނެއެވެ. މަޣްރިބް ނަމާދަށް ބަންގި ގޮވުމާއެކު ކޮންމެ މީހަކުވެސް މޭޒުކާރިއަށް ޖެހިލާފައި ކޮންމެވެސް އެއްޗަކުން ރޯދަވީއްލައިގެން އަވަސް ވެގަންނަނީ މިސްކިތައް އަރައި ޖަމާޢަތުގައި ބައިވެރިވުމަށެވެ. މިސްކިތްތަކުގެ ފާޚާނާތަކުގެ ސާފުތާހިރުކަން އަމިއްލަ ގޭގެ ފާޚާނާއާއި ދާދި އެއްވަރެކެވެ. މިހާރުގެ ހާލަތައް ބަލާއިރު ރަމަޟާންމަހު މަޣުރިބް ނަމާދު ވަގުތު މިސްކިތްތަކުން ފެންނާނީ ތަށިތަށިތައް ފުރެންދެން ކާތަކެތި އަޅައިގެން ބަންގީގެ އިންތިޒާރުގައި މިސްކިތުގެ ގޯތިތެރޭގައި އިށީދެލައިގެން ތިބޭ މީހުންނެވެ. ރޯދަވީއްލުމަށް ތަކެތި ބަހައްޓާފައި ހުރި މޭޒު، ބަންގީގެ ކުރިން ހުންނާނީ ހުހަށެވެ. ބަންގީގެ އަޑަށް ނުވަތަ އޭގެ ފަހުން މިސްކިތާއި ހިސާބަށް ފޯރާ މީހަކަށް ފެންފޮދެއް ފިޔަވައި ރޯދަވީއްލުމަށް އިތުރުއެއްޗެއް ލިބުމަކީ ވަރަށް ނާދިރުކަމެކެވެ. ޖަމާއަތުގައި މީހުން ނަމާދުކޮށް މިސްކިތުން ފައިބައިގެންދާއިރުވެސް ގިނަ ބަޔަކު ކެއުމާއި މަޝްއޫލުވެގެން ތިބެއެވެ. މިސްކިތްތަކުގެ ފާހާނާތައް ބެލެހެއްޓުން ދަތިވެ އަވައްޓެރި ގައުމުތަކުގައި ހުންނަ ޕަބްލިކް ފާހާނާތަކައްވުރެ ހާލުދެރައެވެ. މީގެ މައްސަލައަކީ އެއްވެސް ހާލެއްގައި އެހެންބަޔަކަށް ކާއެއްޗެއް ލިބުން ނުވަތަ ފާހާނާކުރުމުގެ ފުރުޞަތު އޮތުމެއްނޫނެވެ. މައްސަލައަކީ އަޅުގަނޑުމެންގެ ޅަދަރިންނަށް އެމަންޒަރުތައް ފެނި އަޅުގަނޑުމެންނާއި ބީރައްޓެހި އަޚްލާގުތައް ދަސްވަމުންދިއުމެވެ.\nރާއްޖޭގައި ގަވާއިދާއި ޚިލާފަށް އުޅޭ ބޭރުމީހުންގެ މައްސަލަ ހައްލުކޮށްދެއްވާނެކަމުގެ އިޝާރާތެއް ވެރިކަމަށް އައިއިރު މިސަރުކާރުން ވަނީ ދެއްވާފައެވެ. އަދި އެކަމަށް ވަގުތުތަކެއް ހޭދަވާނެކަމަށްވެސް ވިދާޅުވެފައިވެއެވެ. ކަމާއިބެހޭ އިދާރާތަކުން މިކަމުގައި އެންމެ ފުރަތަ ކުރަންޖެހޭކަމަކީ ރާއްޖޭގައި އުޅޭބޭރުމީހުންގެ ރިކޯޑުތައް ފުރިހަމަކޮށް އޭގެތެރެއިން ގަވާއިދާއި ޚިލާފަށް އުޅެމުންދާ މީހުން ދެނެގަތުންކަމުގައި ބެލެވެއެވެ. މަދުރަށެށް ފިޔަވައި ރާއްޖޭގެ ގިނަ ރަށްރަށަކީ ކުދި އާބާދީއެއް އޮންނަ ރަށްތަކަކައްވާތީ އެރަށްތަކުގެ ކައުންސިލްތަކުން އެރަށެއްގައި އުޅޭ ބޭރުމީހުންގެ މައުލޫމާތު ހޯދައި ދެނެގަތުމަކީ ފަސޭހަކަމެކެވެ. އަދި ބޮޑެތި ރަށްތަކުގައި އުޅޭ ބޭރުމީހުންގެ މައުލޫމާތު ކަމާއިބެހޭ އިދާރާތައް ގުޅިގެން އެމައުލޫމާތު އެއްކުރެވޭނެކަމީ ޝައްކެތްއޮތްކަމެއް ނޫނެވެ. މީގެއިތުރުން ގާނޫނީ އޮނިގަނޑަށް ގެންނަންޖެހޭ ބަދަލުތަކާއި ބޭރުމީހުންނާއި ގުޅޭ ކަންކަން ބެލެހެއްޓުމަށް އެކަށީގެންވާ ނިޒާމެއް ގާއިމުކުރަން ވަގުތުތަކެއް ނަގާނެކަމަށް ގަބޫލުކުރެވެއެވެ. ކަންކަން ފުރިހަމަވެގެން އަންނައިރު ކޯޓާ ދިނުމުގައި ހަމައެކަނި ލިޔެކިޔުންތަކައް ބެލުމުގެ އިތުރުން ކޯޓާ ދޫކުރެވެނީ ކޮންމެހެން ބޭނުންވާ ވަޒީފާތަކައްތޯ ބެލޭނެ ނިޒާމެއް އޮންނަންޖެހެއެވެ. އަދި ޕްރޮޖެކްޓަކަށް ގެންނަ މީހުންވެސް އެޕްރޮޖެކްޓެއް ނިމުނީމައި ދެންހަދަނީ ކިހިނެތްތޯ ބެލެން އެބަޖެހެއެވެ. ވަޒީފާއަކަށް ބޭރުން ގެންނަ މީހާއަކީ އެވަޒީފާ ބޭނުންވާ ދިވެހިންނަށްވުރެ ފެންވަރު ރަނގަޅުމީހެއްތޯ ބަލަން އެބަޖެހެއެވެ. ބޭރުމީހުންނަށް ރާއްޖޭގައި ވަޒީފާއަދާކުރުމަށް ހުއްދަ ދިނުމަށްފަހު އެމީހުން ރާއްޖޭގައި އަދާކުރަނީ ހުއްދަދިން ވަޒީފާތޯ ބަލައި މޮނިޓަރކުރެވެން އެބަޖެހެއެވެ. ވަޒީފާއަށް ގެންނަ ބޭރުމީހަކު ފިލައިފިނަމަ އޭނަ ފަސޭހައިން ހޯދޭނެ ނިޒާމެއް ގާއިމުކޮށް އެފަދަ މީހުންގެ މައްސަލަތައް ބަލައި ރާއްޖެއިން ފޮނުވާލަންޖެހޭ މީހުން ވަގުތުން ފޮނުވާލެވެންޖެހެއެވެ. ކަމާއިބެހޭ އިދާރާތަކުގެ މެދުގައި ނިންމަންޖެހޭ ކަންކަން ނުނިމުން ފަދަ މައްސަލަތައް ދިމާވެގެން އެފަދަ މީހުންގެ މައްސަލަތައް ނުނިމި ދިގުލައިގެން ގޮސްގެންނުވާނެއެވެ. މީގެއިތުރުން ދިވެހިންގެ އެހީއާއިއެކު ބޭރުމީހުން ރާއްޖޭގައި ގަވާއިދާއި ޚިލާފަށް ކުރަމުންދާ ވިޔަފާރިތައް ހޯދައި އެކަން ހުއްޓުވޭނެ ގޮތްތަކެއް ގާއިމުކުރަންޖެހެއެވެ. ހަމަގައިމުވެސް ގަވާއިދާއި ޚިލާފަށް އުޅޭ ބޭރުމީހުންގެ މައްސަލަ ހައްލުކުރުމުގައި ސަރުކާރަށް، އެތެރެއިންނާއި ބޭރުން ބޮޑެތި ގޮންޖެހުންތަކާއި ކުރިމަތިވާނެއެވެ. އެގޮތުން ރާއްޖޭގައި ގަވާއިދާއި ޚިލާފަށް އުޅެމުންދާ މީހުން ނިސްބަތްވާ ގައުމުތަކުގެ ޕްރެޝަރާއި ބޭރުމީހުންގެ ފަރާތުން މަންފާލިބެމުންދިޔަ މީހުންގެ ނުރުހުމާއި ކުރިމަތިވާނެއެވެ. ކޮންމެފަދަ ހުރަސްތަކެއް ގިރާކޮށްގެން ނަމަވެސް މިއަދު މިމައްސަލަ ހައްލުކުރަން މަސައްކަތްނުކޮށްފިނަމަ އަޅުގަނޑުމެން މިއަށްވުރެ ބޮޑެތި ނުރައްކަލާއި ކުރިމަތިލާންޖެހިދާނެއެވެ. މުސްތަގުބަލުގައި އެމީހުން ފަންޑުކޮށްގެން ރަށްރަށުގެ ކައުންސިލަރުންނާއި މަޖިލިސް މެމްބަރުންނާއި އަދި ވެރިކަންކުރާ ޕާޓީ ހޮވުމަކީވެސް ދުރުކަމެއް ނޫނެވެ. އަދި އަވައްޓެރި ބައެއް ގައުމުތައް ފަދައިން ވަކި ނަސްލެއް ގާއިމުކޮށް ދިވެހި ރަށްވެހިކަމަށް ދައުވާކުރުމަކީވެސް ވުން އެކަށީގެންވާކަމެކެވެ. ވުމާއެކު އަޅުގަނޑުގެ އުއްމީދަކީ ގަވާއިދާއި ޚިލާފަށް ރާއްޖޭގައި އުޅެމުންދާ ބޭރުމީހުންގެ މައްސަލައަކީ ގައުމީ މައްސަލައެއްގެ ގޮތުގައި މިސަރުކާރުން ބަލައިގަނެ ވީހާވެސް އަވަހަށް މިމައްސަލަ ހައްލުކޮށްދެއްވައި ދިވެހިންނަށް ހައްގުވާ މިންވަރު ދިވެހިންނަށް ހޯދައިދިނުމެވެ.\nމީހަކު މަރާލާފައި ހުރި ބިދޭސިއެއްގެ މައްސަލައެއް ހިތަދޫ ޕޮލިސް ސްޓޭޝަނުން ބަލަންފަށައިފި


Dho?! K-Drama fanunge athun hoadhi list eh\nކޭ-ޑްރާމާ ފޭނުންގެ އަތުން ހޯދި ލިސްޓެއް\nކޭ-ޑްރާމާގެ ގިނަ ދިވެހި ފޭނުން ބޮޑަށް ބުރަވަނީ ނިމުނު އަހަރުގެ އެންމެ ސަޅި ޑްރާމާއަކީ، މީހަކު މަރާލަން އުޅުނުކަމުގެ ކުށް ސާބިތުވެ ޖަލަށްލީ މީހަކު ދެ އަހަރު ފަހުން އެތަނުން މިނިވަންވެ، އޭނާގެ އަސްލު ހުވަފެންތައް ހަގީގަތަކަށް ހެދުމަށްޓަކައި ކުރާ މަސައްކަތް ދައްކާ "އިތޭވޮން ކުލާސް" ކަމަށެވެ. -- ކޮރެއާ ޑްރާމާތަކުގެ ތެރެއިން މި ދުވަސްކޮޅު އެންމެ ގިނަ މީހުން ބަލާ ޑްރާމާތައް ހޯދުމަށްޓަކައި އަހަރެމެން މިފަހަރު އެހީ ވެސް ދިވެހި ފޭނުން ގާތުގަ އެވެ. އަހަރެމެން އެދުނީ މިއަހަރު އެމީހުން ބެލި ޑްރާމާތަކުގެ ތެރެއިން، އެންމެ ކަމުދާ ޑްރާމާތަކުގެ ލިސްޓެއް ފޮނުވައި ދިނުމަށެވެ.\nފޭނުން ފޮނުވި ލިސްޓުތައް ފުރާނާލައިގެން، އަހަރެމެން މި ހޮވާލީ އެންމެ ގިނަ މީހުން ރީތި ކަމަށް ބުނެފައި ހުރި، މިފަހުން ނިކުތް ޑްރާމާތަކެވެ. އެމީހުނަށް މި ޑްރާމާތައް ކަމުދިޔަ ސަބަބުތަކާ ވެސް ކިޔައިދިނެވެ.\nމި ޒަމާނުގެ ޝެފެއް އެކްސިޑެންޓެއްވެ، ސުވިމިން ޕޫލަކަށް ވެއްޓި ހޭނެތޭ ހިސާބުން، މި ފެންޓަސީ ހިސްޓޯރިކް ޑްރާމާގައި އޭނާއާ ކުރިމަތިވަނީ މުޅިން އާދަޔާ ހިލާފު ކަމަކާ އެވެ. އޭނާގެ ހޭވެރިކަން އެނބުރި އަންނައިރު އޮންނަނީ ގަނޑުވަރެއްގެ ތެރޭގަ އެވެ. އަދި އެއީ 19 ވަނަ ގަރުނެވެ. މަޖާ ކަމަކީ އޭނާގެ ފުރާނާ، އެ ޒަމާނުގައި ދިރިއުޅުނު ކޮރެއާގެ ރާނީއެއްގެ ހަށިގަނޑުގައި ތާށިވުމެވެ.\nއެހިސާބުން އޭނާއާ ކުރިމަތިވާ ހެއްވާ މަޖާ އެތައް ކަމެއް މީގައި ދައްކަ އެވެ.\n"އާންމުކޮށް ހިސްޓޯރިކް ސީރީޒްތައް ވަރަށް ސީރިއަސް ވެފައި މިސްޓްރީއަސް ވެސް ވާނެ. އެކަމަކު މި ސީރީޒް ވަރަށް މަޖާ އަދި އަހަންނަކީ އެހާ ކޮމެޑީ ލައިކްވާ މީހެއް ވެސް ނޫން. މީގައި އުޅޭ ޝެފް، އަންހެނަކަށް ބަދަލުވީމަ އެ ހާލަތުގައި އޭނާ އުޅޭ ގޮތުން މީހަކު ހީހީ ހަލާކުވާނެ،" ފޭނަކު ބުންޏެވެ.\n"އަހަރެން އަދި ބެލީ އެންމެ ދެ އެޕިސޯޑް، އެކަމަކު އެހާ އަވަހަށް ފޭނަކަށް ވެއްޖެ. ޝިން ޔޭ ސުން އެއީ އަހަރެންގެ ފޭވަރިޓް،" އެހެން ފޭނަކު ބުންޏެވެ.\nޝިން ޔޭ ސުން އަކީ މި ޑްރާމާގެ ލީޑުން ފެންނަ އެކްޓްރެސް އެވެ. އަދި އޭނާ އެކު ލީޑުގައި އުޅޭ އެކްޓަރަކީ ކިމް ޖުން ހިއުން އެވެ. އަދި ރާނީގެ ހަށިގަނޑުގައި ތާށިވެފައިވާ ޝެފްގެ ބައި ކުޅެނީ ޗޭ ޖިންޔޯ އެވެ. މިދިޔަ މަހު ދައްކަން ފެށި މި ޑްރާމާގެ އަދި ނިކުތީ އެންމެ 8 އެޕިސޯޑެވެ.\nދަ ޕެންޓްހައުސް: ވޯ އިން ލައިފް\nފޭނަކު ބުނީ އަދި މިހާތަނަށް، ބަލައިފައި މިހާ ރުޅި އައި ކޮރެއާ ޑްރާމާއެއް ނެތް ކަމަށެވެ. މީގައި އުޅޭ ކެރެކްޓާސް ހަމަ އެހާ ވެސް ނުލަފަ އެވެ. އަމިއްލަ އެދުން ބޮޑުވެފައި، ވަރަށް ނުބަ އެވެ. މި ޑްރާމާގައި ދައްކަނީ މުއްސަނދި އާއިލާތަކެއް ބޮޑުންނާއި ކުދިންގެ މެދުގައި ހިނގާ ހަމަނުޖެހުންތަކެކެވެ. އަދި ތިނެސްކަން ލޯބީގެ ވާހަކައަކާއި ގޮތް ނޭނގޭ މަރެއްގެ ހަގީގަތް ހޯދަން ވެސް އުޅެ އެވެ.\n"އެމީހުން ނުބަޔަސް، އަބަދުވެސް މޮޅުވާނީ އެމީހުން. އެމީހުން ބުލީ އާއި މަރާއި އަދި އަމިއްލަ ޕްރިވިލެޖެސްތަކާ ޑީލްކުރާ ގޮތް ވަރަށް ތަފާތު. އިޓްސް ވަން ސްކްރޫޑް އަޕް ތިންގް. އެކަމަކު އަހަންނަށް ވަރަށް ކަމުދިޔަ. އިޓްސް ފުލް އޮފް ޑްރާމާ އެންޑް ޓުވިސްޓް،" މި ކަހަލަ ކޮރެއާ ޑްރާމާއެއް އަދި ނުބަލާ ކަމަށް އޭނާ ބުންޏެވެ.\nމި ޑްރާމާގެ ފުރަތަމަ ސީޒަން ދައްކާ ނިމޭނީ މިއަދު އެވެ. އަދި މި ޑްރާމާގެ އިތުރު ދެ ސީޒަނެއް ގެނެސްދޭން މިހާރު ވަނީ ނިންމައިފަ އެވެ.\nޓޭލް އޮފް ދި ނައިން ޓެއިލްޑް\n"މި ޑްރާމާގައި ގޮތަކަށް ކިޔައިދެނީ އަހަރެމެން މީހަކު ދެކެ ވަރަށް ބޮޑަށް ލޯބިވެވުމުން، އަދި އަހަރެމެންނާ ކޮންމެ ކަހަލަ ކަމެއް ކުރިމަތިވިޔަސް، ދެމީހުން އެކީގައި އެކަމަކާ ކުރިމަތިލާ ގޮތުގެ ވާހަކަ. ހީވަނީ މި ޑްރާމާ ވަރަށް ކަމުދާނެހެން، މީގެ ކެރެކްޓާސްތައް އެމީހުން އެދައްކާ އިހުސާސްތަކާ ވަރަށް ގުޅޭ. މީގެ ސިނެމަޓޯގްރެފީ ވެސް ވަރަށް ސަޅި،" މިހާތަނަށް މި ޑްރާމާގެ ފަސް ވަރަކަށް އެޕިސޯޑް ބެލި ފޭނަކު ބުންޏެވެ.\nއޭނާ ބުނީ މި ޑްރާމާގެ ލީޑުގައި އުޅޭ އެކްޓަރު ލީ ޑޮން ވޫކް އަކީ ދުވަހަކު ވެސް އޭނާ މާޔޫސްކޮށްލި އެކްޓަރަކަށް ނުވާތީ، ކުރިއަށް ހުރި އެޕިސޯޑުތައް ބަލާނެ ކަމަށެވެ. ލީ ޑޮން ވޫކް ގިނަ ބަޔަކަށް އިނގޭނީ 2016-2017 އާ ދެމެދު ގެނެސްދިން "ގާޑިއަން: ދި ލޯންލީ އެންޑް ގްރޭޓް ގޯޑް" ޑްރާމާ އިންނެވެ.\nމި ޑްރާމާގެ 16 އެޕިސޯޑް ދައްކާ ނިމުނީ މިިދިޔަ މަހު އެވެ.\nހުންނަ ސިފަ ހުތުރު ކަމަށް ބުނެ އާއިލާ އާއި ރައްޓެހިންގެ ފަރާތުން އަބަދުމެ މަލާމަތް ރައްދުވާ އަންހެއް ކުއްޖެކެވެ. އެކަމާއި ކަންބޮޑުވެ، އޭނާ ހައި-ސްކޫލަށް ދާންވާއިރަށް، އިންޓަނެޓުން މޭކަޕް ޓިއުޓޯރިއަލްސްތައް ބަލައިގެން މޭކަޕް ކުރަން ދަސްކުރެ އެވެ. މޭކަޕުން އޭނާގެ ރީތިކަން ދައްކާލާ އެންމެ ހައިރާންކޮށްލަ އެވެ. އަދި އެ ރީތިކަމުގެ ފަހަތުގައިވާ ހަގީގަތަކީ ކޮބައިކަން އެހެން މީހުނަށް ފޮރުވަ އެވެ.\n"ތެދަށް ބުނަންޏާ އަހަރެން މި ޑްރާމާ ބަލަނީ މީގައި އުޅޭ ފިރިހެން ލީޑުތައް ބަލާ ހިތުން. އެކަމަކު މީގެ މެއިން ސްޓޯރީ ލައިން ވެސް ވަރަށް ކަމުދޭ. ހައި-ސްކޫލް ރޮމޭންސް ދައްކަނީ. ވަކި ހިސާބަކުން މި ކަހަލަ ޑްރާމާ ބެލުން ވެސް ހުއްޓާލިން. އެކަމަކު ކުރިން މި ބުނި ސަބަބާ ހެދި ބަލަނީ،" ފޭނަކު ބުންޏެވެ.\nމި ޑްރާމާގެ ލީޑުގައި އުޅެނީ މޫން ގަ ޔަނަގް އާއި ޗާ އުން ވޫ އަދި ހުވާން އީޕް އެވެ.\nލިސްޓުތަކުގައި ހުރި އެހެން ބައެއް ޑްރާމާތައް\n- ރިކޯޑް އޮތް ޔޫތު\n- ފްލާވާ އޮފް އީވިލް\n- ހޮސްޕިޓަލް ޕްލޭލިސްޓް\n- އިޓްސް އޯކޭ ޓު ބީ ނޮޓް އޯކޭ\nސައުތު ކޮރެއާ ޓީވީ ސިލްސިލާ